
Cuvânt înainte 


de Daniel Goleman 


iscat tradiție  contemplativă a avut 
manualele sale de ghidare, îndrumările preţioase 
pe care practicanţii avansați le-au oferit generaţiilor 
următoare. Alan Wallace ne-a făcut tuturor un mare 
serviciu, sintetizând secole de înţelepciune practică 
pe calea shamatha într-un format accesibil, uşor 
de folosit, un tratat care să ne călăuzească într-o 
profundă călătorie interioară. 

Alan este în mod unic înzestrat pentru 
această responsabilitate: are o istorie intelectuală 
și meditativă remarcabilă. Când drumurile ni s-au 
intersectat prima oară, era un călugăr al tradiției 
tibetane budiste, practicând sub directa îndrumare 
a lui Dalai Lama. Când ne-am întâlnit a doua 
oară, studia filozofia ştiinţei şi fizica cuantică la 
Colegiul Amherst. Când şi-a luat doctoratul în 
religii comparate la Universitatea Stanford, publicase 
deja un lung șir de cărți de studiu, de la cercetări în 
metafizica ştiinţei până la traduceri ale unor tratate 
tibetane filozofice complexe. 

Însă de-a lungul acestui pelerinaj intelectual, 
Alan s-a pregătit pentru ceea ce ar putea fi adevărata 
sa vocaţie: de practicant şi învățător al meditaţiei. 
De-a lungul anilor, s-a retras periodic vreme de 
câteva luni pentru a aprofunda meditaţia la poalele 
munţilor Himalaya sau în zona semi-deşertică Sierra 
din valea Owens, California. Încet-încet, Alan a 
început să împărtășească şi altora din practica sa, 
organizând retrageri de meditaţie shamatha. 


Și-a părăsit postul academic de la Universitatea 
California pentru a conduce Institutul de studii 
asupra conştiinţei din Santa Barbara, unde a iniţiat 
un program de cercetare revoluționar: va ghida 
un grup larg de practicanți ai meditaţiei într-o 
retragere pe o perioadă de câteva luni cu scopul de 
a ridica nivelul atenţiei lor la cote extraordinare. În 
cooperare cu cercetătorii în domeniul neuroştiinței 
de la Universitatea California, participanţii vor fi 
evaluaţi înainte, în timpul şi după acest antrenament 
intensiv, cu scopul de a observa cum o minte profund 
focalizată influenţează creierul. 


În Revoluţia atenției, Alan Wallace oferă 
îndrumare exact în aceste metode. Astfel, el indică 
o posibilă modalitate de vindecare a împrăștierii 
cronice care, se pare, a devenit o obişnuință a vieţii 
moderne: tendința de a ne împărți atenţia între 
e-mail şi iPod, între persoana cu care suntem față 
în faţă şi cea cu care vorbim la telefon, între clipa 
prezentă şi planurile de viitor. 


Propunerea lui Alan pare simplă, dar este 
radicală: ne putem amplifica aptitudinea de a fi atenţi, 
întărindu-ne această abilitate mentală așa cum o 
facem cu mușchii noştri. La fel ca în cazul trupului, 


O OSI IRIRRE 

cheia constă într-un antrenament precis. Această 
carte detaliază cu o remarcabilă claritate specificitatea 
metodelor care întăresc muşchii atenţiei. 


Alan are un talent de geniu în a simplifica 
informaţii complexe. Această carte-bijuterie prezintă 
elementele practice de bază ale meditaţiei shamatha 
într-o formă accesibilă şi atrăgătoare. Există biblioteci 
întregi de tratate ce dezvăluie şi dezbat această formă 
de meditaţie. Alan aduce o claritate pătrunzătoare în 
multe aspecte subtile ale acestei vaste literaturi — deși 
pentru aspirantul serios, mai este mult de explorat. 


Ca în toate tradițiile contemplative, există 
un element secret, însă esenţial, pentru a înainta 
pe această cale: un învățător autentic. În special 
la nivelurile înalte ale practicii shamatha, aceste 
instrucţiuni au necesitat tradițional explicaţii 
suplimentare, detalii esenţiale oferite de la gură la 
ureche, de la maestru la discipol, ce dădeau viaţă 
cuvântului scris. Pentru cei ce doresc să urmeze calea 
pe care Alan o descrie în această carte, un astfel de 
învățător este o cerință de bază. 


În plus, fiecare dintre noi, așa cum Alan 
subliniază, poate beneficia de îmbunătăţirea puterii 
de concentrare. Pot descoperi beneficii și cei ce suferă 
de tulburări de atenţie, şi cei înzestrați natural cu 
o mare putere de focalizare, şi practicanţii avansați 
ai meditației. Indiferent unde ne regăsim în acest 
spectru, Revoluţia atenției descrie paşii practici care 
ne duc către următorul nivel şi culegerea roadelor 
sale. 


Prefață 


Pai 

ca de la sfârşitul secolului al XIX-lea, 
cercetători în domeniul psihologiei şi neuroștiinței 
s-au aplecat asupra atenției, însă practic studiile 
lor s-au axat pe subiecţi cu o atenţie normală sau 
deficitară. De exemplu, s-a cercetat perioada de timp 
cât poate fi menţinută focalizarea atenţiei în cazul 
celor care privesc un ecran radar, pilotează avioane, 
sau cântă la un instrument muzical. Aceste studii au 
oferit prea puţine indicaţii cu privire la posibilitatea 
de antrenare a atenţiei sau la posibilitatea ca atenţia 
amplificată în ceea ce priveşte o acţiune să fie aplicată 
şi unei alte acţiuni. 

Ştim cu toţii că puterea noastră de concentrare 
depinde de mai mulți factori, de exemplu de cât de 
odihniți sau de cât de stresaţi suntem. Beneficiile 
unei atenții focalizate sunt tot atât de evidente ca 
efectele nocive ale unei atenţii deficitare. Din acest 
punct de vedere, absenţa unei cunoașteri ştiinţifice 
cu privire la vindecarea tulburărilor de atenţie sau la 
dezvoltarea atenţiei este uimitoare. Mulţi oameni de 
ştiinţă presupun pur şi simplu că mintea umană este 

prin natura ei instabilă şi că nu se poate face mare 
lucru pentru a modifica aceasta. Ideea fundamentală 
a acestei cărți este că nu doar ne putem îmbunătăți 
puterea de focalizare a atenţiei, ci că o putem 
îmbunătăți uluitor de mult. 


În timp ce oamenii de știință au încercat să 
înțeleagă mintea prin mijloace obiective (cercetarea 
la persoana a treia), vreme de milenii misticii au 
explorat mintea prin mijloace subiective (cercetarea 
la persoana întâi). O astfel de incursiune în natura 
minții este meditaţia, iar meditaţia cu adevărat 
eficientă este imposibilă în lipsa unei atenții 
focalizate. O minte neantrenată oscilează între 
agitație şi apatie, între neastâmpăr şi plictiseală. 
Astfel, dezvoltarea stabilității atenţiei a fost un 
element central al tradițiilor meditative de-a lungul 
secolelor, oferind o colecție bogată de tehnici şi 
metode. Această bogată comoară de modalități 
tradiționale oferă un excelent start pe calea 
îmbunătățirii atenţiei. 

În tradiţia budistă, această disciplină este numită 
shamatha (pronunţată „șa-ma-ta'). Shamatha este 
o cale de dezvoltare a atenţiei ce culminează cu 
abilitatea de a ne menţine fără efort atenţia focalizată 
timp de ore întregi. Răspândirea învățăturilor budiste 
în Vest a adus cu sine multiple beneficii pentru 
oamenii care sufereau de efectele nocive ale vieţii 
moderne - anxietate, consumerism, ritm trepidant, 
alături de străvechile probleme legate de bătrâneţe, 
boală şi moarte. Fie că este vorba de conştientizare 
sau de meditație zen, de abordări cognitive precum 
antrenamentul minţii sau studiul koan-urilor, de 
practici devoționale sau incantații, o largă varietate 

de tehnici budiste sau inspirate din tradiția budistă 
au fost adoptate în mare măsură în culturi care nu 
sunt din punct de vedere istoric budiste. Totuşi, 
este remarcabil că multe tradiții contemplative ale 
zilelor noastre nu pun un mare accent pe dezvoltarea 
unei atenții susținute. Unii învățători moderni ai 
budismului Theravada susțin că doar o „shamatha 
de moment” este necesară în meditaţia introspectivă, 
implicând că atenţia susținută şi focalizată nu 
este necesară. Valoarea practicii shamatha a fost 
recunoscută în budismul chinezesc timpuriu, dar 
zen-ul modern nu predă metode ce au drept scop 
precis dezvoltarea atenţiei într-un mod riguros și 
susținut, separat de alte metode ale sale. 


Budismul tibetan, pe de altă parte, oferă 
instrucțiuni detaliate pentru a dobândi o atenție 
focalizată. Astfel că este cu atât mai uimitor cu cât 
dintre numeroşii învăţători ai budismului tibetan din 
zilele noastre, atât din Tibet, cât şi din afara sa, foarte 
puţini se dedică unei practici shamatha susținute. 
Cu greu urmează vreunul sfatul marilor maeştri din 
trecutul Tibetului care susțin că dobândirea stării 
de shamatha este necesară pentru ca toate formele 
avansate de meditaţie să fie eficiente. O minte uşor 
distrasă sau înclinată către apatie este nepotrivită 
pentru orice tip de meditaţie. 


Mi se pare uimitor că antrenamentul atenţiei a 
fost atât de marginalizat atât în ştiinţa modernă, cât şi 
în multe tradiții contemplative. Am scris această carte 
parțial pentru a remedia acest aspect în comunitățile 
ştiinţifice şi budiste. Marea mea dorinţă este totuşi 
să ofer un instrumentar tuturor celor interesaţi să-şi 
dezvolte pe deplin capacitatea atenţiei. Când atenţia 

este deficitară, scade valoarea a tot ceea ce facem; 
când atenția este puternic focalizată, intensifică 
valoarea a tot ceea ce facem. Practica shamatha nu 
cere aderarea la vreo credinţă religioasă sau ideologie. 
Este o cheie către echilibrul mental ale cărui beneficii 
sunt accesibile oricui perseverează în practica sa. 


Povestea mea 


Am fost puternic atras de shamatha încă de când 
am auzit prima oară de ea, în 1972. Entuziasmul 
meu față de ea nu s-a diminuat niciodată; aprecierea 
importanţei sale a crescut de-a lungul anilor. 


Am devenit fascinat de posibilitatea antrenării 
atenției de prima oară când am auzit despre asta, 
în timp ce studiam budismul tibetan, în vara 
anului 1972. Locuiam pe atunci în Dharamsala, 
India, primind învăţătura tradiţiei tibetane a 
dezvoltării atenţiei de la un lama numit Geshe 
Ngawang Dhargyey. De-a lungul lunilor şi anilor 
care au urmat, Geshe Ngawang Dhargyey a oferit 
numeroase învățături detaliate despre diferite metode 
de antrenament al minţii. Dar am fost în special 
interesat de învăţăturile sale cu privire la dezvoltarea 
atenţiei focalizate, pentru că îmi dădeam seama de 
imensa sa importanţă în toate străduințele umane, 
atât lumești, cât şi spirituale. 

Descrierea oferită de lama antrenamentului 
shamatha suna plauzibil, iar rezultatele presupuse 
extraordinare. Spre finalul instrucțiunilor sale 
despre shamatha, Geshe Ngawang Dhargyey ne-a 
propus celor aproape doisprezece studenţi să 

facem împreună o meditaţie. Ne-am aşezat cu toţii, 
focalizându-ne intens asupra obiectului meditației. 
Credeam că va fi o şedinţă scurtă, cam de o jumătate 
de oră. Dar lama a continuat să rămână așezat, 
nemişcat ca o stâncă, pe măsură ce noi am început să 
ne agităm, cu gândurile aiurea, simțind cum ne dor 
genunchii şi spatele din ce în ce mai tare. În final, 
după trei ore, a ieșit din meditaţie, cu un zâmbet 
mulțumit pe chip, și a comentat cu blândeţe că 
această practică necesită perseverenţă. 


În ultima parte a anilor '70, mi-am continuat 
studiul și practica budismului tibetan în India şi 
mai târziu în Elveţia, studiind cu mulți învăţători, 
inclusiv Sfinția Sa Dalai Lama, căruia am început 
să-i fiu translator în 1979. După zece ani, nu-mi 
doream nimic mai mult decât să mă dedic meditaţiei, 
iar inima mea se fixase asupra practicii shamatha. 
Cât de entuziasmat am fost când Dalai Lama, care 
îmi cunoştea aspiraţia de a medita, m-a încurajat 
să mă întorc în India pentru a practica sub directa 
Sa îndrumare! Datorită restricțiilor de viză, nu am 
putut rămâne în India mai mult de şase luni, dar am 
petrecut întreaga perioadă în retragere solitară în 
munţii Dharamsala-ei. Meditând de dimineaţa de la 
ora 4 până seara la ora 21, realizam câte zece şedinţe 
de meditaţie pe zi. O dată pe săptămână, un prieten 
îmi aducea de mâncare, iar o dată la câteva săptămâni 
coboram eu pentru a mă consulta cu Sfinţia Sa. 
În timpul acelei retrageri, am cerut şi sfatul unui 
sihastru cu experienţă, pe nume Gen Lamrimpa, care 
petrecuse deja aproape douăzeci de ani în solitudine. 


Am continuat să realizez retrageri meditative 
in India, Sri Lanka și Statele Unite până spre finele 

anului 1983, când am simţit că a sosit vremea să mă 
reintegrez în societatea nativă. Intrigat de relația 
dintre budism şi ştiinţa modernă, am studiat fizica, 
filozofia științei şi sanscrita la Colegiul Amherst. 
După ce am absolvit, în 1987, am revenit la practica 
shamatha, de data aceasta în deşertul Californiei. 
După luni de retragere, l-am asistat pe Gen 
Lamrimpa în organizarea unei retrageri destinate 
meditaţiei shamatha a unui grup de practicanți pe 
o perioadă de un an de zile într-un sat din statul 
Washington. 


După această retragere, următorii şase ani am 
urmărit să-mi iau doctoratul în studii religioase la 
Universitatea Stanford, iar lucrarea de dizertație 
a avut ca temă practica shamatha. În paralel, am 
primit instrucțiuni amănunțite în tradiţiile Dzogchen 
(Marea Perfecţiune) și Mahamudra (Marea pecete) 
ale budismului tibetan, care oferă teorii şi metode 
de explorare a naturii conștiinței. După examenele 
finale, am luat o pauză academică de cinci luni, 
retrăgându-mă din nou în deşert, de data aceasta 
într-o abordare Dzogchen. Am considerat această 
retragere ca un „experiment de laborator” necesar 
pentru a-mi completa studiile academice. După 
ce am absolvit Universitatea Stanford, am predat 
timp de patru ani în Departamentul pentru studii 
religioase de la Universitatea California, Santa 
Barbara. În toamna anului 2001, am realizat o nouă 
retragere de șase luni în aceeași regiune deşertică. 


Din 1992, am lucrat cu diverse echipe de 
oameni de ştiinţă, studiind efectele psihofiziologice 
ale antrenamentului atenţiei şi ale altor forme de 
meditație. În toamna anului 2003, m-am stabilit 


Prefață ŞI 


la Institutul de studii asupra conştiinţei din Santa 
Barbara, care integrează atât metode ştiinţifice, cât și 
contemplative de explorare a conştiinţei. Unul dintre 
proiectele institutului se numeşte Proiectul Shamatha, 
o retragere pe o perioadă de un an de zile a treizeci 
de studenţi ce implică o evaluare ştiinţifică înainte, în 
timpul și după experiment. 


Mulţumiri 


Această lucrare a început să prindă formă 
când vechea mea prietenă Lynn Quirolo a transcris 
neobosită diferite prelegeri despre shamatha pe 
care le-am ţinut de-a lungul a numeroase retrageri. 
Ea a adunat materialul brut într-o carte, pe care 
am revizuit-o. În acest punct, un alt drag prieten şi 
coleg, Brian Hodel, a intervenit şi şi-a oferit ajutorul 
ca jurnalist de profesie pentru a şlefui anumite 
pasaje. Manuscrisul a fost apoi trimis la Wisdom 
Publications, moment în care David Kittelstrom 
mi-a oferit sfaturi valoroase ce implicau modificări 
radicale, pe care le-am pus în practică. David şi un alt 
editor de la Wisdom, Susan Bridle, au făcut sugestii 
excelente de îmbunătăţire a acestei lucrări, iar James 
Elliot a realizat pregătirea pentru tipar. Deci această 
carte a fost subiectul mai multor iterații, fiecare dintre 
ele, cred, perfecționând-o pe ultima, și sunt profund 
recunoscător tuturor celor care au contribuit. 
Speranţa mea sinceră este că va fi de folos celor 
care doresc să-şi echilibreze mentalul prin practica 
shamatha și că va contribui la înţelegerea ştiinţifică 
a atenţiei şi a potenţialului său. Adresez mulțumiri 

soţiei și familiei mele pentru iubirea și sprijinul 
lor constant, pe care le preţuiesc mai mult decât 
pot exprima în cuvinte. În final, cea mai profundă 
recunoştinţă este adresată tuturor învăţătorilor 
mei pe calea budistă care m-au inițiat în shamatha 
şi m-au ghidat în această practică. Lor le transmit 
pentru totdeauna recunoştinţa mea, însoțită de cea 


mai profundă venerație. 
B. Alan Walace Introducere 


pP uține aspecte ne influențează viața mai mult 
decât aptitudinea noastră de a fi atenți. Dacă nu ne 
putem focaliza atenţia - fie datorită unei agitații 
prea mari, fie datorită unei prea mari inerţii - nu 
putem face mai nimic bine. Nu putem învăţa, nu 
putem asculta, nu putem dialoga cu ceilalți, nu 
putem munci, nu ne putem juca şi nu putem nici 
măcar dormi bine dacă atenţia ne este afectată. Şi în 
cazul multora dintre noi, atenția ne este afectată în 
majoritatea timpului. 

Oamenii a căror capacitate de a fi atenţi scade 
mult sub normal pot fi diagnosticaţi cu tulburare 
hiperkinetică cu deficit de atenție (THDA). 
Tratamentul cel mai cunoscut al acestei afecțiuni îl 
constituie medicamentele de sinteză. Popularitatea 
Ritalin-ului' a crescut dramatic în ultimii ani. 
Statele Unite produc şi consumă de cinci ori mai 
multe asemenea substanțe decât restul lumii la 


*  (nutr. — Ritalin, cunoscut sub denumirea sa chimică de 
metilfenidat, este considerat a fi un puternic stimulent al sistemului 
nervos central) 

un loc. Numeroasele efecte secundare nocive ale 
medicamentelor ce tratează THDA par un preț mic 
de plătit față de eliminarea simptomelor tulburărilor 
de atenție. 


Abordarea materialistă a THDA este imens 
profitabilă pentru industria farmaceutică, dar este 
profund descurajantă pentru persoanele care devin 
dependente de medicamente. În timp ce societatea 
susține sus şi tare: „Spune NU drogurilor!” când vine 
vorba de vindecarea tulburărilor de atenție mesajul 
devine „Alege o ameliorare rapidă!” 


Asta nu înseamnă că medicamentele de 
sinteză nu pot fi de ajutor în tratarea THDA-ului. 
Cu siguranță pot, așa cum milioane de oameni 
au descoperit prin experiență directă. Sunt chiar 
necesare câteodată, în special pentru a combate 
simptome severe. Dar ele nu vindecă, ci doar fac 
să dispară simptomele, generând în același timp 
efecte secundare nocive. Şi chiar dacă nu devii 
dependent fizic de medicamente, poți căpăta o 
dependență psihică - poate chiar pe viață. Astfel, 
în cazurile clinice, substanțele de sinteză pot juca 
un rol important în contextul unui set mai larg de 
intervenţii. Dar cu cât mai repede vom reuși să ne 
scăpăm copiii, adolescenţii, adulţii de dependența 
de medicamente, oferindu-le metode prin care să-și 
poată menține singuri atenţia într-o stare de echilibru 
funcțional, cu atât mai bine. 

Aptitudinea de a fi atenți ne afectează în 
nenumărate moduri. Însăși percepția pe care o avem 
asupra realităţii este strâns legată de aspectele asupra 
cărora ne focalizăm atenţia. Toate lucrurile cărora 
le acordăm atenţie ne par a fi reale, în timp ce cele 

pe care le ignorăm - indiferent cât de importante 
ar putea fi - par insignifiante. Filozoful american, 
pionier al psihologiei moderne, William James, 
a subliniat această idee în urmă cu mai bine de 
un secol: „În fiecare moment, aspectele cărora le 
acordăm atenţie constituie realitatea noastră." 


Evident, el nu sugera că lucrurile devin 
nonexistente atunci când le ignorăm; multe dintre 
aspectele de care nu suntem conștienți au o mare 
influenţă asupra vieții noastre şi asupra lumii ca 
întreg. Dar ignorându-le, nu le includem în realitatea 
noastră. Nu le înregistrăm existența. 


Fiecare dintre noi alege, prin atenţia pe care o 
acordă lucrurilor, universul în care trăieşte şi oamenii 
pe care îi întâlneşte. Dar pentru majoritatea dintre 
noi, această „alegere” este inconștientă, deci de fapt 
nu este deloc o alegere. Când ne gândim la cine 
suntem, nu este cu putinţă să ne amintim tot ceea ce 
am experimentat vreodată, toate comportamentele 
şi calitățile pe care le-am manifestat. Ce ne apare 
în minte când întrebăm „Cine sunt eu?” sunt acele 
lucruri cărora le-am acordat atenţie de-a lungul 
anilor. Tot aşa se petrece şi cu părerile noastre despre 
ceilalți oameni. Realitatea noastră nu este alcătuită 
atât de mult din ce există în afara noastră, cât din 
acele aspecte ale lumii asupra cărora ne-am focalizat 
atenţia. 

Atenţia este întotdeauna înalt selectivă. Dacă 
te consideri o ființă materialistă, cel mai probabil te 
raportezi în principal la obiecte şi evenimente fizice. 
Tot ce este nonfizic îţi pare „imaterial, în sensul 
că nu există cu adevărat decât poate ca un compus 
din materie şi energie. Dar dacă te consideri o 

fiinţă spirituală sau religioasă, mai mult ca sigur te 
raportezi la aspecte mai puţin palpabile. Noţiunile 
de Dumnezeu, suflet, mântuire, conştiinţă, iubire, 
liber-arbitru, legături cauzale — pot să-ți pară mult 
mai reale decât particulele elementare sau câmpurile 
energetice. 


Ce vreau să spun prin asta este că, dacă eşti 
capabil să-ţi focalizezi atenția la voință, poţi cu 
adevărat să-ţi alegi universul în care trăieşti. 

Atenţia are, de asemenea, un impact profund 
asupra caracterului şi comportamentului etic. 
William James considera că aptitudinea de a aduce 
inapoi, la voință, o atenție împrăștiată, din nou 
și din nou, constituie însăşi rădăcina raţiunii, a 
caracterului și a voinței. Misticii creştini afirmă de 
secole că o minte agitată cade cu uşurinţă în tentaţie, 
ceea ce duce la păcat. Și budiştii susțin că o minte 
predispusă la imprăştiere cedează cu ușurință în faţa 
miriadelor de distrageri ale minţii, ce nasc tot felul de 
comportamente nocive, Dacă ne putem feri atenţia de 
tentaţii negative, avem o şansă de a le învinge. 


James sublinia, de asemenea, că geniile de 
orice fel excelează în capacitatea lor de a menţine la 
voinţă o atenție susținută. Gândiţi-vă doar la marii 
muzicieni, matematicieni, savanți şi filozofi ce au 
existat de-a lungul istoriei - cu toții au avut, se pare, 
capacitatea extraordinară de a-și focaliza atenţia cu o 
mare claritate pentru perioade lungi de timp. O minte 
stabilită într-o asemenea stare de echilibru alert este 
un teren fertil pentru apariţia a tot felul de asocieri şi 
înţelegeri originale. 

Este oare cu putință ca „geniul” să reprezinte 
un potenţial pe care cu toţii îl împărțim - fiecare 

prin propria sa capacitate creatoare, ce necesită doar 
puterea unei atenții susținute pentru a-l debloca? O 
minte focalizată poate aduce scânteia creativității 
la suprafaţa conştiinţei. Mintea prinsă fără încetare 
dintr-o distragere în alta, pe de altă parte, poate 
fi pentru totdeauna îndepărtată de potenţialul 
creativității sale. Cu siguranță, dacă ne-am amplifica 
facultatea atenţiei, vieţile noastre s-ar îmbunătăţi 
simțitor. 


Maleabilitatea atenției 


În timp ce nenumărate studii au fost realizate 
de-a lungul secolului trecut asupra diferitelor calităţi 
ale atenţiei, despre maleabilitatea sa (cu referire la cât 
de mult poate fi amplificată atenţia prin antrenament) 
se ştie extrem de puţin. Dacă avem în vedere 
importanța enormă a atenţiei în toate aspectele vieţii, 
această scăpare este ciudată. 


Unul dintre motivele lipsei cercetărilor în acest 
domeniu se poate datora unei presupuneri comune că 
nivelul atenției noastre este inflexibil. William James 
scria: 


Să ai o mare putere de focalizare a atenţiei este 
fără îndoială un imens avantaj. Cei care o au 
muncesc cu mai multă eficiență şi mai puţin stres 
și efort. Înclin să cred că cei care se nasc astfel nu 
vor putea să obțină această putere într-un prea 
mare grad prin disciplină şi exerciţiu. Capacitatea 
de focalizare este probabil o caracteristică fixă a 
individului. 

James recunoștea importanța uriașă a abilității 
de a menţine la voință atenţia asupra unui subiect 
ales, afirmând că o educaţie care ar putea îmbunătăți 
această capacitate ar fi educația prin excelenţă.” Dar 
a fost în încurcătură când a venit vorba de a oferi 
câteva direcţii practice de împlinire a acestui țel. 


Atât timp cât minţile noastre oscilează 
compulsiv între agitație şi inerție, rătăcind de la 
un dezechilibru al atenţiei la altul, nu vom putea 
descoperi profunzimile conştiinţei umane. Este 
posibil ca mintea să fie ireversibil eliberată de toate 
tensiunile sale emoţionale, cum sunt lăcomia, 
ostilitatea, depresia, invidia, mândria? Există 
limite pentru iubirea şi compasiunea noastră? Este 
starea de conştiență finită şi imuabilă? Ştim că 
mintea are puteri de vindecare (atribuite uneori 
„efectului placebo”) şi, totodată, ne poate face să ne 
imbolnăvim? Ce alte puteri există în stare latentă 
în interiorul conştiinţei umane şi cum pot fi ele 
accesate? Aceste întrebări au fost formulate de-a 
lungul timpul de către mistici, iar atenţia focalizată a 
fost un instrument esenţial în explorarea lor. 


În lumea modernă ne bucurăm de un acces fără 
precedent la numeroase tradiții axate pe introspecţia 
meditativă. Hinduşii și budiştii Indiei au făcut 
progrese unice şi de finețe în domeniul dezvoltării 
atenţiei. Metodele de antrenament al atenţiei descrise 
în această carte îşi au sursa de inspirație în această 
moștenire contemplativă și implică tipuri variate 
de practici meditative. Şi deşi tehnicile descrise aici 
provin din tradiţiile budiste ale Indiei şi Tibetului, 
ele sunt accesibile şi benefice pentru oricine le 
abordează, indiferent de înclinațiile religioase 

sau ideologice. La fel ca orice talent, cum este, de 
exemplu, cântatul la pian sau practicarea unui sport, 
putem, prin exercițiu, repetiţie şi perseverenţă să ne 
dezvoltăm capacităţi pe care în prezent nu le avem. 

Indiferent din ce punct începem, putem 
beneficia de antrenamentul atenţiei. Scopul meu 
în această carte este să ofer un instrumentar de 
amplificare a atenţiei oamenilor, indiferent de 
locul în care ei se situează în spectrul dezvoltării 
atenţiei. La nivel fundamental, aceste metode pot fi 
de ajutor în prevenirea şi tratarea TDHD, afecţiune 
care preschimbă cele mai banale îndatoriri într-un 
chin. Pentru cei cu o capacitate iniţială ceva mai 
ridicată, metodele prezentate aici îi pot ajuta să-și 
mențină o mai bună atenţie în viaţa de zi cu zi, să 
aibă performanţe profesionale mai bune, o stare 
de sănătate mai bună, o stare psihoemoțională mai 
bună. În cele din urmă, această carte conține metode 
pentru o perfecționare riguroasă a facultăţii atenției 
către niveluri neimaginate şi neexplorate în lumea 
modernă și va avea o valoare cu totul aparte pentru 
contemplativii care urmăresc să dezlege enigmele 
lumii. 

În special în etapele avansate, această carte 
atinge uneori aspecte care presupun fie existenţa 
unui background de cunoștințe, fie o înclinație 
către cercetarea unor chestiuni doctrinale ce susțin 
antrenamentul atenţiei într-un context budist. De 
vreme ce am scris această carte și pentru a arăta 
anumite neclarități printre budiştii contemporani 
despre cum Buddha şi comentatorii ce au urmat au 
predat shâmatha și implicaţiile practice ale acestor 
neclarități, cititorii non-budiști pot considera aceste 

discuţii tangenţiale cu interesele lor. Nu trebuie să fii 
budist pentru a practica shamatha; puteți să vă simțiţi 
liberi să săriți peste aceste pasaje. Cu toate acestea, 
aveţi ocazia să descoperiţi divergenţele ce au apărut 
în cei peste 2.500 de ani de istorie ai acestei discipline. 


Zece etape ale dezvoltării atenției 


Ca structură pentru dezvoltarea gradată a 
atenției, am ales cea mai completă și detaliată 
enumerare pe care am găsit-o în literatura de 
specialitate - cele zece stadii descrise de misticul 
indian budist al secolului al VIII-lea, Kamalashila, 
în tratatul clasic Stages of Meditation („Etapele 
meditației”). 

Într-o dezbatere istorică din Tibet, Kamalashila 
a susţinut că o purificare temeinică a minţii necesită 
o disciplinare în trei direcţii: a eticii, a atenției şi a 
introspecției contemplative. Trăirile introspecției sunt 
valoroase, dar după ce beatitudinea unor asemenea 
momente meditative păleşte, rufele murdare ale 
minții încă aşteaptă să fie curățate. În acest scop, 
introspecţia contemplativă trebuie să fie susținută 
de o mare stabilitate a atenţiei, ceea ce necesită un 
antrenament sistematic. 

Calea conţine puncte de reper. Folosind structura 
indicată de Kamalashila, putem şti unde ne situăm, ce 
ar trebui să facem și ce să căutăm. 


Cele zece etape ale dezvoltării atenţiei sunt: 
1. Atenţia direcţionată 


Atenţia continuă 
3, Atenţia perfecționată 

» 


Atenţia riguroasă 
Atenţia controlată 
Atenţia liniștită 

Atenţia pe deplin liniștită 
Atenţia focalizată 
Stabilitatea atenţiei 

0. Shamatha. 


zeama 


Aceste zece etape sunt secvențiale. Încep de la 
nivelul unei minţi ce nu are puterea de a se focaliza 
mai mult de câteva secunde şi culminează cu o 
stare de stabilitate sublimă şi de vacuitate ce poate fi 
menținută timp de câteva ore. Progresul de la o etapă 
la alta se face prin dezrădăcinarea unor forme din 
ce în ce mai subtile ale celor două obstacole: agitația 
mentală și apatia. Împlinirea cu succes a fiecărei etape 
este determinată de un criteriu specific şi însoţită de 
un semn clar. 


Trei tehnici 


Pentru a ghida practicanţii de-a lungul acestor 
zece etape, am ales din învățăturile budiste trei 
exerciţii pe care le-am considerat a fi eficiente pentru 
oamenii lumii moderne. Aceste trei tehnici stau la 
baza celor trei subdiviziuni ale cărții. În primele 
patru etape, putem alege ce metodă ni se pare mai 
accesibilă. De la etapa a cincea mai departe, mintea 
este relativ stabilă şi se poate trece la exerciţii mai 
avansate. 


Pentru parcurgerea primelor patru etape, 
recomand tehnica de conștientizare a respirației. 
Variaţii ale acestei metode se regăsesc în zen, 
vipassana şi budismul tibetan. Conştientizarea 

respirației înseamnă să ne fixăm  conştienţa 
asupra senzaţiilor implicate în respiraţie, revenind 
continuu cu atenţia asupra lor ori de câte ori mintea 
vagabondează. 


Începând cu etapa a cincea, recomand metoda 
numită fixarea minţii în starea sa naturală. În această 
tehnică, ne direcționăm atenţia către experienţele 
mentale, către toate evenimentele — gânduri, imagini 
mentale, trăiri — care apar în domeniul minţii. 
Metoda provine din tradiția Dzogchen — „Marea 
Perfecţiune”, dar se regăseşte şi în alte ramuri budiste. 


De la prezentarea etapei a opta mai departe, 
trecem la o practică mai avansată în care menţinem 
conștiența asupra însăși conştienței. Tehnica se 
numește shamatha fără obiect. Aici practica nu caută 
atât de mult să amplifice stabilitatea atenţiei şi starea 
de vid, cât să descopere liniștea şi luminozitatea 
inerente înseși conştienţei. 

Antrenamentul în conştientizarea respirației 
poate fi util oricui, inclusiv celor care doresc să 
prevină sau să trateze tulburările de atenţie (deficit/ 
hiperactivitate). Majoritatea practicanţilor consideră 
a doua metodă, cea de fixare a minţii în starea sa 
naturală, mai provocatoare, însă unii ajung fără 
dificultăți la această realizare. Tot astfel, tehnica de 
menţinere a conştienţei asupra însăși conştienţei este 
mai profundă, însă poate fi optimă încă de la început 
pentru cei atraşi, de ea. 


Puteţi utiliza oricare dintre cele trei metode 
pentru a parcurge cele zece etape ale dezvoltării 
atenției sau puteţi folosi succesiunea indicată în 
această carte. Cât de repede veţi progresa va depinde 

de gradul vostru de implicare şi de cel în care mediul 
și modul de viață vă permit o asemenea practică. 


interludii 


Între descrierile oferite pentru fiecare dintre cele 
zece etape, am inclus „interludii, tehnici auxiliare 
care completează antrenamentul atenţiei. După 
fiecare explicație a primelor patru etape, am inserat 
câte un interludiu despre amplificarea uneia dintre 
cele patru calităţi ale inimii: iubirea plină de bunătate, 
compasiunea, bucuria empatică şi seninătatea. Aceste 
metode ajută în special la echilibrarea emoţională și 
deschiderea inimii. Dacă ştim cum să lucrăm în mod 
inteligent cu emoțiile, putem evita multe obstacole 
care altfel se pun în calea preocupării noastre de a ne 
focaliza atenţia. 


Intercalate cu descrierile etapelor cinci-nouă 
sunt interludii ce prezintă tehnici aplicabile ziua 
și noaptea pentru visarea conștientă (extrase din 
cercetările ştiinţifice moderne) şi tehnici din yoga 
stării de vis (extrase din budismul tibetan). Aceste 
practici urmăresc să amplifice conştiența zi şi noapte, 
pentru că, dacă atenţia noastră ar fi focalizată doar în 
timpul pe care îl petrecem într-o meditație formală, 
beneficiul ar fi minim. 


Unul dintre cele mai mari beneficii pe care ni-l 
oferă o atenţie puternică este că ne dă posibilitatea de 
a ne amplifica cu succes și alte calități binefăcătoare. 

Cu arma puternică a atenţiei focalizate, putem 
dezrădăcina obiceiuri negative ce păreau de 
nesurmontat, precum dependenţele sau gândurile 

şi emoțiile nocive. Putem să o folosim pentru a ne 
amplifica atitudinea de deschidere sufletească față 
de ceilalți, şi de aici, să experimentăm incursiuni 
profunde în natura minţii și a realităţii, care să ne 
transforme radical relația pe care o avem cu restul 
lumii. 


Țeluri și așteptări 


Majoritatea oamenilor ar descoperi că viața 
li s-ar îmbogăți uimitor doar prin parcurgerea cu 
succes a primelor două din cele zece etape. Acest 
nivel cere un anumit efort, dar poate fi dobândit de 
oamenii ocupați, care au responsabilități profesionale 
și familiale, atâta vreme cât sunt dispuşi să petreacă 
zilnic un anumit timp în meditaţie. Poate îmbunătăți 
extraordinar calitatea a tot ceea ce facem și ne 
poate face mai rezistenți la factorii de stres fizici şi 
emoțţionali. Dacă acesta ne este scopul, nu e nicio 
problemă să folosim tehnicile din această carte în 
vederea atingerii lui. 


Totuşi, așa cum am spus mai sus, această carte 
este, de asemenea, un ghid pentru cei ce doresc să 
treacă mult peste nivelurile considerate normale ale 
atenţiei. Pentru majoritatea oamenilor, etapa a treia 
va necesita o implicare mai mare decât o meditație de 
una-două ore pe zi în contextul unei vieți aglomerate. 
Etapele mai avansate ale antrenamentului atenţiei 
sunt accesibile celor care se dedică timp de câteva 
săptămâni sau luni unei practici riguroase într-un 
mediu favorizant. Progresul dincolo de etapa a patra 
necesită o angajare vocaţională în acest antrenament, 

ce poate implica o practică neîntreruptă timp de luni 
sau ani. 


Dacă parcurgem cele zece etape ale 
antrenamentului atenţiei descrise în această carte, 
beneficiile sunt cu adevărat uriaşe. Când ajungem la 
al nouălea stadiu, mintea ne este în sfârşit echilibrată, 
eliberată chiar şi de cele mai subtile reziduuri. Se 
spune că în acest punct ne putem focaliza continuu 
și fără efort asupra obiectului ales pentru cel puţin 
patru ore. La începutul acestui antrenament, 
practicanţii sunt în mod tradiţional încurajați să 
realizeze şedinţe de douăzeci și patru de minute, ce 
reprezintă a şaizecea parte din lungimea unei zile. 
În etapa de culme a acestui antrenament, ar trebui să 
fim capabili să ne menţinem atenția focalizată cu o 
claritate fără precedent pentru o perioadă de zece ori 
mai mare. 


Conform tradiţiei tibetane orale, dintre 
practicanţii înzestrați pentru această cale, cei cu 
abilităţile cele mai pătrunzătoare vor putea parcurge 
cele zece etape în decurs de trei luni, cei cu abilităţi 
„medii” în decurs de şase luni, iar cei cu abilități 
„palide” în decurs de nouă luni. Aceste estimări 
presupun ca practicanţii să trăiască într-un mediu 
contemplativ şi să se dedice antrenamentului zi şi 
noapte. Referirea la abilități pătrunzătoare, medii 
şi palide se referă la gradul de îndemânare şi 
stabilitate a atenţiei pe care practicanţii le investesc în 
antrenament. Aşa cum unii Oameni se nasc muzicieni 
talentați, sportivi, matematicieni, tot așa există 
unele persoane înzestrate cu un nivel extraordinar 
de stabilitate şi de trezire a atenţiei, ceea ce le oferă 
un avans în această practică. Alţii pot avea un 

entuziasm debordant și o mare dăruire ce le vor fi 
de un real folos în lunile lungi pe care le presupune 
antrenamentul. 


Acest nivel de antrenament specializat le poate 
părea multor cititori ai acestei cărți descurajator şi 
irealizabil, dar să îl comparăm cu efortul sportivilor 
olimpici. Doar un număr mic de oameni au timpul, 
capacitatea şi înclinația pentru a se dedica unui 
asemenea antrenament, ce poate părea, la prima 
vedere, că are prea puţină însemnătate pentru 
diversele probleme de ordin practic cu care se 
confruntă umanitatea în zilele noastre. Dar, 
cercetări asupra atleților dedicați au subliniat multe 
descoperiri valoroase cu privire la nutriție, exercițiu 
și motivare umană, care au relevanță pentru publicul 
larg. În timp ce antrenamentul sportivilor olimpici 
se focalizează în principal pentru dobândirea unei 
excelențe la nivel fizic, antrenamentul atenției este 
preocupat de dobândirea unor performanţe optime 
ale atenției. 


Odată ce etapa a noua a fost parcursă cu succes, 
practicantul este pregătit pentru o descoperire 
extraordinară, ce presupune o modificare la 
nivelul sistemului nervos şi un salt fundamental al 
conştiinţei. El este gata pentru a atinge shamatha: 
mintea sa este stăpânită pe deplin, aptă să fie folosită 
într-o multitudine de moduri, iar trupul a dobândit, 
de asemenea, o. supleţe şi o graţie fără precedent. 
Este o realizare remarcabilă, diferită de tot ce a fost 
experimentat până atunci. 

De pe vremea lui Buddha, când oamenii îi 
întrebau pe adepții budiști despre natura practicii 
lor, ei răspundeau în general: „Vino şi vezi!” În 1992, 

neurologii ce studiau efectele practicilor meditative 
avansate asupra unor călugări tibetani au afirmat că 
vor să descopere efectele meditaţiei la nivel neuronal 
și comportamental. Unul dintre călugări a răspuns: 
„Dacă vă doriți cu adevărat să înțelegeți efectele 
meditaţiei, aş fi bucuros să vă învăţ. Doar prin 
propria experiență veţi cunoaşte cu adevărat efectele 
unei asemenea practici.” 

Să începem acum să studiem prima etapă, 
folosind tehnica de conștientizare a respirației. 


Etapele de început: 


CONȘTIENTIZAREA 
RESPIRAȚIEI 





— 


———— 


Etapa întâi: 
ATENȚIA DIRECȚIONATA 


Pia dintre cele zece etape ce conduc la 
obținerea stării de shamatha este numită atenția 
direcționată. Semnul care ne arată că am parcurs 
această etapă este capacitatea de a ne menţine atenția 
timp de una-două secunde asupra obiectului ales 
pentru meditaţie. Dacă acesta este unul complicat, 
ca în vizualizările complexe, timpul necesar până 
la reuşită poate fi de zile sau săptămâni. Dar dacă 
obiectul ales este respiraţia, putem reuşi din prima. 


Capacitatea de a fi conștient este esențială în 
practica shamatha. Conștienţa în acest context diferă 
oarecum de felul în care este prezentată actualmente 
de învățătorii contemporani ai meditației. De 
exemplu, maeștrii în vipassana o definesc ca o stare 
de atenţie lipsită de orice judecată, clipă de clipă, 
cu privire la orice se iveşte. În contextul stării de 
shamatha, totuşi, starea de conștienţă se referă la 
atenţia continuă la un obiect familiar, fără distrageri 
sau momente de uitare. 

Această primă etapă a atenţiei direcționate este 
obţinută prin puterea auzului. Conform tradiţiei 
budiste, cel mai eficient mod de a obţine noi 
cunoştinţe este de la un profesor experimentat și 
cunoscător. Întâi auzi învățătura, apoi urmează cititul, 
studiul, practica. Puterea auzului se referă atât la a 
asculta învățătura, cât şi la a citi despre ea, în special 
când nu întâlnim niciun profesor autentic. 


Unul dintre primele semne de progres în 
practica shamatha este pur și simplu să observăm 
cât de haotică ne este mintea. Încercăm să rămânem 
atenţi, dar gândurile ne fug aiurea, şi alunecăm 
într-o stare de absență a focalizării. Oamenii 
care nu se aşază niciodată în tăcere căutând să-și 
concentreze mentalul pot trăi cu iluzia că mintea lor 
este calmă şi adunată. Doar atunci când încercăm 
să ne direcționăm atenţia, către un singur obiect, 
timp de câteva minute, devine vizibil cât de agitată şi 
fragmentată ne este atenția. Din perspectivă budistă, 
o minte neantrenată suferă de deficit de atenţie şi 
hiperactivitate, fiind astfel disfuncțională. 


Ca un elefant sălbatic, o minte neîmblânzită 
poate produce daune enorme atât nouă, cât şi celor 
din jurul nostru. În afara oscilaţiei dintre deficitul 
de atenţie (în care suntem pasivi) şi hiperactivitate 
(în care suntem activi), o minte normală neantrenată 
revarsă compulsiv un şuvoi toxic de gânduri 
rătăcitoare, de care se agaţă obsesiv, purtată dintr-o 
poveste într-alta. Tulburările deficit de atenţie/ 
hiperactivitate şi cele obsesiv/compulsive nu se 
limitează doar la persoanele bolnave mental; o minte 
normală este înclinată către asemenea dezechilibre, 
de aceea oamenii obişnuiţi experimentează atât de 


| 

multe suferințe mentale! Asemenea tulburări sunt 
simptomele unei minţi dezechilibrate. 


Aceste două tendinţe disfuncţionale par să fie 
intrinseci minţii. Hiperactivitatea este caracterizată 
de excitare, agitație, distragere, în timp ce deficitul 
de atenţie este caracterizat de lene, inerție, letargie. 
Când minţile noastre sunt subiectul acestor două 
dezechilibre, avem prea puţin control asupra a ceea ce 
se petrece în mentalul nostru. Putem crede în voință 
liberă, dar cu greu ne putem numi „liberi” dacă 
nu suntem capabili să ne focalizăm propria atenţie 
la voință. Niciun filozof sau cercetător al cogniţiei 
nu trebuie să ne avertizeze că nu întotdeauna 
comportamentul nostru este ghidat de liber-arbitru 
- aceasta devine evident atunci când încercăm să ne 
menţinem atenţia focalizată asupra unui obiect ales. 


Astfel, practica noastră de a menține atenția 
focalizată asupra respirației, constă în prelungirea 
stării noastre de conştiență asupra respirației. 
Deşi aceasta necesită o minte în alertă, vigilentă, o 
asemenea focalizare nu ar trebui să fie tensionată, 
ci echilibrată. Când descoperim că am fost distrași 
de la obiectul meditației, va fi poate firesc să ne 
adunăm cu mai multă putere, focalizându-ne cu 
mai multă atenţie. Aceasta se observă în expresiile 
faciale ale oamenilor care urmăresc să se focalizeze: 
buzele se strâng, sprâncenele se apropie, fruntea 
se ridează. Ei se concentrează, dar ca un suc de 
portocale — fluiditatea e stoarsă din mintea lor! Dacă 
vrei să te concentrezi o perioadă scurtă de timp și 
nu te deranjează efectele secundare ale tensiunii şi 
oboselii, poţi urma strategia de mai sus. Dar dacă 

vrei să urmezi calea shamatha, ai nevoie de o soluţie 
alternativă. 


Am descoperit acest fapt prin experiență. În 
timpul primei mele retrageri shamatha de lungă 
durată, am fost plin de entuziasm. Am vrut să profit 
la maximum de şansa rară pe care o aveam, pentru că 
meditam în India sub îndrumarea lui Dalai Lama! Nu 
aveam griji financiare, iar nevoile mele materiale îmi 
erau uşor împlinite. Tot ce trebuia să fac era să pun 
învățăturile primite în practică. M-am dăruit acestui 
antrenament cu toată puterea. 

Mă trezeam în fiecare dimineaţă la 3.30, excepţie 
o singură dată când m-am trezit la 3.45 şi am fost 
supărat pe mine că fusesem neglijent. Entuziast 
eram, dar atât de rigid! Manualele tibetane asupra 
meditaţiei shamatha pe care le studiasem de-a 
lungul anilor susțineau că tipul de atenţie necesar 
la începutul unei asemenea practici era „profund 
focalizat”, aşa că am încercat cât de mult am putut 
să opresc mintea din hoinăreală. În decurs de câteva 
săptămâni, acordând multe ore pe zi meditaţiei, mi- 
am putut menţine atenția asupra obiectului ales timp 
de jumătate de oră. Am fost încântat că am progresat 
atât de rapid. 

Totuşi, pe măsură ce săptămânile treceau, 
am devenit din ce în ce mai obosit. Mă scurgeam 
atât fizic, cât şi mental, bucuria practicii a scăzut 
corespunzător şi am simţit că atenția mea nu se mai 
dezvolta. Ce fusese greșit? Mă străduisem prea tare. 
Practica shamatha implică echilibrul minţii, și aceasta 
include echilibrul între efortul depus în antrenament 
şi relaxare. 

Cred că acest fapt arată o diferență culturală între 
țibetanii care trăiau pe crestele Tibetului şi oamenii 
moderni care duc o viață în pas alert, cu simţurile 
constant bombardate de telefoane, e-mail, media 
şi zgomot. Anii trăiţi astfel condiționează sistemul 
nervos şi mintea în moduri ce ar putea fi considerate 
tortură în Tibetul tradiționalist. Un doctor tibetan 
a spus odată despre cineva care locuia în Vest: „Din 
perspectiva medicinei tibetane, cu toţii suferiți de 
tulburări nervoase. Dar, având în vedere cât de 
bolnavi sunteţi, faceți față remarcabil de bine!” 


Fie că locuim în Boston, Buenos Aires, Berlin sau 
Beijing, minţile noastre sunt condiţionate să fie mai 
acordate pe nivelul gândirii compulsive decât cele 
ale tibetanilor secolului trecut. Deci când tratatele 
tibetane de meditaţie sfătuiesc începătorii să-și 
focalizeze ferm atenţia, instrucțiunile se adresează 
unui cititor foarte diferit de orăşeanul secolului al 
XXI-lea. Înainte să începem să dezvoltăm stabilitatea 
atenţiei, trebuie să învăţăm să ne relaxăm. 

Metoda meditativă ce urmează include practica 
relaxării alături de indicaţii privind conştientizarea 
respirației. 


Practica: a pi 0) 
Conștientizarea respirației și 
relaxarea 


Minţile noastre sunt legate de trup, deci este 
necesar să includem trupul în practica meditativă. În 
fiecare şedinţă, vom începe prin a ne aduce trupul în 
starea sa naturală, urmărind trei aspecte: relaxarea, 
nemişcarea şi focalizarea. 

Postura 


În general, este de preferat să practicăm 
meditaţia așezați pe o pătură, cu picioarele 
încrucișate. Dar dacă această postură nu ne este 
confortabilă, putem fie să ne aşezăm pe un scaun, fie 
să ne întindem pe spate, cu capul aşezat pe o pernă. 
Orice postură alegem, spatele trebuie să fie drept, 
iar trupul destins şi relaxat. Ochii pot să fie închişi, 
întredeschişi sau deschişi, după cum dorim. Felul 
în care realizez eu meditaţia de conștientizare a 
respirației este cu ochii parţial închişi, astfel încât să 
las puţină lumină să pătrundă; îmi place să meditez 
într-o cameră cu lumină difuză. Hainele să fie lejere, 
confortabile, să nu ne jeneze în zona pieptului sau a 
abdomenului. 

Dacă suntem așezați, ne putem pune mâinile pe 
genunchi sau în poală. Capul să fie uşor înclinat sau 
direcționat către în faţă, iar limba să atingă ușor zona 
palatului. Devenim conștienți de senzațiile tactile 
din trup, de la vârful picioarelor până în creştetul 
capului. Percepem senzațiile de la nivelul umerilor 
şi gâtului. Dacă remarcăm tensiuni, ne destindem. 
De asemenea, suntem atenţi la musculatura facială — 
maxilarele, tâmplele, fruntea, ochii — şi relaxăm orice 
zonă contractată. Destindem zona feţei (care ajunge 
să fie ca a unui bebeluș dormind) şi întregul trup. 

De-a lungul întregii ședințe, menţinem trupul cât 
mai nemișcat. Evităm orice mişcare de prisos, cum ar 
fi scărpinatul. Vom observa că nemișcarea trupului 
ajută la liniştirea minţii. 

Adoptăm o postură vigilentă. Ridicăm uşor zona 
sternului, astfel încât atunci când respirăm, să simțim 

senzațiile în abdomen, care se expansionează în 
timpul inspiraţiei şi se retrage în timpul expiraţiei. În 
timpul meditației, respirăm ca și cum am turna apă 
într-o cană, umplând-o de la bază spre vârf. Când 
respiraţia este de amplitudine mică, doar abdomenul 
se va dilata. Într-o inspiraţie mai profundă, întâi se va 
dilata abdomenul, apoi diafragma; iar când inspirăm 
şi mai profund, întâi se va dilata abdomenul, apoi 
diafragma, iar în final zona pieptului. 

Dacă medităm întinși pe spate, ne așezăm în 
așa fel încât să putem trasa mental o linie dreaptă 
care uneşte punctul dintre zona călcâielor, buricul 
şi bărbia. Lăsăm tălpile relaxate către exterior, 
brațele sunt întinse pe lângă trunchi, într-un unghi 
de aproximativ 30 de grade, cu palmele orientate în 
sus. Capul este așezat pe o pernă. O păturică plasată 
sub zona genunchilor ne poate ajuta să ne relaxăm 
spatele. Starea de vigilență în poziția culcat este în 
principal psihologică, însemnând o atitudine de a 
privi postura drept o postură de meditaţie, şi nu pur 
şi simplu de relaxare. 


Practica 


Suntem relaxaţi. Nemișcaţi. Vigilenţi. Aceste trei 
atitudini ale trupului se vor menţine în toate şedinţele 
de meditaţie. Odată ce am imprimat trupului aceste 
atitudini, realizăm trei respiraţii lente, blânde, 
profunde, inspirând şi expirând pe nas. Ne lăsăm 
conștiința să pătrundă întregul trup, notând orice 
senzaţie ce apare legat de respiraţie. Ne bucurăm de 
aceste respiraţii, ca şi cum am primi un masaj blând 
din interior. 

Acum lăsăm respiraţia să curgă de voie în ritmul 
ei natural. Continuăm să respirăm pe nas, observând 
senzațiile ce survin în întregul trup. Remarcăm 
întregul parcurs al inspiraţiei şi expirației, dacă este 
lungă sau scurtă, profundă sau superficială, lentă 
sau rapidă. Nu impunem niciun ritm. Suntem atenți 
la respiraţie, fără să o influențăm în vreun fel. Nici 
măcar nu formulăm preferinţe față de un fel sau altul 
de a respira. Nu presupunem că o respiraţie ritmică 
este mai potrivită decât una neregulată. Lăsăm trupul 
să respire ca într-un somn profund, fiind însă pe 
deplin vigilenți. 

Gândurile pot să apară nechemate, iar atenția 
ne poate fi distrasă de diferite zgomote sau stimuli 
din ambianţă. Când remarcăm că ne-a fugit mintea, 
în loc să ne încordăm și să aducem forțat atenția 
înapoi asupra procesului respirator, pur şi simplu 
dăm drumul acestor gânduri și distrageri. În special 
în timpul expiraţiilor, ne destindem trupul, ne 
eliberăm de gândurile nedorite şi aducem cu bucurie 
atenția înapoi în trup. Când remarcăm că mintea 
vagabondează, nu ne întristăm. Ne bucurăm că am 
remarcat distragerea şi aducem mintea înapoi cu 
blândeţe. 

Din nou şi din nou, contracarăm agitația şi 
turbulența minţii relaxându-ne cât mai profund, 
nu contractându-ne trupul sau mintea. Dacă apare 
vreo tensiune în zona umerilor, a feței, a ochilor, 
ne destindem. Cu fiecare expirație, ne eliberăm 
de gândurile nedorite ca de nişte frunze uscate 
îndepărtate de un vânt blând. Ne relaxăm profund 
de-a lungul întregii expiraţii şi continuăm să ne 
relaxăm pe măsură ce respiraţia următoare ne 

umple fără efort, ca o maree. Respirăm atât de firesc 
şi natural, încât ne simţim ca și cum trupul ne-ar fi 
respirat de ambianţă. 


Continuăm practica timp de douăzeci şi patru 
de minute, apoi revenim uşor şi ne reconectăm la 
mediul înconjurător. 


Reflecţii asupra practicii 


Meditaţia de conştientizare a respirației se 
bazează pe discursul fundamental al lui Buddha 
în această direcţie. lată un extras din explicaţia lui 
Buddha: 


Inspirând lung, individul conştientizează - Inspir 
lung. Expirând lung, individul conştientizează 

- Expir lung. Inspirând scurt, individul 
conștientizează — Inspir scurt. Expirând scurt, 
individul conştientizează — Expir scurt. Individul 
învață astfel: Voi inspira, conştientizând întregul 
trup. Voi expira, conştientizând întregul trup. 
Voi inspira, relaxând întregul trup. Voi expira, 
relaxând întregul trup. 


Aşa cum am spus mai sus, în această practică 
nu urmărim să intervenim în niciun fel asupra 
respirației, pur şi simplu remarcăm durata fiecărei 
inspirații şi a fiecărei expiraţii. În majoritatea 
comentariilor budismului Theravada asupra acestui 
discurs, expresia „conştientizând întregul trup" 
este interpretată ca făcând referire la întregul trup 
al respirației, adică la întregul interval al fiecărei 
inspiraţii şi expiraţii. Cu siguranţă acesta este unul 
dintre ţelurile acestei metode, însă are, de asemenea, 

valoare şi observarea senzațiilor respiratorii ce apar în 
întregul trup. 


Aceasta este o abordare a antrenamentului 
atenţiei. În loc să îndreptăm atenția asupra unei 
imagini mentale, a unei rugăciuni, a unei mantra 
sau asupra unei anumite zone a trupului, ne lărgim 
sfera de conştientizare asupra întregului câmp al 
senzațiilor din trup, în special a celor legate de 
respirație. Accentul aici se pune pe relaxarea fizică 
şi mentală. Dacă ne încordăm trupul şi mintea, 
antrenamentul shamatha va accentua tensiunea 
pe care deja o simţim. Fixându-ne atenţia în trup, 
destrămăm nodurile trupului şi ale minţii. Încordarea 
se destramă de la sine, iar aceasta linişteşte întregul 
trup. 


Conştientizarea respirației este în general 
indicată celor înclinați către gândirea compulsivă. 
Aşa cum Asanga, maestrul budist al secolului al 
V-lea, spunea: „Dacă în special gândurile involuntare 
vă domină comportamentul, atunci focalizați-vă 
mintea în conştientizarea expirației şi a inspiraţiei”S 
De vreme ce aproape oricine trăieşte în lumea 
modernă se confruntă cu o supraîncărcare a gândirii, 
a memoriei, a planificării, iată care ar putea fi sfatul 
medicului: o prescripţie generală pentru liniştirea şi 
vindecarea trupului şi minţii extenuate. 

Deşi budismul încurajează în general meditaţiile 
în postura cu: picioarele încrucişate, Buddha și-a 
încurajat discipolii să practice în oricare din cele 
patru posturi: în mers, în picioare, așezat sau întins.$ 
Oricare dintre aceste posturi este adecvată. Nu 
oricine trăiește în lumea modernă are același tip de 
mental sau de sistem nervos. Dacă suntem înclinați 

către agitaţie, putem considera poziția culcat în 
mod special ajutătoare pentru eliberarea tensiunilor 
şi a blocajelor trupului și minţii. Dar dacă suntem 
mai predispuşi la lene, putem adormi de câte ori ne 
întindem, așa că ar fi indicat să stăm într-o poziţie 
verticală în meditaţie. 

Poziţia întins la sol poate fi foarte folositoare în 
meditaţie când suntem obosiţi, dar nu suntem încă 
pregătiți de culcare. În această situaţie, poate nu 
suntem capabil să rămânem cu spatele drept într-o 
postură vigilentă, dar posibilitatea de a ne întinde 
Ja sol pentru o perioadă să ni se pară atractivă. Să 
ne abandonăm nevoii trupului de a se odihni şi să 
folosim poziția culcat pentru a calma, de asemenea, și 
mintea. Probabil va fi mult mai revigorant şi liniştitor 
decât să ne uităm la televizor sau să citim ziarul. 
Poziţia culcat poate fi singura opțiune când suntem 
bolnavi, răniți sau convalescenţi. Poate fi în mod 
special de ajutor pentru meditaţie celor din spitale, 
aziluri şi ospicii. 

Conştientizarea respirației este extraordinară 
în pregătirea minţii pentru antrenament, dar de 
asemenea ne poate ajuta să adormim. Dacă suferim 
de insomnie, metoda de mai sus ne poate ajuta să 
scăpăm de tensiunea din trup şi din minte atunci 
când mergem seara la culcare. Și dacă ne trezim 
în toiul nopții şi nu reuşim să adormim la loc, 
conştientizarea respirației ne poate ajuta să ne 
detaşăm de gândurile care ne inundă mintea. Potrivit 
unor studii recente, aproximativ 80% din populaţia 
Americii suferă de insomnie cronică. Deci chiar dacă 
singurul beneficiu al acestei tehnici este să ne aducă 
la zi cu somnul, tot merită. 


42 B. Allan Wallace - Revoluţia atenţiei 


Un mod de viață axat pe atenţie 


Cu toții suntem conştienţi de modul în care 
trupul se vindecă singur. Medicii nu vindecă 
juliturile, iar chirurgii nu repară fracturile de oase. În 
schimb, ei fac tot ce le stă în putință să ajute trupul să 
se vindece singur - păstrând rana curată, fixând osul 
rupt etc. Acestea sunt acțiuni atât de fireşti, încât e 
uşor să pierdem din vedere capacitatea extraordinară 
a trupului de a se autovindeca. 


De obicei, când remarcăm ceva ce putem 
controla, încercăm să-l modificăm într-un fel sau 
altul. Însă conştientizarea asupra respirației implică 
să lăsăm respiraţia să se desfășoare de voie, fără să 
intervenim. Trebuie să începem presupunând că 
trupul ştie să respire mai bine decât mintea. Aşa 
cum trupul ştie cel mai bine cum să vindece o rană 
sau un os rupt, tot astfel ştie cel mai bine cum să 
respire. Să avem încredere în trupul nostru. Probabil 
vom descoperi că atenţia susținută asupra respirației, 
eliberată de interferența oscilaţiilor emoționale şi 
mentale, linişteşte trupul şi mintea. Putem remarca 
procesul de vindecare ce are loc chiar sub ochii 
noștri. 

Conștienţa este folositoare pentru a depăşi 
dezechilibrele fizice şi mentale produse de un mod de 
viață stresant, dăunător; însă putem utiliza conștiența 
şi pentru a preveni din start apariţia unor asemenea 
dezechilibre. Ecologiștii vorbesc despre „a face curat 
după elefant”; responsabilitatea permanentă de a 
elimina poluarea industrială şi cum cea mai eficientă 
abordare este de a nu ataca mediul din start. Tot 
astfel, conştientizarea respirației poate fi folosită 

pentru a preveni poluarea mediului nostru lăuntric. 
Ne ajută să priponim elefantul minţii şi să evităm 
dezechilibrele ce survin atât de frecvent în societatea 
modernă. 

Vindecarea trup-minte are o altă semnificație 
apropiată de ideile ecologiste. Când un râu este 
poluat, se poate încerca să se adauge antidoturi 
împotriva toxinelor în apă, sperând că asemenea 
aditivi vor neutraliza paguba. Dar abordarea directă 
și de bun simţ este pur și simplu să stopăm poluarea 
râului. Când se face asta, în timp, curgerea apei peste 
sol, pietre şi vegetaţie poate purifica râul complet. 
În acelaşi mod, în loc să abordăm o tehnică specială 
de meditaţie, putem pur și simplu să ne oprim din a 
tulbura respirația cu gânduri și emoţii perturbatoare. 
În scurt timp, vom descoperi că fluxul sănătos al 
respirației se restabilește de la sine. 


Conform budismului și altor tradiţii 
contemplative, dezechilibrele mentale sunt strâns 
legate de trup şi în special de respirație. Când suntem 
calmi sau supăraţi, respirația reacționează rapid. Şi 
invers, iregularitățile în respiraţie ne afectează stările 
emoționale. În timpul zilei, mintea noastră este 
prinsă într-un flux de gânduri adeseori perturbatoare, 
planuri, amintiri şi griji. Data viitoare când vom 
fi supăraţi, trişti, entuziasmați sau surprinşi, să 
observăm ritmul respirației. Să ne verificăm, de 
asemenea, când suntem într-un moment de maximă 
concentrare la serviciu sau când suntem prinși în 
trafic. Să comparăm aceste tipare respiratorii cu cele 
manifestate atunci când suntem acasă, calmi, relaxaţi, 
ascultând muzică sau privind un apus frumos de 
soare. 


44 B. Allan Wallace - Revoluţia atenţiei 


Când visăm, procesele mentale de toate tipurile 
continuă, deși trupurile noastre şi simţurile fizice 
sunt adormite. Reacţiile noastre la vise sunt tot 
atât de reale şi au același impact asupra trupului 
şi respirației ca şi emoţiile noastre când suntem 
pe deplin treji. Singura pauză pe care o avem de 
la această alimentare senzorială și mentală este 
în somnul profund fără vise. Atunci respiraţia se 
manifestă fără influențele perturbatoare ale minţii. 
Cred că acesta este modul cel mai sănătos de a respira 
ce se poate manifesta de-a lungul zilei şi nopții. În 
finalul zilei, putem adormi extenuaţi, dar opt ore mai 
târziu ne trezim revigorați şi pregătiți pentru o nouă 
zi. De prea multe ori, aceasta se dovedeşte a fi doar 
încă o zi în care ne aruncăm trupurile şi minţile în 
dezechilibru. 

Avem acum posibilitatea de a rupe acest obicei. 
Nu trebuie să așteptăm până adormim pentru 
ca respirația să vindece daunele de peste zi. Prin 
conştientizarea respirației, putem face aceasta 
oricând. Fără a controla respiraţia, o lăsăm să se 
manifeste de voie, de la sine, fără efort, permițând 
trupului să-şi restabilească echilibrul în felul său 
propriu. 

Simpla focalizare a atenției asupra senzaţiilor 
respiratorii este atenția direcționată, prima etapă a 
acestui antrenament. Am parcurs cu succes prima 
etapă atunci când suntem capabili să ne menţinem 
atenția asupra respirației fie chiar şi pentru câteva 
secunde.  Realizată cu perseverență dimineaţa 
sau seara, o mică meditaţie de conștientizare ne 
va conferi imediat o mai mare claritate în toate 

activităţile noastre și va produce o debarasare firească 
de obiceiurile nesănătoase. 

Însă chiar dacă ni se pare eficientă această 
tehnică, poate fi dificil să găsim timp în fiecare zi 
pentru a ne dedica antrenamentul atenţiei. Să ne 
facem timp pentru a ne echilibra mintea presupune 
un anumit grad de iubire plină de bunătate față de 
noi înşine. Astfel, pentru a fi capabili să facem alegeri 
care ne conduc cu adevărat la starea de bine, şi nu 
doar la nişte senzaţii plăcute, este necesar mai întâi să 
ne amplificăm iubirea plină de bunătate. 








Cu toate solicitările pe care le avem ia adresa 
timpului nostru, ideea de a ne găsi încă un interval 
de timp în fiecare zi pe care să-l consacrăm meditaţiei 
pare a fi încă o povară. Eu cred însă că motivul 
pentru care atât de mulți oameni nu găsesc timp 
pentru meditație nu este că sunt prea ocupați. Cu 
toții facem ceva în fiecare minut al zilei, indiferent 
cât de ocupate sau relaxate ne sunt viețile. Cum ne 
umplem timpul este o simplă problemă a priorităților. 
Este de bun simţ ca ceea ce ţine de supraviețuirea 
noastră să fie o primă prioritate, să ne asigurăm 
că avem suficientă hrană, un acoperiş deasupra 
capului, haine, că beneficiem de îngrijiri medicale, 
că odraslele noastre au parte de cea mai bună 
educaţie. Pentru a folosi o metaforă educaţională, 
responsabilitățile care împlinesc aceste nevoi 
fundamentale sunt „acţiuni necesare, în timp ce 

orice alte acțiuni sunt „elective”. Ce activități elective 
ne umplu zilele depinde de valorile pe care le avem. 


Cu alte cuvinte, după ce avem grijă de nevoile 
noastre fundamentale, restul timpului este dedicat 
împlinirii dorințelor inimii. Aceasta poate fi o căutare 
a fericirii, a împlinirii sau a unei vieţi pline de sens. 
Oricare ne-am închipui că este rostul vieții noastre, 
acțiunile noastre se vor axa pe oameni, lucruri, 
circumstanţe sau alte calități nepalpabile ce ne aduc 
împlinire. 

Suntem deja vii şi urmărim fericirea de mult 
timp. Să ne oprim un moment şi să ne întrebăm: Câtă 
împlinire mi-a adus viața până acum? 


Alegerea fericirii autentice 


Numeroși mari gânditori de-a lungul istoriei — de 
la Sf. Augustin la William James şi la Dalai Lama - au 
afirmat că a căuta fericirea autentică este scopul vieţii. 
Prin aceasta, este de la sine înțeles că ei s-au referit la 
ceva mai mult decât la a căuta simpla plăcere. Aveau 
în minte ceva mai profund, o stare de bine mult mai 
constantă şi reală ce vine dinăuntru.” 


Fericirea autentică este semnul unei minți 
echilibrate şi sănătoase, tot aşa cum o stare de bine 
la nivel fizic este semnul unui trup sănătos. Printre 
oamenii lumii moderne prevalează ideea că suferința 
este inerentă vieții, că este în natura umană să trăim 
frustrare, depresie şi anxietate. Dar suferința noastră 
mentală de multe ori nu serveşte niciunui scop bun. 
Este o afecțiune ce nu ne aduce niciun beneficiu. Este 
doar simptomul unei minți dezechilibrate. 

În căutarea fericirii, este vital să recunoaştem 
că puţine lucruri pe lumea asta se află sub controlul 
nostru. Ceilalți oameni - familia, prietenii, colegii de 
muncă, necunoscuţii - se comportă cum vor ei, în 
acord cu propriile lor idei şi țeluri. Tot astfel, putem 
face prea puțin pentru a controla economia, relațiile 
internaționale sau mediul natural. Deci dacă ne 
bazăm căutarea propriei fericiri pe abilitatea de a-i 
influenţa pe ceilalți oameni sau lumea în general, mai 
mult ca sigur suntem condamnaţi la eşec. Ce putem 
controla? Ce libertate avem cu adevărat aici şi acum? 
Primul nostru act liber ar trebui să fie alegerea cu 
înțelepciune a priorităților. 


Echilibrul conativ și evaluarea 
priorităților 


Remarcând pentru ce lucrăm şi la ce aspirăm - 
pe ce ne petrecem timpul și resursele —- putem avea o 
privire asupra priorităților noastre. Termenul conativ 
se referă la procesele volitive. Echilibrul conativ, un 
element crucial al sănătății mentale, este atins când 
dorinţele noastre favorizează fericirea autentică a 
noastră sau a celorlalți. Dezechilibrele conative, pe 
de altă parte, sunt căi prin care dorințele noastre 
ne îndepărtează de sănătatea mentală şi ne aduc 
suferință sufletească. Asemenea dezechilibre sunt 
întreite: deficit conativ, hiperactivitate conativă şi 
disfuncție conativă. 

Un deficit conativ apare când experimentăm 
o stare de apatie referitor la o mai mare fericire şi la 
cum poate fi ea dobândită. Această apatie este în mod 
obişnuit însoțită de o lipsă de imaginaţie şi de un fel 

de stagnare: nu ne putem imagina că ne putem simţi 
mai bine decât acum, aşa că nu încercăm să facem 
nimic în privința asta. Această atitudine ne privează 
de aspirația de a obține o mai mare stare de bine la 
nivel mental. 


Hiperactivitatea conativă apare când dorințele 
obsesive eclipsează realitatea prezentului. Fanteziile 
cu privire la viitor — dorințele neîmplinite — ne orbesc 
față de ceea ce se petrece aici şi acum. 


În sfârşit, disfuncţia conativă apare atunci când 
ne dorim lucruri care sunt distructive pentru fericirea 
noastră sau a celorlalţi şi nu ne dorim lucruri care 
aduc fericirea adevărată nouă şi celorlalți. Îi includ 
pe ceilalți aici deoarece nu putem ajunge la echilibrul 
mental optim în izolare față de ceilalți. Nu existăm 
independent de ceilalți, deci nici propria noastră stare 
de bine nu poate să apară separat de ceilalți. Pentru a 
înflori la nivel individual, trebuie să avem în vedere 
şi binele celor din jurul nostru. Aşa cum spunea 
Buddha: „Cine se iubeşte pe sine însuşi nu va răni 
niciodată pe un altul. * 


Misticul indian budist Shantideva vorbeşte 
astfel despre disfuncția conativă: „Cei care caută să 
scape de suferință se îndreaptă direct spre propria 
lor nefericire. Şi prin însăși dorința de fericire, din 
ignoranță, își distrug propria stare de bine ca şi cum 


aceasta ar fi duşmanul lor.” 


În budism, dorințele înșelătoare sunt numite 
pofte, care aici înseamnă o atracție către ceva ale 
cărui calități dezirabile le exagerăm în timp ce-i 
ignorăm calitățile indezirabile. Dacă pofta noastră 
este puternică, vedem însăși posibilitatea atingerii 
fericirii noastre ca fiind inerentă obiectului de care 

mintea noastră este agățată. Aceasta ne goleşte pe noi 
de putere şi oferă putere obiectului atracției noastre.! 
Când realitatea ne străpunge fanteziile, deziluziile 
apar. Acestea pot da naştere ostilității și aversiunii, 
făcându-ne să proiectăm calități negative asupra 
obiectului către care am tânjit. 


Găsirea timpului 


Pentru a ne reîntoarce la tema centrală a cărții, 
un impediment major în antrenamentul atenţiei este 
să nu ne găsim timp pentru el. lar motivul pentru 
care nu găsim timp pentru a medita este pentru că 
dedicăm atât de mult timp altor priorități. Unele 
dintre aceste priorități sunt centrate pe nevoile 
noastre fundamentale, dar multe sunt deghizate în 
poftele despre care vorbeam mai sus. Dorindu-ne 
simbolurile unei vieți bune - prosperitate, plăceri 
trecătoare, apreciere, renume - ne privăm de 
realitatea unui trai bun. Motivul pentru care nu 
dedicăm mai mult timp echilibrării minţii noastre 
este că pariem pe vieţile noastre că putem găsi 
fericirea pe care o căutăm vânând plăcerile efemere. 
Psihologii au numit asta rutina hedonică!!, iar primul 
pas pentru a scăpa din această măcinare extenuantă 
este să căutăm o viziune a fericirii autentice care se 
bazează pe potenţialitățile noastre interioare, latente, 
neexploatate. Astfel începem să ne amplificăm iubirea 
plină de bunătate, întâi față de noi înşine, apoi pentru 
toţi cei din jurul nostru. 

Meditaţie asupra iubirii pline de 
bunătate 


Începem prin a ne relaxa trupul într-o poziţie 
confortabilă, fie şezând cu picioarele încrucişate, fie 
aşezaţi pe un scaun. Devenim conștienți de senzațiile 
fizice care apar în trup, insistând în acele zone în care 
simţim tensiuni sau contracții. Rămânem nemişcaţi, 
într-o postură vigilentă. Apoi realizăm trei respirații 
lente şi profunde, inspirând pe nas, dilatând întâi 
abdomenul, apoi diafragma și în final zona pieptului. 
Expirăm lent, de voie, menţinând trupul relaxat. 


Ne acordăm câteva clipe cu ritmul propriei 
respiraţii, lăsând-o să curgă neinfluenţată de gânduri 
şi emoții neobosite. Ne fixăm conştiinţa într-un 
spaţiu al relaxării, liniştii şi clarității. 

Acum, stabiliți în această stare de pace, ne 
stârnim imaginaţia cu trei întrebări. Prima este: Ce 
mi-ar plăcea să primesc din partea lumii pentru a 
avea 0 viață fericită, împlinitoare şi plină de sens? 
Unele lucruri pot fi bunuri tangibile, cum sunt hrana, 
locuinţa, îmbrăcămintea, îngrijirile medicale. Dar 
alte necesităţi pentru starea noastră de bine nu sunt 
palpabile, cum este armonia în ambianța imediată, 
compania călduroasă a celorlalţi ori sfaturile înțelepte 
care să ne ghideze pe calea spirituală. Să vizualizăm 
cu claritate în minte tot ceea ce am dori să ne 
împlinească nevoile fundamentale. Apoi permitem 
speranței să se manifeste: fie ca aceste dorinţe 
autentice să fie implinite! 


Acum aprofundăm această viziune a propriei 
fericiri. Vizualizăm că nevoile noastre fundamentale 

sunt împlinite şi ne întrebăm ce am dori să mai 
primim de la oamenii din jurul nostru şi de la lume 
în general. Ce ar putea ceilalți să ne ofere pentru 
a ne ajuta să găsim fericirea pe care o căutăm? 
Putem aduce în minte atât aspecte tangibile, cât şi 
intangibile, orice simţim că ne-ar putea ajuta să ne 
împlinim dorința inimii. Să ne imaginăm că lumea 
vine în întâmpinarea noastră, aici şi acum, şi ne 
oferă tot suportul exterior necesar pentru împlinirea 
aspirațiilor noastre. 


Fiecare dintre noi este într-o continuă 
transformare, clipă de clipă, zi de zi, după cum 
trupurile şi minţile noastre sunt într-o mișcare 
continuă. 


Următoarea întrebare este: Ce fel de persoană 
îmi doresc să devin? Ce calități personale îmi doresc 
să am? Ne transformăm tot timpul, fie că alegem asta 
sau nu, așa că să ne închipuim transformările pe care 
ne-ar plăcea să le experimentăm în evoluţia noastră 
ca ființe umane. Să ne imaginăm atât modificările 
pe termen scurt, cât şi cele pe termen lung. Şi pe 
măsură ce ne imaginăm persoana care ne-ar plăcea 
să devenim, să vizualizăm că această transformare se 
petrece cu adevărat chiar aici şi acum. | 


Niciunul dintre noi nu este complet izolat de 
ceilalți, indiferent unde sau cum trăim. Îi influențăm 
pe cei din jurul nostru atât prin acțiunile noastre, cât 
şi prin inacțiune. Avem un impact asupra lumii, fie 
că ne dorim, fie că nu. Ultima întrebare pe care ne-o 
putem adresa este: Ce mi-ar plăcea să ofer eu lumii, 
celor din jurul meu și mediului în general? Ce urmă aş 
vrea să las în urma mea? Să invităm această viziune 
în câmpul conştiinţei noastre, înfrumuseţând-o cu 

cât de multe detalii, și apoi să vizualizăm cum ea se 
împlinește aici şi acum. 

Așa cum noi ne căutăm propria fericire, tot 
astfel oamenii din jurul nostru aspiră la propria lor 
fericire. Să ne expansionăm câmpul acestei conștiințe 
iubitoare pentru a îmbrățişa fiecare creatură, umană 
sau nu, din apropierea noastră, dorindu-le: „Fie ca 
fiecare dintre voi, ca şi mine, să găsim fericirea pe 
care o căutăm, și fie ca să îi găsim adevărata cauză!” 
Continuăm să ne expansionăm iubirea plină de 
bunătate către toți cei din jurul nostru, apoi către 
toate ființele din întreaga lume, care caută, ca şi noi, 
fericirea.!? 





Etapa a doua: 
ATENȚIA CONTINUA 


Petru majoritatea oamenilor care pornesc pe 
calea dezvoltării atenţiei, principala problemă cu care 
se confruntă este agitația. Există multe motive pentru 
care mintea devine tulburată şi distrasă. În mod cert, 
mânia şi frica au această influență, şi chiar simplul 
fapt de a trăi într-un mediu zgomotos, zbuciumat 
poate să o destabilizeze. Dar cel mai frecvent, 
coerenţa şi continuitatea atenţiei sunt determinate 
de dorinţe înșelătoare sau, cum le-am numit anterior, 
pofte. 


Semnele generale ale unei minți înclinate către 
acest gen de dorințe sunt insatisfacția, neliniștea 
şi anxietatea. Putem încerca să înăbuşim aceste 
sentimente neplăcute îngropându-ne în muncă, 
distracție, vorbărie sau orice activitate le poate masca. 
Sau ne putem adresa direct sursei suferinței noastre, 
vindecându-ne dezechilibrele conative prin practica 
shamatha şi prin meditaţie asupra iubirii pline de 
bunătate. 

Practicanţii avansați care au progresat de-a 
lungul celor nouă etape ce conduc la shamatha 
au identificat trei niveluri de agitație. Primul este 
numit agitația inferioară, întâlnită de regulă în 
timpul primelor etape ale antrenamentului atenţiei. 
Următoarele două niveluri, agitația medie şi agitația 
superioară, devin evidente doar în etapele mai 
avansate ale antrenamentului atenţiei. 

Când agitația inferioară preia controlul minţii, 
pierdem complet contactul cu obiectul atenţiei 
noastre. E ca şi cum mintea ar fi răpită împotriva 
voinţei e€i şi aruncată în portbagajul unui gând 
acaparator sau al unui stimul senzorial. În prima 
etapă a antrenamentului atenției, atenția direcționată, 
nivelul de agitație este atât de grosier, încât practic 
nu experimentăm nicio continuitate a atenției asupra 
obiectului ales. Mintea sare de la un obiect la altul 
ca o pasăre din ramură în ramură, neobosită. O 
asemenea agitație este depăşită doar printr-o practică 
perseverentă, ce amplifică relaxarea profundă şi un 
sentiment lăuntric de pace. În cele din urmă, mintea 
va începe să se liniştească şi vom trăi scurte perioade 
de atenţie susținută, iar apoi procesul se va relua. 


Într-un fel, metoda conştientizării respirației 
este ușoară. Nu e greu să ne direcționăm atenţia 
asupra senzaţiilor fizice asociate actului respirator. 
La începutul şedinţelor, reuşim, însă apoi, câteva 
secunde mai târziu, mintea este în altă parte. Faptul 
că asta e considerat normal e ciudat. E ca şi cum 
ne-am pierde mintea în mod repetat, am redobândi-o 
pentru perioade scurte, doar pentru a o pierde din 
nou și din nou. Se pare că suferim cu toţii de crize 
frecvente de amnezie! 

În cea de-a două etapă dintre cele nouă, atenția 
continuă, experimentăm perioade ocazionale de 
continuitate, însă în majoritatea timpului mintea 
va fi încă prinsă de gânduri hoinare şi de distrageri 
senzoriale. Să nu ne lăsăm păcăliți de numele acestei 
etape. Atenţia continuă nu înseamnă că putem 
menţine o continuitate neîntreruptă perioade lungi, 
ci că din când în când putem rămâne centraţi o 
anumită perioadă fără să pierdem complet din 
vedere obiectul atenţiei. Totuşi, din când în când 
vom aluneca din nou la nivelul agitaţiei inferioare, 
uitând complet de obiectul atenţiei. Când reușim să 
menţinem continuitatea stării de conştiență asupra 
senzaţiilor trupeşti timp de aproximativ un minut, 
am parcurs cu succes a doua etapă. 


A doua etapă este traversată cu ajutorul puterii 
gândului. Provocarea aici este să menţinem interesul 
asupra obiectului; putem face aceasta fiind atenţi 
la recomandările cu privire de execuţie în timpul 
şedinţelor de practică. Dacă nu suntem începători, 
am descoperit probabil că acele comentarii lăuntrice, 
involuntare din timpul practicii pot fi un obstacol. 
Chiar şi gândul: „Acum inspir... Acum expir... 
poate fi inoportun. Totuşi, aceste remarci interioare 
pot fi de folos, în special în primele două stadii ale 
antrenamentului; dacă ne gândim la metoda de 
execuţie, măcar nu ne gândim la altceva! 


O altă modalitate de a folosi puterea gândului 
pentru a ajuta mintea agitată să se calmeze este să 
numărăm respiraţiile. E ca şi cum am folosi roți 
ajutătoare când învăţăm să mergem pe bicicletă. 
Deşi a număra respiraţiile implică un fel de rațiune, 
ea poate fi de folos pentru a simplifica mintea 

conceptuală. În loc să avem multe aspecte la care să 
ne gândim în timpul meditației, reducem activitatea 
mentală doar la număratul respirațiilor. Este 
important, totuși, ca în străduința de a ne menţine 
atenția continuă să nu ne pierdem starea de relaxare 
anterioară. Stabilitatea atenţiei ar trebui să apară 
dintr-o minte relaxată, nu să acționeze împotriva ei. 


Să trecem acum să exersăm conştientizarea 
respirației ce este îndeosebi utilă pentru dobândirea 
stabilității atenţiei. 


Practica | 
Conștientizarea respirației și 
stabilitatea 


Începem această şedinţă, ca şi cea anterioară, 
aşezându-ne într-o postură adecvată, imprimând 
trupului cele trei atitudini de relaxare, nemişcare 
și vigilență. Având atenţia orientată către senzațiile 
perceptibile de la nivelul trupului, realizăm trei 
respirații lente şi profunde, sesizând cum aerul ne 
umple zona trunchiului, de la abdomen către piept. 
Apoi lăsăm respirația să revină la ritmul natural, şi 
urmărim pur și simplu să fim prezenţi; respirăm fără 
efort, de voie. 

Prin  aceâstă pregătire, pregătim bazele 
meditaţiei. Fără să ne pierdem starea de pace 
lăuntrică, transferăm acum sfera de interes asupra 
amplificării stabilității atenţiei. Aceasta este 
abilitatea de a menţine focusul atenţiei noastre fără 
a fi fragmentat sau deviat de forța gândurilor şi a 

senzaţiilor perturbatoare. Având acest ţel, în loc să 
fim conştienţi de variatele senzații pe care respiraţia 
le induce la nivelul trupului, ne focalizăm atenţia 
doar asupra senzaţiilor de expansiune şi contracție 
ale abdomenului la fiecare inspir/expir. Ca şi înainte, 
remarcăm durata fiecărei inspirații şi expiraţii, 
precum și a pauzelor dintre respirații. 

Datorită  obişnuinţei, gânduri nedorite se 
revarsă în cascadă în mintea noastră. O modalitate 
de a stăvili acest şuvoi neobosit al ideilor este să 
numărăm respiraţiile. Să începem acum, numărând 
unu la începutul primei inspiraţii, apoi urmărim 
îndeaproape senzațiile respiratorii care se produc 
în continuarea inspiraţiei și a întregii expirații. 
Numărăm doi la începutul următoarei inspiraţii, 
şi continuăm tot aşa cât timp considerăm necesar. 
Aceste rostiri mentale trebuie să fie scurte, astfel 
încât atenţia la numărătoare să nu depăşească atenţia 
asupra respirației înseși. Scopul pentru care numărăm 
respirațiile este de a insera mici memento-uri în 
timpul practicii - amintindu-ne să ne amintim 
- astfel încât să nu ne lăsăm furaţi de gândurile 
perturbatoare. Revenind la aceste semne mentale 
la intervale regulate în timpul respirației este ca şi 
cum am observa bornele de kilometraj presărate 
de-a lungul unui drum de ţară, a căror prezenţă ne 
semnalează că suntem pe drumul cel bun şi a căror 
absenţă — că am deviat de la ruta inițială. 

Această etapă a practicii se preocupă în primul 
rând de conștientizarea respirației, nu de numărare. 
Menţinem continuitatea atenţiei îndeajuns cât 
să nu pierdem şirul, în timp ce între numărători, 
mintea poate vagabonda pe unde vrea, ca un câine 

eliberat din lesă. Lăsăm numărătoarea în sine să 
ne amintească să ne menţinem atenția focalizată 
asupra percepțiilor respiratorii, care se modifică 
de la un moment la altul. După ce am rostit mental 
numărătoarea la începutul inspiraţiei, lăsăm mintea 
să fie cât mai tăcută posibil până la finalul acesteia. 
Apoi, în timpul expiraţiei, ne eliberăm de orice 
gânduri involuntare au apărut. Aşa cum am spus 
anterior, ne focalizăm atenția (pentru a contracara 
relaxarea) în timpul inspiraţiei şi ne destindem 
atenţia (pentru a contracara agitația) cu fiecare 
expiraţie. Dar nu ne relaxăm atât de mult încât să 
devenim apatici sau plictisiţi. În acest fel, cu fiecare 
respirație completă, remediem cele două defecte 
majore ale atenției. 


Meditaţia este un act de echilibru între atenţie şi 
relaxare. A atinge măiestria în practică presupune să 
acționăm contra reflexului natural de a ne încrâncena 
mai tare atunci când mintea devine distrasă. În 
loc de asta, dimpotrivă, atunci când observăm că 
mintea fuge aiurea, să ne oprim din a urma gândul 
perturbator sau percepţia fizică apărută, şi să 
revenim la respiraţie și să ne relaxăm mai profund. 
Să ne amintim că ideea principală a unui asemenea 
antrenament al atenţiei nu este să oprim gândurile 
să apară, ci este să ne relaxăm în primul rând trupul 
şi mintea, iar apoi să ne amplificăm capacitatea de a 
menţine atenţia focalizată continuu asupra obiectului 
ales. Gândurile apar orice am face. Pur şi simplu 
trebuie să nu ne lăsăm furați de ele. 


Acest gen de conştiență pe care urmărim să îl 
dezvoltăm se numeşte atenție pură, în care mintea 
se focalizează doar asupra impresiilor senzoriale 

ce îi apar, clipă de clipă, în loc să fie preocupată de 
răspunsurile raționale sau emoţionale la aceşti 
stimuli. Atunci când suntem atenţi la senzațiile ce 
apar la nivelul abdomenului în timpul respirației, 
odată cu acestea pot să apară şi anumite imagini 
mentale ale trupului nostru, ce se bazează pe 
memoria vizuală. Să recunoaştem diferența dintre 
senzațiile produse de respiraţie la nivelul trupului, 
perceptibile prin atenţia pură, şi imaginile mentale 
ale trupului, suprapuse de mintea conceptuală. 
Imediat ce observăm prezența acestor imagini 
mentale, le abandonăm şi ne direcționăm atenţia 
doar către percepțiile imediate, fizice ale respirației. 

Continuăm practica timp de douăzeci şi patru 
de minute, realizând simultan şi numărătoarea. 
Vom număra câteodată doar la începutul ședinței, 
alteori de-a lungul întregii perioade, iar alteori doar 
intermitent, când mintea este acaparată mai mult de 
conceptualizare. 


Reflecţii asupra practicii 


Începem etapa întâi a acestui antrenament 
punând accentul pe relaxare. În general, cu cât 
suntem mai relaxaţi, cu atât atenţia devine mai 
stabilă. Însă această relaxare trebuie să fie dublată 
de vigilenţă, altfel ea va duce la moliciune, lentoare 
sau la o reverie necontrolată. Odată ce am pus 
bazele relaxării, putem accesa cu mai multă putere 
stabilitatea atenţiei. 


O modalitate de a amplifica stabilitatea atenţiei 
este să ne direcţionăm atenţia către senzațiile de 
la nivelul abdomenului asociate cu inspiraţia şi cu 

expirația. Atenţia asupra întregului trup este de 
mare ajutor în relaxarea minţii, însă această tehnică 
de focalizare asupra abdomenului, ce provine din 
budismul Theravada birman, poate fi de folos 
indeosebi în vederea stabilizării mentalului. 


Multe tradiții budiste, printre care zen şi 
budismul Theravada, încurajează practica numărării 
respirațiilor ca un mijloc de stabilizare a atenției, iar 
acest sfat se regăseşte și în tradiţia indiană Mahayana. 


Budismul Theravada se bazează pe învățăturile 
atribuite lui Buddha în limba pali şi se focalizează 
asupra dobândirii eliberării individuale, nirvana. 
Tradiția Mahayana se bazează pe învățăturile 
atribuite lui Buddha în limba sanscrită şi se 
focalizează asupra dobândirii stării de buddha 
pentru binele tuturor fiinţelor. O sutra din Mahayana 
spune, de pildă: „Cum poți să observi cu acuratețe, 
prin puterea atenției, mişcarea de du-te-vino a 
respirației? Numeri corect respiraţiile”!? Urmând 
tratatul clasic The Path of Purificaţion („Calea 
purificării”), un erudit contemporan din Sri Lanka 
sugerează o numărătoare de la unu la zece, un 
număr reprezentând o respirație completă. După 
ce stăpânești asta, spune el, poți trece la tehnici mai 
avansate!*: 


Cel care meditează, ce ia ca punct de plecare 

fie inspiraţia, fie expiraţia, ar trebui să înceapă 

să numere și să repete unu, unu de-a lungul 
întregului ciclu respirator, până la următoarea 
respiraţie; el numără astfel unu, unu, apoi doi, 
doi și tot aşa până la zece, zece, notând respiraţiile 
aşa cum apar ele una după alta. Pe măsură ce el 
numără astfel, inspiraţia şi expiraţia devin clare şi 
distincte pentru mintea sa. 

Asanga sugera o tehnică alternativă“: 


Când inspiraţia începe, rostește unu, având o 
stare de conștiență ce cuprinde atât inspiraţia, 

cât şi expirația. Când inspiraţia a încetat și apoi 
şi expiraţia, numără doi și tot aşa până la zece. 
Numărul nu trebuie să fie nici prea mic, nici prea 
mare. Aceasta se numeşte numărare individuală. 


Buddhasada, un maestru tailandez al secolului 
al XX-lea, a tradus termenul anapanasati prin 
expresia  „conştiența prin  respirație”!*, termen 
care de obicei este tradus prin „conștiența asupra 
respirației”. Suntem atenți în această practică la 
percepțiile fizice, şi reuşim aceasta prin intermediul 
respirației. Să urmărim să nu pierdem contactul cu 
fluxul respirației, care produce senzațiile de la nivelul 
abdomenului. Păstrăm mintea deschisă şi relaxată, nu 
o încordăm niciodată. 

Vom fi surprinși să constatăm cât de mult 
disconfort apare în trup, chiar şi când şedinţele de 
meditație sunt scurte, iar pătura pe care suntem 
aşezaţi este comodă. Este normal, să nu ne 
descurajăm. Putem privi gândurile perturbatoare 
și tensiunile corporale ca pe nişte semne ale 
dezechilibrelor la nivel fizic şi mental şi să învăţăm 
din ele. Neastâmpărul trupului și al minţii nu este 
adevărata problemă; el este doar un simptom care 
arată gradul de dizarmonie al întregului nostru 
sistem psihosomatic. Să lăsăm aceste semne să ne 
reamintească să ne relaxăm mintea şi să respirăm în 
zonele tensionate ale trupului. 

Un mod deviaţă axat pe atenţie 


Aţi gonit vreodată pe o autostradă, lăsând în 
urmă kilometri, şi, la un moment dat, să vă daţi 
seama că nu vă amintiţi de unde veniți și ce aţi făcut? 
Sau v-aţi aflat vreodată într-o conversație cu o altă 
persoană, şi, la un moment dat, să vă daţi seama că 
habar nu aveţi ce a rostit ea în ultimele minute? 
Acestea sunt doar două exemple ce pot indica un 
deficit cognitiv. Când cedăm în fața unui asemenea 
dezechilibru mental, mintea devine absentă fără voie, 
dar ne dăm seama de asta abia după ce faptul s-a 
consumat. Cu cât experimentăm mai mult starea de 
absenţă a minţii, cu atât ea ne devine mai familiară - 
nu există o modalitate mai bună de a omori timpul. 
Vieţile noastre trec pe lângă noi, fără ca noi măcar să 
observăm. Spitalele de psihiatrie se ocupă de cazurile 
grave de absenţă a minții, însă tulburările de deficit 
cognitiv sunt întâlnite frecvent în societate, iar ele 
reprezintă o problemă pentru noi toți. 


lată un alt gen de dezechilibru cognitiv. Aţi văzut 
vreodată ceva ce pur şi simplu nu exista acolo sau aţi 
auzit pe cineva făcând o remarcă care, de fapt, nu a 
fost niciodată pe buzele sale? Acestea sunt exemple 
de hiperactivitate cognitivă, în care noi proiectăm 
anumite aspecte în afară și apoi presupunem că 
proiecţiile noastre există cu adevărat acolo. Cu toții 
avem această tendință, nu doar cei bolnavi mintal, 
şi ori de câte ori facem asemenea suprapuneri 
înşelătoare se creează probleme. Realitatea pe care 
o trăim nu este una şi aceeaşi cu ceea ce se petrece 
în jurul nostru, iar când noi acționăm ca și cum 
experiența dezechilibrului nostru cognitiv ar fi 

autentică, ne ciocnim de realitate. Aceasta este o sursă 
de suferință nenecesară. 


Ambele tipuri de dezechilibre cognitive pot fi 
vindecate aplicând în viața de zi cu zi trăsăturile 
atenţiei pe care le amplificăm în meditaţie. De fapt, 
dacă de obicei lăsăm mintea să cedeze în fața agitaţiei 
sau a inerţiei pe parcursul zilei, este puţin probabil ca 
şedinţa noastră de antrenament de douăzeci şi patru 
de minute să aibă efect. Ar fi ca şi cum am mânca 
dimineaţa un mic dejun sănătos, apoi am ronțăi 
restul zilei nişte gustări fast-food. 

Oricât de ocupați suntem sau credem că suntem, 
nimeni nu ne plăteşte îndeajuns pentru a ne ocupa 
mintea în fiecare clipă a zilei. Chiar în toiul orelor 
de muncă, putem rupe cincisprezece secunde acum, 
şaizeci de secunde mai încolo, pentru a ne echilibra 
atenția focalizându-ne în tăcere asupra respirației. 
Ochii pot rămâne deschişi, şi putem rămâne liniștiți 
pentru câteva momente, fără să atragem atenția. 
Putem face asta când suntem la birou, când stăm la 
coadă la magazin, când aşteptăm la stop. Există multe 
scurte momente de când ne trezim dimineața şi 
până adormim seara în care ne putem „condimenta 
ziua” cu un strop de conştientizare a respirației. Și 
de fiecare dată când facem asta, putem simţi imediat 
efectele liniştitoare asupra trupului şi minţii noastre. 
Astfel, putem începe să manifestăm conștiența pe 
care o amplificăm în meditaţie şi în activitățile pe 
care le făptuim în lume zi cu zi. 

Atenţia pură pe care o amplificăm în timp ce 
ne focalizăm asupra percepțiilor respiratorii poate 
fi aplicată şi altor percepții. Data viitoare când ne 
aşezăm la masă, să facem următorul experiment, în 

care ne focalizăm atenţia pură asupra fiecăruia dintre 
cele cinci simțuri pe măsură ce ele se manifestă în 
legătură cu mâncarea pe care o avem în față. Să lăsăm 
simţurile vizual, olfactiv, gustativ, auditiv şi tactil 
să experimenteze fiecare hrana prin intermediul 
atenției pure, cu o cât mai redusă posibil interferență 
a învelișului conceptual. 


Începem prin a ne direcționa conștiența asupra 
aspectului vizual al mâncării - culoarea și forma. 
Ne detaşăm de orice asocieri conceptuale am putea 
avea vizavi de aceste impresii vizuale. Ne detaşăm de 
orice preferinţe sau critici cu privire la mâncare. Ce 
ne place și ce nu ne place nu sunt aspecte prezente 
în mâncare, nici în culoare, nici în formă. Urmărim 
doar să fim total prezenţi și conştienţi de forma şi 
de culoarea hranei, focalizându-ne cu o atenţie pură 
asupra lor. 


Acum  închidem ochii câteva clipe şi ne 
concentrăm asupra mirosului mâncării. Suntem pe 
deplin atenţi la acele miresme, remarcând cum se 
modifică din moment în moment. Recunoaştem 
nuanțele anumitor arome, fără însă a amesteca 
experiența noastră prezentă cu concepte, 
caracterizări, preferințe, nepreferinţe. Acum luăm 
o gură de mâncare şi, cu ochii închişi, ne focalizăm 
atenția pură asupra senzaţiilor ce apar la nivelul 
limbii. Mâncăm încet, pe deplin conştienţi de 
diferitele gusturi ce apar. Când mestecăm mâncarea, 
ne direcționăm atenția asupra sunetelor pe care le 
producem mâncând. Ele nu sunt niciodată aceleași, 
aşa că să ne suim pe valul prezentului, fără să ne 
agățăm de nimic din trecut, fără să anticipăm nimic 
din viitor. În final, îndreptăm atenţia pură asupra 

percepțiilor tactile ale mâncării — dacă e rece sau 
caldă, dacă e solidă sau lichidă, dacă e moale sau 
tare. Ne detaşăm de orice imagini mentale cu privire 
la cum credem că arată mâncarea şi ne focalizăm 
exclusiv asupra senzaţiilor tactile pe măsură ce 
mestecăm şi înghițim. 

Nu a fost interesant? De obicei, atunci când 
mâncăm, în special când suntem angrenaţi şi într-o 
altă activitate, cum ar fi o conversaţie, învelişurile 
noastre conceptuale înăbuşă calităţile senzoriale 
ale mâncării pe care o consumăm. Ne amintim 
doar dacă ne-a plăcut, dacă nu ne-a plăcut sau dacă 
ne-a lăsat indiferenți; în mod obişnuit suferim de 
un deficit cognitiv când vine vorba de cele cinci 
tipuri de percepții senzoriale pe care le receptăm 
prin intermediul hranei. Aşa cum mâncarea poate 
să treacă neobservată, tot astfel se poate petrece şi 
cu restul vieţii noastre. Mult prea des ratăm ce s-a 
petrecut, ne imaginăm ce nu s-a petrecut, ne amintim 
doar presupunerile, aşteptările și fanteziile pe care le 
proiectăm asupra realității. 

Putem manifesta atenția pură oricând, culegând 
„rodul proaspăt” al lumii, direct din câmpurile 
senzoriale, fără a înfășura experienţa pură în 
conceptele noastre vechi și uzuale. Provocarea aici 
este să distingem între ceea ce realitatea ne oferă 
simțurilor clipă de clipă şi ceea ce suprapunem peste 
ea, adesea inconştient. La aceasta s-a referit Buddha 
când a spus: „În ceea ce e văzut există doar ceea ce 
e văzut; în ceea ce e auzit există doar ceea ce e auzit; 
în ceea ce e simțit există doar ceea ce e simţit; în ceea 
ce e perceput mental există doar ceea ce e perceput 
mental.” 

Potrivit psihologiei budiste, în orice 
moment de conştiență, ce poate fi de durata unei 
milisecunde, atenţia este focalizată într-un singur 
câmp perceptibil. Dar în timpul acestor impulsuri 
trecătoare, atenția sare rapid dintr-un câmp în altul 
ca un cimpanzeu dopat cu amfetamine. În confuzia 
generată de aceste treceri de la un câmp senzorial la 
altul, mintea „dă sens” lumii suprapunând o rețea de 
concepte familiare peste percepțiile noastre. Astfel, 
experiența noastră asupra lumii este structurată şi 
ne apare familiară. Asta nu e ceva rău. De fapt, ar fi 
foarte dificil să funcționăm în viața de zi cu zi fără o 
asemenea structurare conceptuală. Problemele apar 
când nu reușim să distingem gradul în care facem 
adăugiri conceptuale realităţii sau scăderi prin simpla 
absență a atenţiei, a minţii. Atunci apar tulburările 
cognitive de hiperactivitate sau deficit. 


Dacă această teorie este validă (iar savanții 
cognitivi realizează cercetări în această privință în 
zilele noastre), atunci nu există în realitate conceptul 
de minte ce îndeplineşte multiple sarcini odată. În 
orice moment, mintea noastră este focalizată doar 
asupra unui singur aspect. Experiența de a ne ocupa 
de mai multe lucruri deodată, este o iluzie. Ce se 
petrece cu adevărat este că atenţia se mișcă înainte 
şi înapoi cu rapiditate dintr-un câmp al experienţei 
în altul. Studii ştiinţifice recente arată că sarcinile 
simultane nu sunt de fapt foarte eficiente, deoarece 
calitatea atenţiei asociate fiecărei îndatoriri este 
diminuată. E ca şi cum am avea o cantitate finită de 
atenţie — precum o cantitate finită de apă pe care o 
bem -— şi pe măsură ce o împărţim către afluenții mai 


— 

mici, rămâne o mai mică atenție disponibilă pentru 
fiecare canal. 

Practica atenţiei focalizate este la modul esenţial 
unilaterală. Ne învață cum să canalizăm fluxul 
atenției unde dorim, cât timp dorim, fără să devină 
fragmentată sau dezorientată. Deci data viitoare când 
ne vom mai confrunta cu alegerea între a ne focaliza 
asupra unei experiențe sau a ne divide atenţia, să ne 
evaluăm prioritățile. Dacă ceva merită îndeplinit, 
merită îndeplinit bine; dacă ceva nu merită 
îndeplinit, nu merită să fie făcut deloc. Chiar și când 
credem că suntem focalizați simultan pe mai multe 
activități, conform psihologiei budiste, de fapt ne 
deplasăm atenţia de la o sarcină la alta, foarte rapid. 
Aceasta poate fi câteodată necesar, şi atunci când este, 
să urmărim să fim cât mai conștienți posibil. 

Cana începem să  experimentăm calmul 
interior, claritatea şi pacea practicii shamatha, este cu 
putință să devenim atașați de această stare a minţii, 
şi de aici poate rezulta o stare de indiferență față de 
cei din jurul nostru şi față de lume în general. Avem 
propriul nostru spaţiu de liniște şi pace, şi nu vrem să 
fim deranjați. Aventura antrenamentului în meditaţie 
dă greş atunci când are drept consecință o asemenea 
complacere, ea devenind doar puţin mai mult decât 
un substitut pentru Prozac sau Valium. Ţelul adevărat 
al acestei practici este să amplifice echilibrul mental 
ce aduce cu sine fericire pură, iar indiferența față 
de ceilalți nu este nici semn de fericire pură, nici de 
sănătate mentală. 

În timp ce unii oameni se ataşează de 
sentimentele de calm pe care le trăiesc în practica 
shamatha, alţii nu sunt mulțumiți de progresul lor 

şi se plictisesc. Acest antrenament, de regulă, nu 
oferă satisfacţii prompte sau rezultate imediate. 
Poate conduce la o excepțională sănătate mentală şi 
bunăstare, însă aceasta presupune timp şi efort. 


În loc să mascăm simptomele unei minți 
dezechilibrate aruncându-ne în muncă sau distracţie, 
ne putem angrena în practică pentru a ajunge la 
rădăcina problemei şi a ne armoniza mentalul. 
În lumea modernă, cuvântul meditaţie implică 
adeseori a face ceva special pentru a calma mintea 
sau pentru a trăi stări modificate de conştiinţă. Însă 
cuvântul sanscrit pentru meditaţie este bhavana, 
care înseamnă „disciplinare. De fapt, cu toții ne 
disciplinăm mintea într-un fel sau altul prin modul 
în care ne folosim atenția. Calitatea vieţii noastre 
reflectă modul în care ne-am disciplinat mintea până 
în prezent. 


Ceea ce ne împiedică să atingem echilibrul 
mental, în special în Vest, sunt autocritica, starea 
de vină şi subaprecierea propriei persoane. Când ne 
angrenăm în practică, este posibil să o facem având 
anumite aşteptări. Dacă nu progresăm în ritmul în 
care credem că ar trebui, devenim nerăbdători şi ne 
simţim vinovaţi când nu avem timp de practică. Încă 
un eşec de adăugat pe lista noastră! În antrenamentul 
atenţiei, ne împotrivim unor obișnuințe formate în 
ani de zile, fără a vorbi de eonii evoluţiei biologice 
care ne-au ajutat să supraviețuim și să procreăm, 
dar ne-au pregătit prea puţin pentru un asemenea 
grad de conştienţă, de atenţie focalizată. Deci nu e 
de mirare că mintea noastră este atât de împrăștiată 
și înclinată către dezechilibre de toate felurile. Dar 
cu răbdare şi bunătate, putem să ne antrenăm gradat 

mintea astfel încât să ne ofere un simţ lăuntric de 
bunăstare, în loc să manifeste o constantă anxietate, 
neîmplinire şi neastâmpăr. Aceasta presupune să 
simţim compasiune față de noi şi față de ceilalți. 

Primul pas este să începem să identificăm 
cauzele reale ale nemulțumirii noastre. Virtual, orice 
poate provoca nefericire, însă sursa adevărată se află 
întotdeauna în minte. Unii oameni se simt complet 
mizerabil chiar şi când circumstanţele exterioare sunt 
minunate, în timp ce alții sunt fericiți şi mulțumiți 
chiar şi în faţa celor mai de temut obstacole. 
Suferim deoarece mintea ne este afectată de diferite 
dezechilibre, care ne fac să căutăm fericirea în toate 
locurile nepotrivite. Însă putem să scăpăm din 
această rutină hedonică identificând ce ne produce 
cu adevărat suferinţă şi ce ne produce cu adevărat 
împlinire. Budiştii consideră această modificare a 
priorităţilor o trezire a unui spirit al înălțării, prin 
care ne îndepărtăm de sursele de nemulțumire şi ne 
fixăm pe calea către fericirea autentică. Acesta este 
cel mai plin de compasiune gest pe care îl putem face 
pentru noi înşine. 


Nimeni nu trăieşte în izolare, indiferent cât de 
singuri sau de înstrăinaţi ne putem simţi câteodată. 
Starea noastră de bine este strâns legată de toţi cei 
din jurul nostru, în special de cei de care suntem 
mai apropiaţi. Pe măsură ce învăţăm să nu ne mai 
judecăm şi manifestăm compasiune față de noi 
înşine, este o pornire firească să extindem această 
blândeţe şi asupra celorlalți. Asta începe cu empatia 
- să simțim bucuriile şi necazurile, succesele şi 
eșecurile celor pe care îi iubim, a celor pe care îi 
cunoaștem sau chiar a celor pe care nu îi cunoaștem. 

Este un teren ferțil în care sămânța compasiunii 
va da roade. Dar empatia şi compasiunea nu sunt 
sinonime. Compasiunea nu înseamnă să ne pară rău 
pentru cineva. Compasiune trece dincolo de empatie 
către o aspirație a inimii: „Fie ca tu să te eliberezi de 
suferință şi de cauzele ei. Cum pot fi eu de ajutor?” 


Meditaţie asupra compasiunii 


Ne așezăm într-o postură relaxată, așa cum 
am descris anterior, şi urmărim să calmăm mintea 
pentru câteva momente devenind conştienţi de 
procesul respirator. Începem această şedinţă prin 
amplificarea compasiunii față de noi înșine. De cât 
timp ne străduim să ne eliberăm de sentimentele 
de nefericire şi neîmplinire? Ce înclinații ale minţii 
noastre şi ale comportamentului nostru ne-au stat 
mereu în cale? Nu e acum momentul să ne judecăm, 
să ne descurajăm sau să devenim apatici. E timpul 
pentru o reevaluare. Cum ne putem elibera de 
cauzele interioare ale suferinţei, având în vedere că 
avem atât de puţin control asupra circumstanțelor 
exterioare? Să lăsăm aspirația noastră să se manifeste: 
Fie ca eu să mă eliberez de adevărata cauză a 
nefericirii şi tristeţii. Să ne imaginăm mintea eliberată 
de dorinţele fără sens, de ostilitate, de confuzie. Să 
avem viziunea stării de pace şi bucurie a unei minți 
echilibrate, ce este în deplină armonie cu realitatea. 

Acum ne direcționăm atenţia către o ființă 
dragă ce trece printr-o anumită suferinţă fizică sau 
psihică. Însuşi termenul atenţie este legat de acțiunea 
de a fi atent la ceva sau la cineva, de a ne îngriji de 

ceva sau de cineva, de a proteja ceva sau pe cineva. 
Când suntem pe deplin atenţi la cineva, ne oferim 
noi înşine acelei ființe. Este cel mai profund dar - să 
fim atenţi la cineva cu o inimă iubitoare şi plină de 
compasiune. Să lăsăm această ființă să ne umple 
inima şi mintea. Suntem atenţi la experienţa ei, iar 
dacă îi știm cauzele suferinței, suntem prezenţi acolo. 
Ne imaginăm că privim și trăim din perspectiva ei. 
Apoi revenim la perspectiva noastră şi lăsăm aspiraţia 
noastră să se manifeste: „Fie ca tu să te eliberezi de 
suferință și de cauzele ei” Vizualizăm ființa dragă 
găsind alinarea și libertatea de a trăi o viaţă fericită şi 
plină de sens. 

Acum ne îndreptăm atenţia spre o altă persoană, 
cineva care își doreşte să nu mai sufere, însă din 
ignoranță provoacă singur suferinţa sa şi a celorlalți. 
Din nou, ne imaginăm că privim viaţa şi dificultățile 
sale din perspectiva sa. Apoi revenim la propria 
perspectivă şi, înțelegând consecinţele pe care 
comportamentul acestei ființe le presupune, îi dorim 
să se elibereze de dizarmoniile mentale care stau 
la baza comportamentului său distructiv. Lăsăm 
aspiraţia inimii noastre să se manifeste: „Fie ca tu să 
ai o viziune clară a căii care te eliberează de suferinţă, 
şi vizualizăm acea persoană eliberată de cauzele 
suferințelor sale. 


Acum lăsăm starea noastră de conştiență să 
cuprindă întreaga lume, îndreptându-ne atenția 
spre cei aflaţi în suferință, fie din cauza foamei, fie 
din cauza setei, fie din cauza sărăciei, fie din cauza 
războaielor, fie din cauza nedreptăților sociale, fie 
din cauza tulburărilor şi dezechilibrelor de la nivelul 
minţii lor. Cu toții merităm compasiune, în special 

când acționăm din ignoranță, rănindu-ne atât pe noi, 
cât şi pe ceilalți. Să ne lăsăm inima să îmbrăţişeze 
lumea şi să manifestăm aspiraţia: „Fie ca noi toți să 
fim eliberați de suferință şi de cauzele ei adevărate. 
Fie să ne ajutăm unii pe alții să ne alinăm durerea”! 


Etapa atreia: 
„ATENȚIA PERFECȚIONATĂ 


Când ajungem la cea de-a treia etapă, atenția 
perfecționată, în fiecare antrenament atenţia noastră 
este fixată majoritatea timpului asupra obiectului de 
meditație. Posibil ca durata unei ședințe să fi crescut 
de la cele douăzeci şi patru de minute inițiale până 
poate la de două ori mai mult. Pe măsură ce atenţia 
se stabilizează, putem creşte durata cu câte trei 
minute. De fiecare dată, însă, să apreciem calitatea 
meditației față de cantitatea de timp a fiecărei sesiuni. 
Dacă rămânem aşezaţi o perioadă lungă, însă mintea 
vagabondează fără oprire sau, dimpotrivă, cade în 
apatie, nu doar ne pierdem vremea, ci de asemenea 
ne formăm obiceiuri greșite de care ne va fi din ce în 
ce mai greu să ne desprindem. 


Când ne aflam încă în etapa a doua, deşi 
experimentam perioade chiar şi de un minut 
în care atenția era pe deplin focalizată asupra 
obiectului meditației, în restul timpului eram furați 
de gânduri perturbatoare. Când ajungem la etapa 
a treia, stabilitatea atenţiei noastre a crescut, astfel 

că majoritatea timpului rămânem focalizați asupra 
obiectului. Mai avem ocazional scăpări în care 
uităm complet de obiect, dar le recunoaștem rapid 
și acoperim golurile în continuitatea atenţiei. Cu 
mult înainte de a atinge această etapă, este posibil să 
fi existat vreo şedinţă de practică în care mintea să 
fi rămas focalizată asupra obiectului pentru aproape 
intreaga perioadă. Să nu ne lăsăm însă păcăliţi! 
Chiar și jucătorii amatori de golf nimeresc uneori o 
lovitură de maestru, dar asta nu înseamnă că sunt 
pregătiți pentru un circuit complet. A treia etapă 
este parcursă cu succes atunci când mintea rămâne 
focalizată majoritatea timpului asupra obiectului ales 
în toate şedinţele de antrenament. Pentru aproape 
toți oamenii, problema principală în acest stadiu al 
practicii este tot agitația inferioară. Parcurgem cu 
succes a treia etapă cu ajutorul puterii conștienţei. 


Totuși, încă de la începutul antrenamentului 
shamatha, unii practicanți sunt mai înclinați către 
apatie, care se manifestă în grade inferioare, medii 
și subtile. Pentru moment, ne vom ocupa de apatia 
inferioară, care apare atunci când atenţia noastră se 
desprinde aproape complet de obiect şi cade într-o 
stare de gol și absenteism. E ca şi cum am capta un 
post de radio aproape şters, chiar și fără să apară vreo 
interferență de la un alt post. Să ne menţinem într-o 
stare de apatie inferioară poate fi foarte relaxant, 
mintea este relativ neperturbată de gânduri sau 
emoții. Însă dacă ne petrecem multe ore pe zi într-o 
asemenea apatie, maeștrii tibetani ne avertizează că 
nu doar nu avem parte de niciun beneficiu, ci chiar 
ne deteriorăm inteligența. Acuitatea minții începe să 
se atrofieze, și, pe termen lung, aceasta poate duce la 

daune serioase. La începutul anilor 1970, am auzit de 
un tip care a decis de capul lui că scopul meditaţiei 
este să oprească procesul gândirii, și a urmărit aceasta 
cu sârguință zile în șir. În cele din urmă, şi-a atins 
țelul, devenind o legumă, incapabil să se hrănească 
singur, și fiind necesar să se interneze. Acesta ar putea 
fi considerat un caz extrem de apatie inferioară! 


Pe măsură ce continuăm practica, pentru a 
progresa în etapele antrenamentului atenţiei, trebuie 
să dezvoltăm capacitatea de a ne monitoriza calitatea 
atenţiei. În timp ce conştiența este direcționată 
asupra obiectului meditaţiei prin intermediul atenţiei, 
pentru a măsura calitatea atenţiei este necesară 
o anumită putere de introspecţie, ce ne permite 
să observăm rapid când mintea este cuprinsă fie 
de agitație, fie de apatie. Imediat ce detectăm un 
asemenea dezechilibru, putem face paşii necesari 
pentru a remedia situaţia. Primul antidot împotriva 
apitaţiei este să ne relaxăm mai profund; pentru a 
contracara apatia, ne amplificăm vigilența. 


De-a lungul primelor trei etape, gândurile 
perturbatoare se revarsă precum o cascadă. Dar în 
timp, acești curenți de idei compulsive ne răpesc 
o perioadă mai scurtă și cu o frecvență mai redusă. 
Agitaţia inferioară se potoleşte gradat, deşi gândurile 
sau imaginile mentale continuă să apară, la fel ca 
sunetele, mirosurile şi alte manifestări senzoriale. Să 
nu încercăm să blocăm aceste distrageri. Să le lăsăm 
pur şi simplu să treacă şi să ne refocalizăm atenţia cât 
mai intens asupra obiectului ales pentru meditaţie. 

Mulţi practicanți par să parcurgă cu succes 
etapa a doua făcând doar una-două şedinţe de 
meditaţie pe zi. În meditaţiile mai reuşite, ei 

experimentează perioade de continuitate a atenţiei, 
dar această stabilitate se pierde în timpul zilei, când 
se angrenează în alte activități. Meditaţia shamatha 
poate fi de un real folos chiar şi în cazul unui mod 
de viață normal, activ din punct de vedere social, în 
special când este însoțită şi de alte forme de practică 
spirituală, cum sunt amplificarea iubirii pline de 
bunătate şi a compasiunii. O practică integratoare, 
completă e ca menţinerea unei diete sănătoase. Poate 
că o astfel de dietă nu vindecă neapărat dezechilibrele 
şi boala, însă este indispensabilă pentru menţinerea 
vitalității şi creşterea rezistenţei la boală. Tot astfel, 
o practică meditativă echilibrată realizată în cadrul 
unei vieți active social ne întăreşte sistemul imunitar 
psihic, ajutându-ne să devenim mai puţin vulnerabili 
față de orice fel de dezechilibre mentale. 

Dacă practicăm doar una-două şedinţe pe zi, 
este posibil să nu depășim cea de-a doua etapă. 
Motivul este simplu: dacă ne focalizăm atenţia timp 
de aproximativ o oră pe zi, dar o lăsăm apoi restul de 
cincisprezece ore în care suntem în stare de veghe să 
devină fragmentată şi împrăștiată, coerenţa atenţiei 
amplificate în aceste scurte ședințe va fi depășită 
de distragerile din restul zilei. A parcurge cu succes 
etapa atenţiei perfecționate presupune un mai mare 
angajament în practică. Aceasta va implica zilnic 
mai multe sesiuni de meditaţie, incluse într-un 
mod de viaţă liniștit, contemplativ, care să susțină 
amplificarea calmului lăuntric şi a reculegerii. Cheia 
succesului este să fim atenţi în perioadele dintre 
meditații să nu pierdem terenul pe care l-am câștigat. 

Pra ctica: * că *» o a 
Conștientizarea respirației și 
intensitatea 


Începem această şedinţă de douăzeci şi patru 
de minute ca de obicei, aşezându-ne într-o postură 
adecvată, imprimând trupului cele trei atitudini 
de relaxare, nemișcare și vigilență. Realizăm trei 
respiraţii lente, profunde, inspirând mai întâi în zona 
abdominală, apoi în zona pieptului. Atenţia este 
fixată în interiorul trupului, urmărind să percepem 
senzațiile respiratorii acolo unde ele apar. Lăsăm apoi 
respiraţia să curgă de voie, în ritmul său natural. 


Accentul iniţial în practica shamatha se pune pe 
relaxare, ce poate fi indusă fiind atenţi la senzațiile 
respiratorii ce se manifestă la nivelul trupului. Al 
doilea accent se pune pe stabilitatea atenției, iar în 
acest scop este util să observăm senzațiile respiratorii 
ce se manifestă în zona abdomenului. Apoi, având 
o bază de relaxare şi stabilitate, mutăm accentul 
pe amplificarea intensității atenţiei. Este esențial 
ca stabilitatea să nu fie amplificată în detrimentul 
relaxării, iar creşterea intensității să nu coincidă cu 
scăderea stabilităţii. Relaţia dintre aceste trei calități 
poate fi asemuită cu rădăcina, trunchiul și coroana 
unui copac. Pe măsură ce avansăm în practică, 
rădăcinile relaxării se adâncesc, trunchiul stabilității 
devine mai puternic, iar coroana intensității se înalță 
tot mai sus. 


În această şedinţă, punem accentul pe intensitate. 
Facem aceasta prin elevarea focusului atenţiei 
şi direcționarea sa către un obiect superior. Ne 
îndreptăm atenţia către percepțiile respiratorii de la 

deschizătura nărilor sau din zona buzei superioare, 
acolo unde simțim fluxul respirației. Elevarea 
focusului atenţiei ajută la inducerea intensității; iar 
să fim atenţi la un obiect superior amplifică şi mai 
mult intensitatea. Remarcăm senzațiile ce apar la 
nivelul acestor porți, chiar şi între respirații. Există 
un flux continuu de percepții în zona nărilor şi a 
buzei superioare, deci menţinem atenţia aici cât 
mai continuu posibil. Dacă respirația devine atât de 
ușoară încât nu-i percepem fluxul, ne liniştim mintea 
şi observăm cu mai mare atenție. Pe măsură ce 
intensitatea atenţiei creşte, senzațiile respiratorii vor 
deveni din nou perceptibile. 


La periferia conştienţei, putem remarca şi alte 
senzații ce se manifestă la nivelul trupului, precum și 
sunete şi aşa mai departe. Le lăsăm să se manifeste, 
fără să încercăm să le blocăm, şi ne focalizăm atenţia 
doar asupra senzaţiilor de la nivelul nărilor. 


Dacă ni se pare util, numărăm respiraţiile. Ne 
amplificăm capacitatea de introspecţie pentru a 
observa cu rapiditate dacă apar semne de agitaţie 
sau de apatie, caz în care facem paşii necesari să 
echilibrăm atenţia. Continuăm practica timp de 
douăzeci şi patru de minute, apoi revenim. 


Reflecţii asupra practicii 
Buddha a descris metoda  conştientizării 
respirației prin“următoarea analogie: 
Aşa cum în ultima lună a sezonului cald, atunci 
când o masă de pământ și praf se învolbură, 
un nor aducător de ploaie o împrăștie şi o 


înăbușă imediat, tot astfel concentrarea prin 
conştientizarea respirației, când este amplificată 

şi aprofundată, este plină de pace şi sublimă, un 
sălaş paradiziac, care împrăștie şi înăbuşă imediat 
stările negative oricând acestea apar.! 


Analogia se referă la efectul vindecător al 
atenţiei echilibrate. Când starea de conştienţă este 
fixată asupra unui obiect neutru, cum ar fi respiraţia, 
imediat orice gând perturbator dispare, iar mintea 
devine plină de pace, seninătate, fericire. Aceste 
calități nu apar din obiectul la care suntem atenţi 
— respiraţia - ci din natura minții ce dobândeşte o 
stare de echilibru. Această abordare de vindecare a 
minţii este similară cu cea de vindecare a trupului. 
Din analogia lui Buddha cu norul aducător de ploaie 
se subințelege că mintea, ca şi trupul, are puterea 
lăuntrică de autovindecare. Prin concentrarea cu 
o atenție susținută asupra unui obiect neutru, fără 
a experimenta dorința sau respingerea, permitem 
minţii să înceapă propria vindecare. 

Pentru că agitația inferioară este încă 
problema predominantă şi în cea de-a treia etapă 
a antrenamentului atenţiei, poate fi de ajutor să 
continuăm numărarea respirațiilor. Unii învățători 
Theravada, urmându-l pe eruditul secolului al V-lea 
Buddhaghosa, oferă două metode ce presupun o 
„numărare rapidă. Prima dintre ele presupune să 
numărăm de la unu la zece cu fiecare respirație 
completă. În cea de-a doua, cu fiecare respiraţie 
completă, numărăm: „unu, doi, trei, patru, cinci; 
unu doi, trei, patru, cinci, şase; unu, doi, trei patru, 
cinci, şase, şapte; ... opt; ... nouă; ... zece”%. Asanga, 
pe de altă parte, sugera să numărăm descrescător 
respiraţiile, de la zece la unu. După asta, putem 
încerca să considerăm două respiraţii ca una, patru 

respirații ca una şi așa mai departe, încetinind 
ritmul numărătorii pentru a include chiar mai multe 
respiraţii. Oricum am alege să numărăm respiraţiile, 
atunci când atenția se stabilizează într-un grad 
atât de mare încât nu mai experimentăm goluri, ci 
rămânem continuu focalizaţi asupra inspiraţiei şi 
expiraţiei, putem să ne oprim din a număra. Această 
cârjă temporară și-a împlinit menirea. Asanga 
comenta, totuşi, că diferitele metode de numărare 
a respirațiilor nu sunt pentru oricine. Unii pot 
considera că le sunt de folos pentru a contracara 
apatia sau agitația, alții însă constată că își pot 
focaliza cu uşurinţă atenţia asupra respirației fără să 
numere. Aceştia nu trebuie să se complice cu niciuna 
din metodele de numărare recomandate mai sus. 


Pe măsură ce mintea se linişteşte, este posibil 
să remarcăm că respirația devine din ce în ce mai 
subtilă, ceea ce are drept efect o mai palidă percepţie 
a senzațiilor respiratorii. Cu cât avansăm în practică, 
cu atât respirația devine mai subtilă. Uneori, ajunge 
să fie abia perceptibilă. Aceasta ne provoacă să 
amplificăm intensitatea atenţiei. Cu alte cuvinte, 
trebuie să devenim din ce în ce mai focalizați asupra 
acestor senzaţii pentru a ne menţine la nivel mental 
angrenați în procesul respiraţiei.?! Aici are loc un fel 
de proces de biofeedback. Dacă mintea este distrasă şi 
noi suntem furaţi de gânduri perturbatoare, respirația 
va deveni mai grosieră, ceea ce va produce senzaţii 
mai puternice, mai uşor de detectat. Dar pe măsură 
ce mintea se linişteşte din nou, respirația şi senzațiile 
ce o însoțesc devin mai fine, iar asta ne provoacă din 
nou să amplificăm gradul de intensitate a atenţiei. 

Conştientizarea respirației are acest avantaj unic al 
biofeedback-ului. 


În meditaţie pot să apară felurite percepții 
fizice. Uneori ne putem simți membrele ca fiind 
extrem de grele. Alteori trupul ca fiind foarte mare. 
Sau putem avea senzația că plutim sau levităm. 
Vibraţiile, furnicăturile, fierbințeala - sunt de 
asemenea întâlnite. Putem experimenta viziunea 
telescopică - vânzându-ne trupul ca şi cum am fi la 
distanţă. În special când medităm multe ore pe zi, 
putem percepe în interiorul trupul prana sau energia 
vitală deplasându-se şi eliberând stresuri şi tensiuni. 
Când ne angrenăm în metode de conștientizare a 
respirației, aceste energii încep să se echilibreze şi să 
curgă natural. E un proces care necesită timp, iar în 
perioada în care energiile se redistribuie, mişcările 
lor produc diferite senzaţii. Să nu ne îngrijorăm sau 
să facem mare caz din asta, sunt simple consecinţe 
fireşti ale antrenamentului. 


Practica shamatha produce un gen de atenţie ieșit 
din tiparul normal. În mod obișnuit, când mintea este 
relaxată, atenţia este slabă, iar când atenţia este trează, 
aceasta provoacă o stare de tensiune, de contracție a 
trupului şi a minţii. Dar în acest antrenament, cu cât 
ne intensificăm atenţia, cu atât mintea se relaxează 
mai profund. Există o calitate relativ lipsită de ego 
în shamatha; în timp ce alte activități ce necesită 
un grad mare de concentrare implică efort şi sunt 
orientate spre un ţel, shamatha presupune să nu 
facem aproape nimic. Suntem într-un mod pasiv 
atenţi la senzațiile respiratorii fără a le influenţa în 
vreun fel. Egoul este aproape complet scos din funcţie 
când lăsăm trupul să respire de voie, făcând doar un 

mic efort pentru a echilibra atenţia atunci când este 
cuprinsă de agitaţie sau apatie. 

Pe măsură ce avansăm în această practică, 
mărim durata fiecărei şedinţe de meditaţie şi scădem 
numărul de şedinţe zilnice. Urmărim întotdeauna 
calitatea, nu cantitatea. 


Continuitatea neîntreruptă a antrenamentului 
este esenţială. Să ne imaginăm că vrem să facem un 
foc frecând între ele două lemne: dacă le apropiem 
câteva secunde, apoi ne odihnim, apoi din nou câteva 
secunde, apoi ne odihnim şi tot aşa, putem continua 
ani de zile fără să obţinem nici măcar o scânteie. 
Tot astfel, dacă intenţionăm să parcurgem toate cele 
nouă etape, modalitatea de a proceda testată în timp 
este de a ne retrage temporar în solitudine şi de a ne 
dedica în întregime practicii pentru perioade mai 
lungi. Nu este uşor să obținem binecuvântarea stării 
de shamatha fără să plecăm din regiunile foarte 
populate, care tind să fie zgomotoase şi aglomerate. 
În contrast, în pustietate, departe de societate, 
un practicant poate cu mai multă uşurinţă să-şi 
liniștească mintea şi să dobândească stabilitatea în 
meditaţie. 


Un mod de atrăi axat pe atenţie 


Provocarea majoră în această etapă a practicii 
este să adoptăm un stil de viață care să susțină 
amplificarea echilibrului atenţiei, nu să îl erodeze în 
pauzele dintre meditații. Pentru a parcurge cu succes 
etapa a treia, aspirantul dăruit va trebui să privească 
antrenamentul ca pe o ocupaţie serioasă, practicând 
zile şi săptămâni într-o ambianţă senină, liniştită, 

fiind angrenat într-un stil de viață contemplativ. Dacă 
realizăm doar una-două sesiuni zilnice în timp ce 
avem o viață activă, putem trăi uneori sentimentul 
că am dobândit genul de atenţie caracteristic etapei a 
treia, dar ne va fi greu să ne stabilizăm la acest nivel. 
Ocupațiile de peste zi ne vor deranja, mintea va 
deveni împrăștiată, iar coerenţa atenţiei va fi, cel mai 
probabil, pierdută. 


Lumea modernă ne reaminteşte constant că 
suntem ființe sociale și ne oferă puţine încurajări sau 
îndemnuri de a petrece perioade lungi în solitudine. 
Mulţi oameni cred că meditațiile de lungă durată 
în solitudine sunt antisociale sau că dovedesc un 
comportament asociat mai degrabă cu devieri 
mentale decât cu ființe care se străduiesc să obțină un 
excepţional echilibru mental. Solitudinea şi izolarea 
sunt asociate de mulți cu plictiseala, singurătatea, 
frica şi depresia. Nu e de mirare că sistemele 
punitive ale lumii folosesc detenția în singurătate 
ca modalitate de a disciplina prizonierii nesupuşi. 
Dar de ce oamenii consideră solitudinea şi lipsa de 
activitate atât de dureroase? În absenţa distragerilor, 
suntem față în față cu propria minte, iar dacă aceasta 
este serios dezechilibrată, experimentăm simptomele 
acestor tulburări mentale direct, fără amortizare, fără 
scăpare. 


În timp ce valoarea solitudinii este pierdută 
pentru oamenii lumii moderne, au existat 
dintotdeauna promotori ai unui stil de viață simplu 
care să ne permită să ne dedicăm contemplaţiei. 
Henry David Thoreau a explicat de ce s-a retras în 
solitudine la Walden Pond: „Am plecat în păduri 
pentru că mi-am dorit să trăiesc deliberat, să înfrunt 

doar faptele esenţiale ale vieții şi să văd dacă pot 
să învăţ ce oferă ele, pentru ca să nu descopăr, 
atunci când voi muri, că nu am trăit. 22 Meditaţia 
în solitudine nu provoacă dezechilibre mentale, ci 
le descoperă. Plictiseala poate să apară atunci când 
mintea cedează în fața apatiei, iar neliniştea pătrunde 
odată cu agitația. Putem depăşi aceste dezechilibre 
prin perseverență şi să începem să descoperim 
starea de bine ce apare dintr-o minte echilibrată. Dar 
aceasta necesită curajul de a ne înfrunta demonii 
lăuntrici şi de a persevera în practică în pofida 
obstacolelor emoționale ce vor apărea. 


Să ne pregătim pentru o expediție 


Când mă pregătesc pentru seminarii shamatha, 
îmi place să le privesc mai degrabă ca pe nişte 
„expediții” decât nişte „retrageri. Cuvântul 
„retragere” are şi conotaţia de apărare, care nu este în 
niciun fel în spiritul unei asemenea practici. Cuvântul 
„expediţie, pe de altă parte, sugerează aventură, 
cucerire, explorare. Rădăcinile latine ale cuvântului 
au de-a face cu ieșirea din tine însuţi, literal „ieşire 
în afară” dintr-o situaţie în care ne-am blocat. Prin 
practica shamatha descoperim cât de adânc ne este 
prinsă mintea în capcanele agitaţiei şi apatiei. În 
tradiția budistă, despre o minte prinsă în aceste 
capcane se spune că este disfuncțională şi că, pentru 
a o face funcțională, este util să ne desprindem 
din sfera activităților obișnuite, să căutăm un simţ 
cuprinzător al solitudinii şi să explorăm frontierele 
minții. 

Această expediție nu necesită o credință oarbă 
sau aderarea la vreo doctrină religioasă, sau sistem 





Etapa a treia: atenţia perfecționată 89 


de idei metafizice. În ultimele trei milenii, misticii 
variatelor tradiţii asiatice, cu doctrine diferite, au 
urmat calea shamatha până la capăt şi au mărturisit 
descoperirile lor. Nu trebuie să le acceptăm mărturiile 
doar datorită autorităţii pe care o au, dar dacă 
suntem inspirați de relatările lor despre beneficiile 
acestei practici, putem să înaintăm mai departe pe 
această cale să vedem noi înşine dacă putem obţine 
rezultatele exploratorilor mistici care ne-au precedat. 


Ne aşteaptă mari aventuri, dar şi pericole şi 
răscruci. Uneori calea este clară, alteori pare să fie 
cuprinsă de ceaţă. Scopul pentru a ne baza pe cei 
care cunosc calea din proprie experienţă este de a 
economisi timp. 

În multe tratate de meditaţie indiene şi tibetane 
sunt subliniate şase cerinţe ce trebuie îndeplinite 
pentru un antrenament susținut şi riguros. Acestea 
sunt câteva dintre condiţiile fundamentale care vor 
aduce fructul shamatha. 


1, Un mediu adecvat 


Este important să practicăm într-un loc sigur, 
liniştit și agreabil, alături de alte persoane care au 
acelaşi ţel ca al nostru. Ar trebui să fie un loc în care 
hrana, îmbrăcămintea şi alte necesităţi să fie uşor de 
obținut. A găsi un asemenea mediu pare simplu în 
teorie, însă în realitate poate fi destul de dificil, mai 
ales dacă urmărim să ne dăruim practicii luni în şir. 


Am descoperit aceasta prin proprie experiență 
în anii 1980. M-am retras într-o căbănuţă din 
India pentru a realiza meditaţie în solitudine. Din 
afară, locul părea idilic. Cocoţată pe nişte stânci 

muntoase undeva în nordul Indiei, în partea de sud 
se vedea Valea Kangra cea verde, iar în partea de nord 
meterezele Himalaya-ei. 


Era o binecuvântare să trăieşti acolo, dar a trebuit 
să fac față legiunilor de ploşnițe care îmi invadau 
sacul de dormit în fiecare noapte şi care se strecurau 
şi ziua între haine pentru a-mi suge sângele în timp 
ce stăteam în meditație. Chiar dacă le prindeam, ca 
şi călugăr budist nu le omoram. În fiecare noapte pe 
la două mă trezeam cu mușcături pe piele care mă 
mâncau ca o sută de pișcături de țânțari. Strângeam 
creaturile într-o cutie metalică din care nu puteau 
scăpa, iar dimineața aruncam colecția de peste noapte 
pe un versant al muntelui. Ele urcau înapoi şi se 
pregăteau pentru invazia următoarei nopţi. Asta a 
continuat două luni până am descoperit că le puteam 
ține departe de sacul de dormit dacă îl întindeam 
pe cadru de lemn susţinut de patru picioare, pe care 
le puneam în găleți cu apă. Deşi am reușit astfel să 
resping invazia ploşnițelor, tot trebuia să fac faţă 
puricilor, ţânţarilor şi şobolanilor, precum şi umezelii 
penetrante care s-a stabilit imediat ce a început 
musonul. 


După patru ani de meditaţie, doi în Asia şi doi 
în America de Nord, am concluzionat că - dacă nu 
eşti bogat şi îți permiţi să cumperi un spațiu în care 
să meditezi în linişte luni şi ani în şir — să găseşti 
un mediu adecvat este destul de greu. Totuși, este 
necesar să fie create asemenea locuri dacă oamenii 
lumii moderne îşi doresc să progreseze pe calea 
shamatha. 

283. Să avem puţine dorinţe și să fim 
mulțumiți 


Prima dintre aceste cerințe se referă la a avea 
puține dorinţe pentru lucruri pe care nu le avem, iar 
a doua se referă la a fi mulţumiţi cu ceea ce avem. 
Fără aceste două calități, mintea nu se va linişti 
niciodată în timpul practicii. Ne vom gândi constant 
la lucruri pe care le vrem, dar nu le avem, şi ne vom 
agita că circumstanţele prezente sunt neadecvate 
într-un fel sau altul. Asta nu înseamnă că trebuie să 
ne înăbușim năzuința către fericire, dar este necesar 
să ne refocalizăm aspiraţiile pentru a ne transforma 
mintea într-un intermediar către o autentică stare 
de bine. Şi pentru ca asta să se petreacă, trebuie să 
observăm limitele unei vieţi conduse de asemenea 
scopuri lumești cum sunt bogăția, luxul, plăcerile, 
reputaţia. Toate aceste circumstanţe exterioare ne pot 
oferi momente trecătoare de plăcere, care însă pălesc 
atunci când stimulul plăcerii dispare. Echilibrul 
mental este poarta către fericirea autentică, iar 
shamatha este cheia acestei porți. 


Buddha a ilustrat această idee prin povestea 
cu elefantul care a intrat într-un iaz micuț pentru a 
se răcori într-o zi toridă de vară.2+ Având în vedere 
mărimea sa, elefantul a reuşit să-și sprijine picioarele 
de fundul apei şi s-a relaxat. Apoi a venit o pisicuță 
care, dorind să scape de fierbințeala zilei, s-a aruncat 
în același iaz. Dar, spre deosebire de elefant, pisica nu 
atingea fundul apei, aşa că avea două opțiuni: fie să se 
scufunde, fie să plutească la suprafaţă. Tot astfel, cei 
care s-au obişnuit cu puține dorinţe şi sunt mulțumiți 
găsesc fericirea în solitudine, în timp ce cei care nu 
au descoperit un asemenea echilibru sunt nevoiţi fie 

să se cufunde în apatie și depresie, fie să plutească în 
agitație şi neastâmpăr. 


4. Mai puţine activități 


Dedicându-ne practicii  shamatha, este 
important să reducem alte activități la minimum, 
pentru că în cazul în care comportamentul nostru 
în afara meditațiilor erodează coerenţa atenției 
dobândite în timpul meditaţiilor, nu vom fi capabili 
să câștigăm teren. Având în vedere ritmul rapid 
al vieţii moderne şi accentul care se pune pe a ne 
menține ocupați, poate fi dificil să facem această 
trecere către simplitate. Munca noastră poate fi un 
gen de anestezie pe care o aplicăm neastâmpărului 
și agitației minţii noastre. Iar o viață care alternează 
între muncă și distracţie ne poate ţine permanent 
ocupați, fără să înțelegem vreodată sensul vieţii sau 
potenţialitățile conştiinţei umane. 


5, Disciplina etică 


Un fundament necesar pentru echilibrarea minţii 
este disciplina etică, care e mult mai mult decât 
simpla urmare a regulilor sociale sau a poruncilor 
religioase date de o sursă de autoritate exterioară. 
Pentru a trăi în armonie cu ceilalți trebuie să 
practicăm etica socială, pentru a trăi în armonie cu 
mediul nostru „natural trebuie să practicăm etica 
de mediu. Practica eticii implică să evităm să îi 
rănim pe ceilalți prin comportamentul nostru fizic, 
verbal sau mental, ceea ce duce la o înflorire socială 
şi ambientală, în care comunități întregi pot trăi în 
armonie unele cu celelalte şi cu mediul lor natural.2 

Un al treilea tip de disciplină etică este etica 
psihofizică. Pentru a promova starea interioară 
de bine, trebuie să practicăm modalități etice de 
tratare a propriului trup și a propriei minţi. Aceasta 
implică să avem grijă de trupul nostru, să urmăm o 
dietă sănătoasă şi un set corect şi adecvat de exerciţii 
fizice. Implică, de asemenea, să ne angrenăm într-un 
comportament rațional care să ducă la echilibrarea 
minţii şi să reducă turbulenţele stărilor precum ură, 
invidie, confuzie, frică, gelozie. 

Chemarea către disciplina etică ne provoacă pe 
fiecare dintre noi să ne studiem cu atenţie propriul 
comportament, observând consecințele pe termen 
scurt şi pe termen lung ale propriilor acţiuni. Deși 
o acțiune ne poate aduce o plăcere imediată, dacă în 
timp are ca rezultat neliniștea, conflictul și suferința, 
îşi justifică eticheta de „nesănătoasă. Pe de altă parte, 
deşi o acțiune poate presupune anumite dificultăți pe 
termen scurt, o putem privi ca „sănătoasă” dacă, în 
final, aduce mulțumire, armonie şi fericire autentică 
pentru noi şi pentru ceilalți. 

Etica de mediu, socială şi psihofizică presupune 
să ne ducem viaţa într-un mod care să inducă atât 
nouă, cât şi celorlalți starea de bine. Un mod de viață 
etic susține amplificarea echilibrului mental, şi prin 
aceasta ne face apți să promovăm starea de bine atât 
pentru noi, cât și pentru ceilalți. 


6. Eliminarea gândurilor compulsive 


Mulţi dintre noi ne lăsăm mintea dominată 
de gânduri compulsive. Ele nu vor dispărea peste 
noapte, însă pe măsură ce ne angrenăm în practica 
shamatha, este important ca atât în timpul şedinţelor, 

cât şi între ele, să ne observăm activitățile minţii şi 
să luăm măsuri când cade în patternuri de gândire 
care agravează perturbările mentale. Altfel, vom fi 
ca pisicuța ce se zbate pe suprafaţa apei, niciodată 
eliberați de dezechilibrele minţii noastre. 


Înțeleptul budist indian Asanga a vorbit despre 
importanţa acestor cerințe: 


Cât timp condiţiile preliminare pentru shamatha 
nu sunt împlinite, stabilitatea în meditaţie 

nu va fi atinsă, chiar dacă medităm 

cu sârguință mii de ani. 


În societatea noastră materialistă, chiar şi în 
cazul oamenilor atraşi de valori non-materiale, 
există o puternică tendinţă de a privi modul de viață 
actual ca o regulă și să adăugăm meditaţia pentru a o 
îmbunătăți, ca un pansament pus pe o rană deschisă. 
Prima mea experiență legată de meditație, în anii 
1960, este un exemplu bun. Am mers la un învățător 
care mi-a oferit o mantra și mi-a spus cum să meditez 
cu ea, dar sfaturile sale nu conţineau niciun indiciu 
cu privire la ce ar trebui să fac în restul timpului. 
Chiar şi acum, decenii mai târziu, meditaţia este 
predată cu foarte puţine, sau zero indicații, despre 
oricare dintre condițiile de mai sus. A fost redusă la 
un fel de prim ajutor, pentru a alina suferinţele unei 
vieţi disfuncţionale, cu toate grijile ei, depresiile, 
frustrările şi oscilațiile emoționale. Pentru o minte 
asaltată de tulburări mentale cum sunt dorinţele 
nestăpânite, ura, amăgirea, avem nevoie de mai 
mult decât un medic. Avem nevoie de un tratament 
intensiv, pe termen lung. Despre asta e vorba în acest 
antrenament. 








Cana mergem într-o retragere de lungă durată, 
la început putem trăi o stare de ușurare că suntem 
departe de modul nostru obișnuit de viaţă, cu toate 
îndatoririle şi grijile sale. Dar, după ce faza „lunii 
de miere” a retragerii trece, începe munca grea a 
antrenamentului minţii. Însuşi stilul de viață al unei 
retrageri poate reprezenta o provocare destul de 
mare. În viaţa socială, putem uşor să ne luăm gândul 
de la minte angrenându-ne în muncă, distracţie, 
conversații şi multe alte activităţi care ne ţin 
ocupați. Dar în stilul de viață simplu, liniștit, al unui 
contemplativ, suntem departe de sursele exterioare de 
distragere, iar reacţiile fizice şi mentale pot fi destul 
de intense. 


Suntem dependenţi de stimuli  aducători 
de plăcere, iar când ne dăruim multe ore pe zi 
antrenamentului shamatha, cu puţine distrageri 

între şedinţe, începem să manifestăm simptome 
de retragere. Mintea oscilează între plictiseală şi 
agitaţie, iar uneori poate să cadă în depresie şi stări 
de îndoială. Atunci avem tendința să ne axăm pe 
idei şi amintiri care susțin tristețea şi întunecimea, 
deci este important să ne ridicăm din aceste abisuri 
emoționale meditând asupra aspectelor opuse ale 
realității care ne inspiră. O asemenea practică este 
amplificarea prin meditaţie a bucuriei empatice. 

În practica iubirii pline de bunătate și a 
compasiunii, am amplificat aspiraţia ca ceilalți să 
găsească fericirea şi să fie eliberați de suferință şi de 
cauzele ei. Amplificarea bucuriei empatice implică 
să fim foarte atenți la ceva ce este deja o realitate — 
bucuriile, realizările, calitățile noastre şi ale celorlalți. 
Empatia înseamnă să trăim la unison cu ceilalți, iar în 
acest exercițiu nu ne focalizăm pe grijile și supărările 
lor, ci pe bucuriile şi realizările lor. Această metodă 
este un antidot al sentimentelor de depresie, neliniște, 
lipsă de speranţă ce pot să apară în timpul unei 
meditații intense, susținute, sau chiar în viaţa de zi cu 
zi. 


Meditaţie asupra bucuriei empatice 


Ne aşezăm într-o postură adecvată, cu spatele 
drept. Imprimăm trupului cele trei atitudini de 
relaxare, nemişcare și vigilență. Ne gândim la o 
fiinţă pe care o cunoaştem bine şi care emană bună 
dispoziţie şi stare de bine. Ne raportăm la prezenţa 
ei fizică, la cuvintele şi acţiunile sale. Fiind atenți la 
starea sa de entuziasm, ne deschidem inima în fața 

acestei emoţii şi începem să o resimţim în ființa 
noastră. Aceasta se va petrece cu ușurință dacă deja 
avem 0 legătură apropiată cu ea. 

Acum ne gândim la o altă ființă, la cineva căreia 
i s-a petrecut de curând ceva minunat. Amintiţi-vă 
bucuria €i şi trăiţi această stare. 


Acum ne îndreptăm atenţia spre.o fiinţă ale 
cărei calităţi cum sunt, de exemplu, generozitatea, 
bunătatea, înțelepciunea, ne inspiră. Ne bucurăm 
de aceste însuşiri pe care le manifestă spre binele ei, 
spre binele nostru, şi ne bucurăm pentru toți cei ce le 
manifestă la rândul lor. 


Acum ne direcţionăm starea de conştiență asupra 
propriei vieţi. Este important să fim conştienţi de 
propriile calități. Să acordăm atenţie perioadelor din 
viața noastră care au fost o sursă de inspirație pentru 
noi şi poate şi pentru ceilalți. Să ne raportăm la 
acele momente când am fost la înălțimea idealurilor 
noastre. Să ne bucurăm de propriile calităţi. Nu e 
cazul să facem mare caz sau să manifestăm mândrie 
sau aroganță. Dacă ne amintim de oamenii și de 
circumstanţele care ne-au permis să trăim bine și să 
culegem fructele dulci ale eforturilor noastre, putem 
simţi simultan o profundă stare de recunoştinţă. 
Aceasta ne poate fi de folos pentru a nu cădea într-o 
stare de superioritate şi laudă de sine. 

Unele exerciţii sunt dificile, însă meditaţia asupra 
bucuriei empatice nu se numără printre ele. De-a 
lungul zilei, când vedem sau auzim despre bucuria 
cuiva, să trăim empatic această stare. Aceasta ne va 
ridica moralul și ne va ajuta să ieşim din abisurile 
emoţionale ale depresiei şi ale unui respect de sine 
scăzut. 


Etapaa patra: 
„ATENȚIA RIGUROASA 


——— 
—— 


Mentinând continuitatea acestui antrenament 
în condiţii de retragere, vom ajunge în cele din 
urmă la etapa a patra a antrenamentului atenţiei — 
atenția riguroasă. În acest punct, datorită puterii 
cuprinzătoare a conștienței, nu mai uităm complet 
de obiectul ales -— senzațiile tactile ale respirației în 
zona nărilor. Se poate să fi experimentat anterior 
intermitent momente caracteristice acestui nivel de 
stabilitate a atenţiei, însă acum a devenit ceva natural. 
Fiecare dintre şedinţele de antrenament durează 
probabil o oră sau mai mult, timp în care nu mai 
este cu putință ca atenţia să fie retrasă cu totul de 
la obiectul meditației. Suntem eliberaţi de agitația 
inferioară. E ca şi cum atenţia ar fi căpătat un soi de 
gravitație care o face să nu fie uşor clintită de gânduri 
involuntare sau distrageri senzoriale. 

În acest stadiu se spune că dobândim puterea 
conștienței?”. În tradiţia Mahayaha indiană şi tibetană, 
conştienţa este definită ca o capacitate mentală de 
menţinere a atenţiei, fără să uităm şi fără să fim 

distraşi, asupra unui obiect cunoscut. De vreme 
ce conştiența este cea care previne ca atenţia să se 
îndepărteze de obiectul ales, ea acționează ca o bază 
pentru atenţia focalizată, cunoscută ca samadhi*. 
Asanga a definit conştienţa ca „o neuitare a minții cu 
privire la un obiect familiar, având funcţia de non- 
distragere”*. De asemenea, fratele său, Vasubandhu, 
o asimila cu faptul de a nu pierde obiectul minţii”. 


În ultimii ani, un număr în creştere de psihologi 
au făcut studii asupra conştienţei şi a relevanţei 
sale în reducerea stresului, a depresiei şi a multor 
altor probleme de ordin fizic şi mental. Însă ei au 
caracterizat-o în moduri foarte diferite față de 
descrierea de mai sus. Conform unei reviste de 
psihologie, conştienţa este „un gen de conştientizare 
a momentului prezent, lipsită de raționament şi de 
judecată, în care fiecare gând, emoție și senzație care 
apare în câmpul atenţiei, este înțeleasă şi acceptată 
ca atare'*!. Autorii acestui articol propun un model 
al conştienței alcătuit din două componente, prima 
implicând o autoreglare a atenţiei astfel încât să 
fie menţinută asupra experienţei imediate, a doua 
implicând o atitudine caracterizată de curiozitate, 
deschidere, acceptare. Importanța conștienței din 
psihologia modernă, bazată explicit pe descrierea 
conştienței prezentată de tradiția modernă 
Vipassana (introspecţia contemplativă) a budismului 
Theravada, diferă semnificativ de versiunea budistă 
indo-tibetană. Abordarea modernă  Vipassana 
consideră conştienţa ca o pură conştientizare, clipă 
de clipă, nediscriminativă; tradiția indo-tibetană, 
totuşi, descrie conştienţa ca o menținere în minte 
a obiectului atenţiei, o stare de a nu uita, de a nu fi 

distras, de a nu vagabonda?. Maestrul şi eruditul 
Bhante Gunaratana oferă o descriere clară a viziunii 
Vipassana asupra conștienţei în cartea sa, Mindfulness 
in Plain English („Conştienţa în engleza simplă”). 
Acolo el definește conştiența ca o conştientizare 
nonconceptuală, sau „pură atenție, care nu 
etichetează sau clasifică experienţele. „Conştienţa”, 
spune el, „este o conştientizare la timpul prezent... 
Este o menţinere continuă în prezent... Dacă îţi 
aminteşti de un învățător din clasa a doua, aceasta 
este memorie. Când conştientizezi că îţi amintești 
de un învățător din clasa a doua, aceasta este 
conștienţă.”* 

În timp ce definiția lui Gunaratana este 
reprezentativă pentru tradiția Vipassana ca întreg, 
este în dezacord cu descrierea conştienței, sati, oferită 
de Buddha însuşi: 

„Şi ce este, călugări, sati? Discipolul care deține 
sati este înzestrat cu un perfect intelect, el îşi aduce 
aminte, el îşi aminteşte ce a fost spus şi făcut cu mult 
timp în urmă” În opoziţie cu insistența tradiției 
Vipassana conform căreia conștiența este asociată 
permanent cu momentul prezent, Buddha afirmă 
că ea îşi aminteşte evenimente demult trecute. 
Într-adevăr se ştie că termenul sati în limba pali 
are sensul de „amintire” sau „memorie”, care este o 
capacitate conceptuală de a ne aminti evenimente 
trecute. În plus față de sensul de „memorie 
retrospectivă, sati se referă de asemenea şi la o 
„memorie viitoare”, care ne permite să ne amintim 
lucruri de făcut în prezent sau în viitor, iar aceasta 
presupune ca mintea să angreneze concepte. 

The Milindapanha („Întrebările regelui Milinda” 
este poate cea mai timpurie încercare a literaturii 
budiste de a defini ce este sati. Întrebat de regele 
Milinda despre caracteristicile lui sati, înțeleptul 
Nagasena a răspuns că are atât sensul de „a chema 
în minte”, cât şi sensul de „a reţine. El explică mai 
departe: 


Sati, atunci când apare, aduce în minte tendinţe 
sănătoase și nesănătoase, cu greşeli şi fără greşeli, 
inferioare sau rafinate, întunecate sau pure, 
împreună cu opusul lor... Sati, atunci când apare, 
urmează tendinţele benefice și nebenefice: aceste 
tendinţe sunt benefice, acestea nu, aceste tendinţe 
sunt de ajutor, acestea nu.** 


Deci, mai degrabă decât să ne reținem din a 
eticheta şi a categorisi experienţele într-un mod lipsit 
de judecată, în cele mai timpurii şi cele mai autorizate 
tratate, despre sati se spune că distinge între 
tendinţele sănătoase şi cele nesănătoase, între cele 
benefice şi între cele nebenefice. Contrastul dintre 
viziunea străveche şi cea modernă este izbitor. 


Cu grija sa meticuloasă, Buddhaghosa, cel mai 
autorizat comentator al tradiţiei Theravada, spune: 


Caracteristica lui sati este lipsa de împrăştiere, 
însuşirea sa este să nu piardă; manifestarea sa este 
să păzească sau starea de a fi față în față cu un 
obiect; fundamentul său este o observare atentă 
sau o aplicare riguroasă a conştienței asupra 
trupului şi aşa mai departe. Ar trebui să fie privită 
ca un stâlp datorită stării sale de a fi fixată asupra 
unui obiect și ca un păzitor al porţii pentru că 
păzeşte poarta ochilor și aşa mai departe." 

Descrierea modernă şi practica în sine a 
conştienţei sunt cu certitudine valoroase, aşa cum mii 
de oameni au descoperit prin experiență directă. Dar 
asta nu îndepărtează faptul că înțelegerea modernă 
este semnificativ departe de modul în care Buddha şi 
cei mai autorizați comentatori ai tradiţiilor Theravada 
şi Mahayana au definit sati. 

Conştiența este amplificată prin practica 
shamatha, şi este aplicată în practica introspecţiei 
contemplative (pali: vipassana; sanscrită: vipashyana). 
Acest aspect este ilustrat cu claritate în discursul 
fundamental al lui Buddha despre practica 
introspecţiei contemplative, şi anume discursul său 
cu privire la cele patru aplicații ale conştienței.” În 
această matrice a tehnicilor introspective, starea de 
conştiență pătrunzătoare este direcționată către trup, 
emoţii, procese mentale şi fenomene în general. Aici 
Buddha ghidează aspirantul într-o cercetare detaliată 
a originii, existenţei, eficienței cauzale şi disoluţiei 
fiecăruia dintre aceste domenii ale experienţei. 
Aceasta constituie o ştiinţă a minţii riguros 
contemplativă în relația sa cu trupul şi mediul, deci 
această știință e mult mai mult decât o simplă atenţie, 
aşa cum se precizează cu foarte mare claritate în 
comentariul lui Buddhaghosa despre acest subiect. 


Aşa cum am menţionat anterior, în etapa a patra 
a practicii shamatha dobândim puterea conştienţei, 
iar practica vine de la sine. Deşi atenţia nu mai este 
perturbată de agitația inferioară, este încă ştirbită de 
agitația medie şi de apatia inferioară. 

Când agitația medie apare, nu pierdem 
complet din vedere obiectul atenţiei, însă gândurile 
perturbatoare se află în centrul atenţiei, iar obiectul 

meditației se situează undeva la periferie. Comparând 
aceasta cu agitația inferioară, revenim la analogia 
cu postul de radio. Agitaţia inferioară e ca şi cum 
pierdem complet frecvența postului de radio ales, 
atunci când acordorul ajunge fie la alt post, fie într-o 
zonă fără semnal. Agitaţia medie e ca şi cum ne 
apropiem de frecvenţa unui alt post de radio, dar nu 
atât de mult încât să nu mai auzim frecvența postului 
nostru de radio. Încă îl auzim, dar înăbuşit de sunete 
străine. 


Parcurgerea cu succes a etapei a patra aduce cu 
sine un sentiment al realizării. Suntem acum un 
practicant shamatha experimentat, am depășit stadiul 
de începător. Dacă nu am dobândit o înţelegere 
conceptuală clară a întregii căi shamatha, am putea 
crede că am atins culmea. Aceasta ar putea duce cu 
ușurință la manifestarea unui grad de automulțumire 
în practica meditaţiei, ce prezintă pericolele sale. 


Practica: nm rm 
Conştientizarea respirației și semnul 


A 


dobândit 


După ce ne-am stabilizat trupul şi respiraţia în 
starea lor naturală, continuăm să ne focalizăm atenţia 
asupra senzaţiilor respiratorii tactile de la nivelul 
nărilor. În această etapă a practicii, respirația va fi 
foarte calmă, iar percepțiile corespondente vor fi în 
consecință foarte subtile. Pot fi atât de şterse, încât 
nici să nu le putem detecta. Când aceasta se petrece, 
este important să nu concluzionăm că ele nu există, 
nici să respirăm mai intens în mod deliberat pentru 

a le percepe din nou. Mai degrabă, ne focalizăm 
mai profund, cu o mai mare atenţie, până detectăm 
percepțiile foarte subtile ale respirației. 


Aşa cum am discutat anterior, aceasta este o 
calitate unică a respirației ca obiect al meditației. În 
alte metode de dezvoltare a shamatha, se presupune 
ca obiectul să devină din ce în ce mai evident pe 
măsură ce avansăm în practică. Dar prin tehnica de 
conştientizare a respirației, pe măsură ce practica 
se aprofundează, respirația devine din ce în ce mai 
subtilă, ceea ce ne provoacă să amplificăm mai mult 
şi mai mult intensitatea atenţiei. Deci, să facem față 
acestei provocări, amplificându-ne în acelaşi timp. un 
simţ mai profund al relaxării, o mai mare stabilitate, o 
intensitate mai vie. 


Permitem respirației, care reprezintă „elementul 
aer” al luminii şi mișcării, să aprofundeze din ce 
în ce mai mult procesul de liniştire, de vindecare, 
de echilibrare. Imaginile mentale obișnuite, ce 
apar involuntar, se vor suprapune peste impresiile 
senzoriale, inclusiv peste senzațiile tactile. În această 
tehnică, suntem precum un chimist care separă 
impuritățile suprapunerilor de percepția tactilă 
pură a respirației. Pe măsură ce ne eliberăm de 
suprapuneri, senzaţia că trupul nostru are un contur 
fizic limitat dispare și atingem o stare de calm din ce 
în ce mai profundă. 


În etapele de conştientizare a respirației de până 
acum am fost atenți în felurite moduri la percepțiile 
respiratorii tactile. Totuşi, pentru a continua până la 
capăt calea shamatha, la un moment dat este necesar 
să transferăm atenţia de la percepțiile respiratorii 
tactile la un „semn dobândit” (pali: uggaha-nimitta), 

un simbol al elementului aer pe care îl vedem cu 
ochii minţii pe măsură ce avansăm în practica 
shamatha. Pentru practicanți diferiţi, semnele 
dobândite asociate respirației pot să ia forma unei 
stele, a unui mănunchi de pietre prețioase sau de 
perle, a unei ghirlande de flori, a unui rotocol de 
fum, a unei pânze de păianjen, a unui nor, a unei 
flori de lotus, a unei roți, a Lunii sau a Soarelui. 
Aceste apariţii variate ale semnelor dobândite sunt 
în legătură cu dispoziția mentală a practicantului. 
Dacă ne dorim să continuăm pe calea conştientizării 
respirației - care devine aici „conştientizare prin 
respirație” — imediat ce un astfel de simbol apare, 
ne îndreptăm atenția către el. Acesta va constitui 
obiectul atenţiei noastre de-a lungul următoarelor 
etape către shamatha. 


La început, semnul apare doar sporadic, şi 
atunci când dispare, ne concentrăm din nou asupra 
senzaţiilor respiratorii. Dar în cele din urmă va 
apărea din ce în ce mai des şi mai stabil, și din acel 
punct mai departe, ne focalizăm atenția asupra 
acestui obiect. Pe măsură ce avansăm în această 
practică, creştem durata şedinţelor pentru cât timp 
suntem capabili să menţinem calitatea atenţiei liberă 
de apatie şi agitaţie. 


Reflecţii asupra practicii 


Fazele mai avansate ale practicii shamatha 
de conştientizare a respirației ce implică un semn 
dobândit sunt descrise în lucrarea clasică a lui 
Buddhaghosa, The Path of Purification („Calea 

purificării”).* În timp ce Buddhaghosa include 
anumite senzaţii tactile printre semnele dobândite 
asociate practicii respirației, tradiţia indo-tibetană 
Mahayana subliniază că etapele avansate ale 
practicii shamatha pot fi parcurse cu succes doar 
prin focalizarea asupra unui obiect mental, nu 
asupra unei impresii senzoriale.“ Motivul pentru 
aceasta este că aprofundarea shamatha aduce cu 
sine amplificarea intensității atenţiei într-o măsură 
excepțională. Focalizându-ne asupra unui obiect ce 
ține de oricare dintre simţurile fizice, aprofundăm cu 
siguranță stabilitatea, însă intensitatea nu-şi va atinge 
potenţialul maxim. Pentru aceasta, este necesar un 
obiect mental. În general, tradiția budistă subliniază 
că shamatha este dobândită prin conştiență mentală, 
nu prin conştiență senzorială. 

Metoda  conştientizării respirației îşi are 
rădăcinile în învăţăturile lui Buddha în limba pali, 
comentate ulterior de erudiţii şi misticii tradiţiei 
Theravada; și discursurile atribuite lui Buddha care se 
regăsesc în tradiția Mahayana subliniază de asemenea 
această modalitate de dezvoltare a echilibrului 
atenţiei. În The Perfection of Wisdom Sutra în Ten 
Thousand Stanzas („Perfecțiunea înţelepciunii în zece 
mii de strofe”), de exemplu, Buddha descrie metoda 
conștientizării respirației discipolului său Shariputra 
prin analogia cu un olar la roată. 


Shariputra, iată exemplul unui olar care învârte 
roata. Dacă face o rotaţie lungă, ştie că este lungă. 
Dacă face o rotaţie scurtă, ştie că este scurtă. 

Tot astfel, Shariputra, un bodhisattva, o ființă 
măreață, inspiră conștient şi expiră conştient. 
Dacă inspirul este lung, el ştie că e lung; dacă 
expirul este lung, el ştie că e lung. Dacă inspirul 

este scurt, el ştie că e scurt; dacă expirul este 
scurt, el ştie că e scurt. Astfel, Shariputra, un 
bodhisattva, o ființă măreaţă, amplificând 
introspecția, prin conştientizare, elimină avariția 
şi dezamăgirea față de lume prin intermediul 
nonobiectivării; el trăieşte observând trupul ca 
trup în interior.! 


Este un pasaj deosebit de bogat, ce merită 
comentat în detaliu, dar acum voi face doar câteva 
precizări. Introspecția este o capacitate mentală ce are 
funcția de monitorizare a trupului și minţii celui în 
cauză. Prin această capacitate observăm când mintea 
a cedat fie apatiei, fie agitaţiei, şi este imperativ 
să facem imediat ceea ce este necesar pentru a 
învinge aceste obstacole. Conştienţa şi introspecția 
merg mână în mână, aşa cum menţionează citatul 
de mai sus şi nenumărate alte tratate budiste de 
meditaţie. În timp ce tradiția modernă Vipassana 
subliniază că în metoda conştientizării trebuie să 
ne acceptăm defectele fără a face nicio încercare 
de a le transforma“, acest sfat este o deviere de 
la învățătura lui Buddha și de la scrierile marilor 
maeştri din trecut. Dacă nu acţionăm pentru a ne 
echilibra atenţia atunci când este cuprinsă de apatie 
sau agitație, nu vom face decât să adâncim aceste 
dezechilibre mental, iar calitatea stării noastre de 
conștiență va rămâne defectuoasă indefinit. 


Termenul ponobiectivare în acest pasaj se 
referă la a nu ne mai agăța de obiecte şi evenimente 
exterioare luându-le drept surse adevărate ale 
fericirilor şi necazurilor noastre. Mai degrabă, să 
observăm că aceste sentimente se nasc din mintea 
noastră, iar această înțelegere vindecă tulburările 

minţii, precum avariția şi dezamăgirea, care apar 
când dorinţele noastre sunt obstrucționate. 

Am cunoscut mai mulți budiști tibetani care au 
încercat să dobândească shamatha focalizându-se 
asupra unei imagini mentale generate în mod 
deliberat, şi nu asupra semnului dobândit, care 
apare spontan atunci când mintea este suficient de 
focalizată asupra obiectului de meditație. Am abordat 
și eu această metodă, la începutul practicii shamatha. 
Mulţi dintre noi, atât asiatici, cât şi occidentali, am 
descoperit că efortul necesar pentru a genera şi 
susține o asemenea imagine este extenuant. Dacă 
metoda focalizării asupra unei imagini deliberat 
vizualizate este practicată o perioadă scurtă, nu e 
nicio problemă, însă dacă se face multe ore pe zi, 
zi după zi, săptămână de săptămână, aceasta duce 
la secătuirea energiei şi apariția unor stresuri şi 
tensiuni excesive. Poate acesta este motivul pentru 
care Buddha a afirmat că oamenii care sunt în mod 
deosebit înclinați către o conceptualizare excesivă 
ar trebui să practice shamatha prin conştientizarea 
respirației. Spre deosebire de multe alte tehnici, 
această metodă linişteşte trupul şi mintea, nu le 
încordează printr-un efort susținut. Deși imaginea 
mentală a semnului dobândit apare în timpul 
practicii conştientizării respirației, aceasta se petrece 
spontan, deci nu provoacă stresul ce poate rezulta 
dintr-o vizualizare deliberată. 


110 B. Allan Wallace - Revoluţia atenţiei 


Un mod deviață axat pe atenţie 


Psihologii au descoperit că timpul necesar 
pentru a atinge măiestria într-o serie de competenţe 
de nivel înalt este între cinci şi zece mii de ore de 
antrenament, opt ore zilnic, cincizeci de săptămâni 
pe an. Acesta este cu aproximație gradul de implicare 
necesar pentru a progresa pe calea dobândirii 
shamatha. Între şedinţele de antrenament, este 
vital să menţinem un grad înalt de conștientizare şi 
introspecţie de-a lungul întregii zile. 

Conform psihologiei budiste, când percepem 
ceva prin intermediul unuia dintre cele şase simţuri 
— văz, auz, miros, gust, atingere sau percepţie mentală 
— există un scurt moment înainte ca mintea să 
proiecteze concepte și etichetări asupra experienţei 
noastre. A descoperi această fracțiune de secundă de 
pură percepție, înainte să fie acoperită de concepte, 
clasificări şi răspunsuri emoţionale, necesită un 
nivel înalt de intensitate. Acest moment scurt este 
important deoarece reprezintă o oportunitate de a 
dobândi o mai clară percepție a naturii fenomenelor, 
incluzând o stare superioară de continuitate a 
conştiinţei mentale din care apar toate formele de 
percepții senzoriale şi conceptualizări. 


O proeminentă școală de psihologie budistă 
afirmă că aproape şase sute de percepții apar pe 
secundă, iar această aproximare este în acord cu 
psihologia modernă. Aceste percepții apar într-un 
continuum precum cadrele într-un film. La o 
cercetare atentă, descoperim că experiența noastră 
se modifică în fiecare clipă. Condiţia noastră 
fundamentală e una a schimbării, o condiţie ce 

caracterizează trupul, mintea, mediul și însăşi 
conştiența. 

Deși avem aproape şase sute de oportunităţi pe 
secundă să înțelegem anumite aspecte ale realităţii, 
misticii budiști și psihologii contemporani sunt în 
acord când afirmă că ritmul nostru de înțelegere 
este mult mai încet. În budism momentele de 
percepție care nu ne rețin atenţia sunt numite 
percepții neconstatate. Ele apar în minte, dar noi 
nu le înregistrăm, iar apoi nu ne amintim că am 
fost martori la manifestarea lor. Când ascultăm 
atent muzică, de exemplu, alte impresii senzoriale, 
cum ar fi sunete, forme, culori, senzații corporale, 
sunt prezente în câmpul conștiinței noastre, dar noi 
observăm doar o mică parte din ele. Atenţia este înalt 
selectivă. 


Stabilitatea atenţiei este o măsură a cât de multe 
percepții neconstatate de conștiență se focalizează 
asupra obiectului nostru de meditaţie. De exemplu, 
dacă avem cincizeci de percepții neconstatate pe 
secundă și toate cincizeci se focalizează asupra 
senzațiilor tactile respiratorii, aceasta indică un 
grad relativ ridicat de stabilitate. În cazul unei 
minți distrase, pe de altă parte, o foarte mare 
parte din aceste cincizeci de percepții neconstatate 
sunt împrăștiate în diferite câmpuri de percepţie. 
Stabilitatea este coerenţa în privința obiectului 
ales. Pe măsură ce ne relaxăm și atenţia noastră 
se stabilizează, dacă intensitatea creşte, putem 
experimenta o mai mare densitate de percepții 
neconstatate în fiecare secundă. Numărul acestor 
percepții neconstatate ce se focalizează asupra 

obiectului de meditaţie ales poate creşte, de exemplu, 
de la cincizeci la o sută. 

În timpul stării de conștiință hipnagogice - o 
stare profundă de relaxare ce apare atunci când 
adormim, iar mintea se retrage de la simţurile fizice 
- se poate manifesta un mare grad de intensitate. 
Bănuiesc că extraordinara intensitate a acestei faze 
tranziționale a conştiinţei şi a unor vise, se datorează 
parţial, faptului că mintea este relaxată și desprinsă 
de simțuri, deci există o competiţie neglijabilă din 
partea altor stimuli. Dar visele nu sunt în mod 
obișnuit stabile și în mod normal nu avem control 
asupra lor. De aceea antrenamentul shamatha începe 
cu relaxarea, apoi trece la stabilizarea atenţiei şi în 
final la menţinerea relaxării şi a stabilităţii în timp ce 
amplificăm intensitatea. 

Mulţi practicanți ai meditației pun accentul 
pe intensitate deoarece ştiu că ea aduce un gen de 
euforie. Însă trăirea unei intensități a atenției de 
durată are două condiţii, relaxarea și stabilitatea. 
Dacă vrem să ne amplificăm o excepțională 
intensitate, mai întâi aprofundăm relaxarea, apoi 
stabilitatea și abia în final intensitatea. lar sub 
toate aceste însuşiri ale atenţiei, trebuie să existe 
un suport al egalității, fără de care puternicele 
oscilaţii ale atenţiei şi ale emoțiilor vor persista la 
infinit. Un semn general de progres spiritual este 
imperturbabilitatea în fața vicisitudinilor vieţii, iar 
pentru aceasta, cheia este starea de egalitate. 








A caplificarea sentimentului de egalitate 
serveşte ca antidot împotriva celor două tulburări 
fundamentale ale minţii: ataşamentul şi ura. 
Ataşamentul implică agățarea de pacea shamatha-ei, 
iar ura apare atunci când privim toate distragerile din 
practica noastră, inclusiv pe ceilalți oameni, drept 
nişte obstacole neplăcute în calea stării noastre de 
bine. Esenţa egalităţii este imparţialitatea. Egalitatea 
este cea care permite iubirii pline de bunătate, 
compasiunii şi bucuriei empatice să se expansioneze 
la infinit. În mod normal, aceste calități sunt 
amestecate cu ataşament, însă trecem dincolo de 
această afecțiune mentală pe măsură ce înțelegem 
că fiecare ființă umană este în mod egal vrednică să 
găsească fericirea şi eliberarea de suferinţă. 

În budism, simțul individualității — reprezentat 
de un eu inflexibil, unitar, independent este văzut 

drept cauza rădăcină a suferinței. Agăţarea de acest 
eu autonom, iluzoriu, duce la convingerea că propria 
noastră stare de bine este mai importantă decât 
cea a celorlalți oameni. În mod obişnuit, trăim în 
interiorul unor cercuri concentrice de afecțiune, 
noi situându-ne în centru. Primul cerc îi include 
pe cei iubiți şi pe prietenii apropiaţi, al doilea cerc 
include cercul nostru de cunoștințe. Undeva departe 
este un cerc foarte mare ce include oameni față de 
care simţim indiferență. Cel mai exterior cerc, îi 
include pe cei pe care îi considerăm duşmani, despre 
care credem că ne-au obstrucționat sau că ne pot 
obstrucționa calea către fericire. Acest mod de a 
ierarhiza sentimentele față de ceilalți perpetuează 
egoismul. Egalitatea învinge egoismul şi efectele sale 
— atașamentul şi ura față de ceilalți. 


Evenimentele din viața de zi cu zi ne pot 
oferi uneori frânturi ale egalității. Un asemenea 
eveniment din viața mea a apărut când predam la 
Universitatea California din Santa Barbara și am fost 
invitat să țin un discurs la festivitatea adițională de 
absolvire. Această acțiune este o tradiţie inițiată în 
anii 1960 de un grup de studenţi care au organizat 
o replică la festivitatea oficială de absolvire în care 
fiecare student este elogiat de un prieten, părinte, 
frate sau soră înainte de a-şi primi diploma. 
Ceremonia continuă şi auzim cum fiecare este cea 
mai minunată fiică, cel mai bun coechipier de surf, 
cel mai dedicat activist, cel mai inspirator prieten, 
cel mai prețuit iubit. Remarcând impresia pe care 
fiecare persoană a făcut-o asupra altcuiva, mi-am 
dat seama că aceşti absolvenți îmi erau străini doar 
datorită circumstanțelor. Printr-o mică modificare 

a circumstanțelor, fiecare dintre ei mi-ar fi putut fi 
apropiat. Şi aceasta este adevărat cu privire la orice 
fiinţă din lume. Printr-o mică modificare, oricine ne 
pare a fi străin — cu speranţele, fricile și aspiraţiile sale 
- ne-ar fi putut fi un prieten apropiat. 

Când am fost în prima mea retragere de 
meditație în munţii de deasupra Dharamsala-ei, 
l-am vizitat pe călugărul tibetan solitar Gen Jhampa 
Wangdii. În primăvara anului 1959, la puţin timp 
după revolta împotriva invaziei comuniste din Tibet, 
Jhampa Wangdi şi-a părăsit ţara de baştină şi şi-a 
continuat viața ca yoghin în India. Ziua în care l-am 
vizitat prima oară a lăsat o profundă impresie asupra 
mea. Nu era într-o retragere strictă, deci ştiam că 
nu l-aș fi deranjat dacă ajungeam la el pe la amiază. 
Am bătut la uşă. Un om micuţ, care arăta puţin ca 
Yoda din Războiul stelelor, mi-a deschis, chipul i 
s-a luminat cu un zâmbet larg și plin de căldură, ca 
şi cum aș fi fost fiul pierdut care a revenit în sfârşit 
acasă. Emana fericire şi bunătate. M-a invitat 
înăuntru şi mi-a oferit un ceai. În alte circumstanţe, 
aș fi putut simți că sunt special sau că el era mândru 
de mine. Compasiunea și căldura lui Jhampa Wangdii 
erau autentice, dar îmi era clar că afecțiunea lui era 
pe deplin liberă de atașamentul personal. Oricine ar fi 
fost primit la fel. Dar ştiind aceasta, primirea în sine 
nu a fost mai puțin plăcută. A fost o experimentare 
a iubirii necondiționate, cheia fericirii în orice 
circumstanţe. Aşa își menţin misticii solitari legătura 
cu ceilalți în pofida singurătăţii şi a greutăților din 
viața lor. 

Misticii realizați sunt de asemenea eliberaţi de 
nerăbdare. Sunt eliberați de atitudinea „N-am ajuns 

încă?” Meditaţia este modul lor de trai. Ei meditează 
douăsprezece ore sau mai mult în fiecare zi... până 
ating iluminarea. Asta este rutina lor zilnică. Nu 
stau în aşteptarea reuşitei, privind lung calendarul, 
sperând rezultate rapide. Verbul tibetan drupa, 
tradus în mod obişnuit prin „a practica, înseamnă 
de asemenea „a duce la bun sfârșit, „a realiza. Când 
sunt întrebaţi „Ce faci?”, misticii ar putea răspunde: 
„Practic/Realizez shamatha.” Practica şi realizarea 
sunt una şi aceeași. 

În circumstanţele în care ne aflăm majoritatea 
dintre noi, cu servicii şi responsabilități de 
familie, este important să integrăm înţelepciunea 
învățăturilor budiste în viața noastră, astfel ca în 
cursul vieții noastre, ca și misticii avansați, „să 
practicăm/să ne realizăm. Aceasta presupune să 
înțelegem clar ce semnifică o viaţă spirituală. Nu 
este doar o meditație pe păturică. A ne odihni, a ne 
plimba, a asculta muzică sunt toate bune pentru 
inimă, trup și minte şi, printr-o motivație altruistă, 
întreaga noastră viață poate fi transformată într-o 
practică spirituală. 

Din perspectiva psihologiei moderne, faptul 
că misticii pot trăi în pustie ani de zile fără să 
cadă în depresie, apatie sau agitație mentală este 
uimitor. Misticii sunt capabili de aceasta pentru că 
ei descoperă şi susțin o sursă interioară de pace, 
un izvor care linişteşte trupul şi mintea astfel încât 
orice sentiment de nerăbdare sau de așteptare să se 
evapore. Stabilindu-ne profund în liniştea calmă 
şi luminoasă a conştienţei, o sursă lăuntrică de 
bine autentic apare şi disipă orice sentiment de 
singurătate, depresie sau nelinişte mentală. 

Amplificarea stării de egalitate înseamnă să 
învăţăm să îi privim pe toți cu imparţialitate. Nimeni 
nu este străin. Când Gen Jhampa Wangdii mi-a 
deschis ușa cu treizeci de ani în urmă, zâmbetul său 
plin de iubire și ospitalitatea sa călduroasă emanau 
egalitate. Aceasta este o stare pe care cu toții o putem 
aduce la lumină. 


Meditaţie asupra stării de egalitate 


După ce ne-am aşezat într-o postură adecvată şi 
ne-am focalizat asupra respirației câteva momente, 
ne gândim la o persoană pe care o ştim bine, a 
cărei situație de viață ne este familiară, dar care 
nu ne este nici prieten, nici duşman. Suntem 
atenți la această persoană. Ea, ca şi noi înşine, 
râvneşte la fericire și la eliberarea de durere, frică şi 
nesiguranţă. Ne focalizăm asupra ei și urmărim să 
ne transferăm starea de conştiență pentru a vedea 
lumea prin ochii ei. Din această perspectivă, ne 
privim pe noi. Indiferent de defectele sale distincte, 
sau de extraordinarele sale calități, aspiraţia ei 
către fericire şi dorința de a se elibera de durere, 
frică şi nesiguranță sunt identice cu ale noastre. 
Chiar dacă nu este apropiată de centrul universului 
nostru personal, starea sa de bine nu este mai puţin 
semnificativă decât cea a unei ființe iubite, pe care o 
considerăm esenţială pentru fericirea noastră. 


Acum ne gândim la o persoană esenţială pentru 
fericirea noastră, cineva față de care simţim şi iubire, 
şi ataşament. Suntem atenți la ea şi urmărim să 
realizăm un transfer de conştiență pentru a vedea din 

perspectiva ei astfel încât să o percepem ca o ființă ca 
şi noi, cu defecte și calități. Din această perspectivă, 
înțelegem că, deşi suntem iubiți de unii oameni, 
mulți alţii simt indiferenţă față de noi, şi e posibil 
ca unii nici să nu ne placă. Această persoană față 
de care simțim afecţiune şi ataşament are propriile 
sale dorinţe, speranţe şi temeri. Facem acum un 
pas înapoi şi o privim din afară. Această ființă nu 
este sursa reală a fericirii noastre, a stării noastre de 
siguranţă, a bucuriei noastre; acestea nu pot să apară 
decât din inima şi mintea noastră. 


Acum ne gândim la o persoană care poate avea 
intenţia să ne facă rău şi să ne aducă nefericire, 
cineva cu care ne simțim în conflict. Ca şi înainte, 
ne imaginăm că vedem din perspectiva ei, că suntem 
acea persoană şi îi experimentăm speranţele şi fricile. 
La modul esenţial, această ființă, ca şi noi înșine, își 
doreşte să găsească fericirea şi eliberarea de suferință. 
Facem acum un pas înapoi și privim această ființă din 
afară, înțelegând că nu ea este sursa reală a nefericirii 
noastre. Dacă simţim dificultate sau mânie în relația 
cu ea, sursa se află în inima noastră, nu în cealaltă 
persoană. 


Înțelegem că nu există nimic inerent în cel 
iubit, în cel străin sau în duşman care să-l facă să se 
încadreze într-o categorie sau alta. Circumstanţele se 
modifică, relaţiile se modifică şi fluxul evenimentelor 
dă naştere gândurilor precum „acest om este 
duşmanul meu” sau „ea este ființa pe care o iubesc. 
Ne expansionăm câmpul conştienței pentru a-i 
îmbrățișa pe toți cei aflați în apropierea noastră, cu 
speranţele lor, cu temerile, aspirațiile şi năzuințele lor. 
Fiecare ființă este tot atât de importantă ca şi celelalte. 

Modificarea circumstanțelor ne aduce împreună 
şi, de asemenea, ne separă. Ne expansionăm câmpul 
conștienței asupra întregii umanități, în toate 
direcţiile, incluzând pe toată lumea. Recunoaştem 
că fiecare fiinţă este în esenţă ca şi noi, şi fiecare se 
situează în centrul lumii sale. 

Ne imaginăm profunzimea pură a propriei 
conştienţe, neatinsă de manifestările egotice ale urii şi 
ataşamentului, ca o sferă de lumină alb-strălucitoare 
ce ne cuprinde inima. La fiecare expiraţie, lăsăm 
această lumină să se răspândească în toate direcţiile 
având aspiraţia: „Fie ca fiecare, inclusiv eu, să găsim 
fericirea. Fie ca fiecare, inclusiv eu, să ne eliberăm de 
suferință și de cauzele ei.” Ne imaginăm o cascadă de 
lumină răspândindu-se în toate direcțiile, aducând 
alinare celor aflaţi în suferință, aducând mângâiere, 
fericire şi o stare de bine tuturor. La fiecare inspiraţie, 
inspirăm suferința și cauza nefericirii și durerii 
fiecărei fiinţe conştiente. Ne imaginăm că le inspirăm 
sub forma unui nor întunecat care se dizolvă în 
lumina inimii noastre și vizualizăm toate fiinţele 
eliberate de suferință şi de cauzele ei. 


Înainte să încheiem această tehnică, rămânem 
câteva clipe liniștiți, fără a ne gândi la ceva anume. 
Ne fixăm conştiența în propria sa natură, fără obiect, 
fără subiect. Acesta este fundalul fertil pentru orice 
practică spirituală. 


Etapele intermediare: 


FIXAREA MINȚII 





Etapa a cincea: 
„ ATENȚIACONTROLATA 


— 


p rin practica corectă şi susținută a fixării minții 
în starea sa naturală, vom atinge în cele din urmă a 
cincea etapă a antrenamentului atenţiei, numită 
atenția controlată. În acest punct, descoperim că 
putem fi mulțumiți de practica noastră, deşi mai 
există încă în noi o anumită rezistență. Am progresat 
mult pe această cale, iar rezultatele eforturilor noastre 
sunt vizibile. Gândurile involuntare continuă să 
apară, însă în loc de revărsarea lor tumultoasă, ca 
o cascadă, acum curg ca un râu liniștit printr-un 
defileu. 


La trecerea de la etapa a patra la etapa a cincea 
a antrenamentului atenţiei avem de înfruntat una 
dintre cele mai mari provocări pe calea shamatha. 
Eliberați de agitația inferioară, suntem acum în 
faţa unei alte probleme a minţii, care a stat ascunsă 
la pândă de la început: apatia inferioară. Aşa cum 
am menționat mai devreme, semnul prin care 
se manifestă această tulburare a atenţiei este că 
atenţia cedează în fața lenei, ceea ce face ca ea să 

se desprindă de obiectul meditației. Termenul 
tibetan pentru apatie are şi sensul de a se scufunda. 
E ca şi cum atenția, în loc să se înalțe spre obiect, se 
scufundă într-un gol. Atenţia se pierde, dar în loc 
să se piardă în afară, se pierde înăuntru, alunecând 
pe o pantă ce conduce la lene, letargie şi, în final, 
somn. Este o stare a minţii liniștită, astfel că cel 
ignorant o poate confunda cu dobândirea stării 
de shamatha, care înseamnă literal tăcere, pace, 
seninătate. Adevărata shamatha este caracterizată nu 
doar de un grad de stabilitate mult mai mare decât 
cel atins în această etapă a antrenamentului, ci şi de 
o extraordinară intensitate care abia a început să fie 
dezvoltată în acest punct al practicii. 


În etapa a cincea, facem față provocării de a 
învinge apatia inferioară, fără a ne destabiliza atenţia. 
Suplimentar față de problema ce există a agitaţiei 
medii -— care apare când gânduri involuntare ne 
ocupă centrul atenţiei, în timp ce obiectul meditației 
se află undeva la periferie — acum avem sarcina de a 
recunoaşte şi de a contracara o anumită apatie medie. 
Când această apatie se manifestă, obiectul meditaţiei 
este menținut, însă fără prea mare intensitate. Este o 
diferență subtilă față de apatia inferioară, pe care o 
vom descoperi doar prin practică. 


Provocarea de bază este să învingem apatia fără 
a submina stabilitatea. Modalitatea de a contracara 
apatia este să. amplificăm atenţia, să fim mai 
interesaţi de obiectul de meditaţie. Misticii tibetani 
aseamănă aceasta cu acordarea unei lăute. În cazul 
în care corzile sunt prea strânse, ele se pot rupe, 
dacă sunt prea destinse, instrumentul nu poate 
fi folosit. Tot astfel, sarcina în acest punct este să 

determinăm „încordarea” adecvată a atenţiei. Dacă 
ne trezim prea mult mintea în eforturile noastre de 
a contracara apatia, putem să cădem uşor în agitaţie, 
dacă ne relaxăm prea mult, cel mai probabil vom 
ceda apatiei. Este o acţiune delicată de echilibrare, 
şi singura modalitate de a face faţă este prin propria 
experiență, determinând care este gradul adecvat de 
efort în cazul nostru pentru a potrivi atenţia. Misticii 
budiști s-au confruntat de milenii cu această dilemă 
şi afirmă că este necesară o mare îndemânare pentru 
a o soluţiona. 


Parcurgând cu succes etapele a treia și a patra 
prin puterea conştienţei, etapa a cincea este obţinută 
prin puterea introspecției. Puterea introspecţiei este 
capacitatea de a monitoriza calitatea atenției, iar 
această îndemânare trebuie să fie îmbunătăţită astfel 
încât să putem detecta grade din ce în ce mai subtile 
de agitaţie şi apatie. Buddha a vorbit astfel despre 
această funcție a introspecției““: 


În acest punct, călugărul ar trebui să-și cerceteze 
constant mintea astfel: 


„Există vreun moment, în care apare în mintea 
mea, vreo stimulare legată de cele cinci corzi ale 
plăcerii senzoriale?” 

Dacă, atunci când îşi cercetează mintea, călugărul 
observă: „Stimularea legată de cele cinci corzi 
ale plăcerii senzoriale, se manifestă în mine, în 
anumite momente”; apoi el observă: „Dorinţa 

şi setea față de aceste cinci corzi ale plăcerii 
senzoriale, nu sunt abandonate în mine”. 

În acest fel el a realizat introspecția. 

Dar dacă, atunci când îşi cercetează mintea, 
călugărul observă: „Stimularea legată de cele 
cinci corzi ale plăcerii senzoriale nu se manifestă 

în mine, în niciun moment”; apoi el observă: 
„Dorinţa şi setea față de aceste cinci corzi ale 
plăcerii senzoriale, sunt abandonate în mine” 
În acest fel el a realizat introspecția. 


Buddhaghosa a descris astfel, diferenţa 
intre conştiență şi introspecţie: „Conștiența are 
caracteristica amintirii. Funcţia sa este să nu 
uite. Se manifestă ca o protecție. Introspecţia 
are caracteristica non-confuziei. Funcţia sa este 
de a investiga. Se manifestă ca o cercetare” Şi 
contemporanul său Asanga oferă o perspectivă izbitor 
de similară: „Conştienţa şi introspecţia se învață, 
pentru că prima împiedică atenţia să se îndepărteze 
de la obiectul meditaţiei, iar a doua identifică 
momentul când atenția se îndepărtează” Definiţia 
introspecţiei oferită de Shantideva pare să reflecte 
ambele perspective: „Pe scurt, aceasta este definiția 
introspecţiei: examinarea repetată a stării trupului 
şi minţii.” În literatura budistă, antrenamentul 
shamatha este adeseori asemuit cu dresarea 
unui elefant, iar cele două instrumente folosite 
pentru aceasta sunt funia conştienţei și imboldul 
introspecţiei. 

Psihologia budistă consideră introspecţia o 
formă de inteligență (prajna), iar dezvoltarea sa 
a fost de multă vreme un element important al 
meditâţiei budiste. O capacitate mentală similară, 
numită adeseori metacogniție, a intrat acum în atenţia 
psihologilor moderni. Oamenii de ştiinţă au definit 
metacogniţia drept cunoaşterea proceselor cognitive 
și afective, precum şi capacitatea de a le monitoriza 
şi regla conştient și la voință.“ Acesta pare a fi un 

domeniu bogat de colaborare între misticii budiști şi 
oamenii de știință. 

Această etapă a căii shamatha ne aduce de 
asemenea la o mare bifurcație. Putem continua 
metoda conştientizării respirației, care este puternic 
recomandată pentru a învinge agitația. Mulţi 
mistici budiști au încurajat aspiranţii hotărâți să 
dobândească shamatha, să continue să practice 
doar asupra unui obiect. Dar Padmasambhava, 
maestrul indian care a adus budismul în Tibet, a 
încurajat folosirea mai multor metode pentru a 
contracara obstacolele persistente de pe cale”. Există 
avantaje din ambele perspective. Este foarte ușor 
să ne plictisim sau să nu mai găsim satisfacție în 
obiectul de meditaţie în această practică și apoi să 
căutăm alte tehnici mai interesante şi, sperăm, mai 
eficiente. Putem fi cu ușurință ademeniți de metode 
secrete ezoterice, gândindu-ne că ele vor fi mai 
eficiente decât cea în care suntem angrenați acum. 
O asemenea hoinăreală de la un obiect al meditaţiei 
la altul şi de la o tehnică la alta, întotdeauna vânând 
rezultate mai bune care să ne justifice eforturile, poate 
să submineze orice practică shamatha susținută. A 
experimenta tot timpul diferite metode ne poate 
împiedica să atingem măiestria în vreuna. 


Am să expun aici opțiunea de a avansa către 
o altă tehnică după ce am parcurs cu succes a patra 
etapă prin conştientizarea respirației. Este vorba 
de fixarea minții în starea sa naturală, o metodă ce 
ne pregăteşte direct de Mahamudra sau practica 
Dzogchen, două tradiții ale practicii contemplative 
ce sunt focalizate asupra realizării naturii conştiinţei. 

O metodă asemănătoare din tradiția Theravada este 
numită „conştiența dezlegată”*. 


Ca şi conştientizarea respirației, această tehnică 
este în special indicată persoanelor ale căror minţi 
prezintă tendințe către agitația conceptuală și are, 
în plus, avantajul de a oferi o înţelegere profundă 
a naturii minţii. Dudjom Lingpa, un maestru 
tibetan Dzogchen care a trăit la sfârşitul secolului al 
XIX-lea şi începutul secolului al XX-lea, a spus că 
această practică poate fi extrem de potrivită pentru 
oamenii foarte tensionați, cu un mental agitat, ce pot 
întâmpina numeroase dificultăți în cazul în care aleg 
să realizeze tehnici de vizualizare diferite în scopul 
lor de a dobândi shamatha.”! Primul Panchen Lama, 
învățător al celui de-al cincilea Dalai Lama, numea 
această practică „o excelentă metodă potrivită pentru 
novici pentru liniștirea minții 2. 

Putem începe practica shamatha cu acest 
exercițiu și să continuăm cu el până la realizarea 
stării de shamatha. Nu este necesar să practicăm 
întâi conştientizarea respirației. Totuşi, mulţi oameni 
consideră această metodă dificilă, pentru că sunt 
furați din când în când de gânduri. Pentru aceștia, 
conştientizarea respirației poate fi cea mai eficientă 
cale de a progresa de-a lungul primelor patru etape. 

În timp ce mulți oameni practică meditaţia 
pentru a atinge „stări modificate de conştiinţă, 
din perspectiva „budistă, setările noastre mentale 
obişnuite, în care suntem atraşi când ne aflăm 
sub influența unor dezechilibre precum dorinţele 
necontrolate, anxietatea, stresul, frustrarea, sunt 
deja stări modificate de conștiință. Practica fixării 
minţii în starea sa naturală este destinată să ne 

elibereze de aceste perturbări obişnuite şi persistente 
ale conştiinţei, lăsând mintea să se stabilizeze 
gradat, în condiția sa de bază. „Starea naturală” a 
minţii, conform misticilor budişti, este caracterizată 
de trei calități: beatitudine, luminozitate și 
nonconceptualizare. Cred că aceasta este una dintre 
cele mai remarcabile descoperiri făcute vreodată 
despre natura conștiinței și că impune o cercetare 
realizată în colaborare de oamenii de ştiinţă și de 
contemplativi. 


Pentru o descriere a metodei, voi cita 
instrucţiunile esenţiale oferite de maestrul Dzogchen 
al secolului al XIX-lea Lerab Lingpa.” Le prezint în 
continuare, urmate de propriile comentarii detaliate. 


Practica: j 
Fixarea minţii în starea sa naturală 


Să asculţi pur şi simplu instrucțiunile ghidului 
tău spiritual și să ştii cum să le explici altora nu 
ne eliberează de fluxul gândirii, deci e necesar 
să medităm. Chiar dacă ne petrecem întreaga 
viață realizând un simulacru de meditaţie — 
apatici, indiferenți, dezorientându-ne mintea 
prin tot felul de iluzii, făcând numeroase pauze 
pentru că nu suntem capabili să controlăm 
împrăștierea mentală - nu se va ivi nicio 
experiență binefăcătoare și nicio realizare. Deci 
este important ca în timpul fiecărei ședințe să 
medităm conform instrucțiunilor oferite de 
mentorul nostru. 


Fiind singuri, ne aşezăm pe o păturică, într-o 
postură adecvată, cu spatele drept. Menţinem 

ușor respirația „vasului”, până când energiile 
vitale se adună de la sine. Privirea nu este 
orientată într-o direcție anume. Cu trupul relaxat 
și mintea orientată către interior, nu permitem 
continuității conştiinţei noastre să se îndepărteze 
de starea de limpezime, de claritate, și menţinem 
starea de intensitate, de strălucire. Nu ne 
tulburăm mintea cu judecăţi critice; nu căutăm să 
avem o viziune de suprafață a meditaţiei și evităm 
să întreținem speranţe sau frici că meditaţia se va 
dovedi într-un fel sau altul. La început, realizăm 
mai multe şedinţe zilnic, fiecare dintre ele de 
scurtă durată, și ne focalizăm cu atenţie în fiecare 
dintre ele. De câte ori medităm, menţinem în 
minte fraza „fără distrageri și fără contracții” și o 
aplicăm. 


Pe măsură ce ne familiarizăm cu meditaţia, 
creştem durata şedinţelor. Dacă apare lenea, 
amplificăm conştiența. Dacă apar contracția sau 
agitația, ne destindem. Descoperim în termenii 
propriei noastre experienţe gradul optim de 
activare mentală, precum şi cea mai sănătoasă 
dietă sau cel mai potrivit comportament. 


Excesiva încordare a minţii, pierderea clarității 
din cauza oboselii, precum şi excesiva relaxare 
ce se manifestă în gânduri involuntare și mişcări 
ale ochilor trebuie să fie evitate. Nu ne aduce 
niciun beneficiu să vorbim mult despre aspecte 
precum percepții extrasenzoriale şi vise variate 
sau să afirmăm: „Am văzut o zeitate. Am văzut 
o fantomă. Am înţeles asta. Am realizat asta” și 
altele asemenea. Prezența sau absența oricărui 
gen de plăcere sau neplăcere, cum ar fi senzația 
de mişcare, nu este uniformă, pentru că sunt mari 
diferenţe între predispoziţii şi capacități de la un 
individ la altul. 

Datorită menţinerii minţii în starea sa naturală, 
pot să apară senzaţii de bine la nivel fizic şi 
mental, o conștiință lucidă, apariția unor forme 
vide și un sentiment nonconceptual că nimic nu 
ne poate răni mintea, indiferent dacă gândurile 
se opresc sau nu. Orice gen de imagini mentale 
apar — fie blânde, fie violente, inferioare sau 
superioare, de lungă sau de scurtă durată, 
puternice sau slabe, bune sau rele — le observăm 
natura şi evităm să le evaluăm obsesiv ca fiind 
una şi nu alta. Lăsăm ca esenţa practicii noastre 
să fie conştiinţa în starea sa naturală, limpede 

şi strălucitoare. Acţionând ca propriul nostru 
învăţător, dacă putem aduce punctele esențiale 
la perfecțiune, ca şi cum am băga aţa într-un ac, 
tulburările propriului nostru flux de gânduri se 
vor micşora, vom căpăta încrederea că nu vom 
mai ceda în fața lor, iar mintea ne va fi constant 
calmă şi detaşată. 


Acesta este un fundament solid pentru apariţia 
tuturor stărilor de concentrare meditativă în 
etapele de generare și desăvârşire. 


Este ca şi cum am ara pământul unui teren. Deci 
să evitărh să facem afirmaţii măreţe, exaltate şi 
fără sens. Mai degrabă, este crucial să facem tot 
ce putem pentru a ne rafina mentalul şi a stabili o 
bază pentru antrenamentul contemplativ.** 


Reflecţii asupra practicii 


Obiectul conştientizării în metoda de fixare a 
minții în starea sa naturală, nu mai este reprezentat 
de senzațiile subtile ale respirației în zona nărilor, ci 
de spațiul minții, sau orice se petrece în acest spaţiu. 

Obiectul introspecţiei, ca şi în tehnica anterioară de 
conștientizare a respirației, este calitatea atenţiei cu 
care ne observăm mintea. 


La început, realizăm mai multe şedinţe zilnic, 
fiecare dintre ele de scurtă durată, şi ne 
focalizăm cu atenţie în fiecare dintre ele. De câte 
ori medităm, menţinem în minte fraza „fără 
distrageri şi fără contracții” şi o aplicăm. 


Pe măsură ce ne aventurăm în această practică, 
aş sugera să memorăm aceste instrucțiuni esenţiale: 
să ne fixăm mintea într-o stare lipsită de distrageri şi 
de contracţii. A practica „fără distrageri“ înseamnă 
să nu-i permitem minţii să fie furată de gânduri şi 
impresii senzoriale. Suntem prezenţi aici şi acum iar 
când apar gânduri legate de trecut, de viitor sau de 
analize ale prezentului, nu ne lăsăm purtaţi de ele. Pe 
măsură ce avansăm pe această cale către shamatha, 
să nu fim ca un excursionist care face autostopul, 
prinzând cursa oricăror gânduri sau imagini ce apar 
în minte. Să fim mai degrabă ca un şoim ce pluteşte 
nemișcat, înfruntând vântul, mișcându-şi uşor aripile 
şi coada de pene pentru a se adapta la modificările 
curenților de aer. 


Chiar şi când atenţia noastră este fixată asupra 
momentului prezent, putem încă să ne agățăm 
de anumite iluzii ale minţii. De câte ori preferăm 
un obiect mental altuia, de câte ori încercăm 
să controlăm conținutul minţii şi de câte ori ne 
identificăm cu nu contează ce, această agățare s-a 
produs. Şi aceasta este provocarea: să fim atenţi la 
orice apare în minte, dar să nu ne agățăm de nimic. 
În această tehnică, lăsăm mintea să fie precum cerul. 
Orice se mişcă pe el, cerul nu reacționează niciodată. 

Nu oprește nimic din a se mișca, nu se leagă de nimic 
din ce există în prezent, nu controlează nimic. Cerul 
nu preferă curcubeiele în locul norilor, fluturii în 
jocul avioanelor. Orice apare în câmpul conștienţei, 
fără distragere sau contracție, lăsăm pur şi simplu să 
se manifeste. 


Când fixăm mintea în starea sa naturală, căzând 
ocazional pradă distragerilor sau  contracţiilor, 
experimentăm ceva asemănător cu ceea ce se petrece 
atunci când cădem din starea de pură conştiență 
(în limba tibetană: rigpa) în starea minţii duale şi 
contractate. Aceasta nu este ceva ce s-a petrecut 
demult într-o Grădină a Edenului budistă. Se petrece 
în fiecare moment în care mintea duală este activată 
şi pierdem din vedere adevărata noastră natură. 
Conştienţa pură este întotdeauna prezentă. Dar este 
ocultată când ne lăsăm furaţi de obiectele care ne 
captivează atenţia şi față de care răspundem fie prin 
dorinţe necontrolate, fie prin aversiune. 


Pe măsură ce ne familiarizăm cu meditaţia, 
creştem durata şedinţelor. Dacă apare lenea, 
amplificăm conștiența. Dacă apare contracția sau 
agitația, ne destindem. 


Aceasta este învățătura esenţială despre cum 
să tratăm apatia şi agitația imediat ce am remarcat 
aceste dezechilibre prin intermediul introspecţiei. 
Dacă resimțim impulsul firesc de a încorda mintea 
când devine agitată, stăpânim acest impuls şi ne 
destindem. Lăsăm stabilitatea atenţiei să apară firesc 
dintr-o minte relaxată, nu dintr-una istovită de 
încordare. Dar veghem ca mintea să nu se moleșească 
atât de tare încât să fie cuprinsă de lene. Iată 
provocarea, menţionată anterior, care este în mod 

deosebit caracteristică tranziției de la etapa a patra la 
etapa a cincea a antrenamentului atenţiei. Cu ajutorul 
unei puteri de introspecţie bine șlefuite, putem 
detecta rapid dezechilibrele atenției şi lua măsurile 
necesare pentru a restabili echilibrul. 
Să asculți pur și simplu instrucțiunile ghidului 
tău spiritual şi să ştii cum să le explici altora nu 
ne eliberează de fluxul gândirii, deci e necesar 
să medităm. Chiar dacă ne petrecem întreaga 
viață realizând un simulacru de meditaţie - 
apatici, indiferenți, dezorientându-ne mintea 
prin tot felul de iluzii, făcând numeroase pauze 
pentru că nu suntem capabili să controlăm 
împrăștierea mentală — nu se va ivi nicio 
experienţă binefăcătoare şi nicio realizare. Deci 
este important ca în timpul fiecărei şedinţe să 
medităm conform instrucțiunilor oferite de 
mentorul nostru. 


Deşi se pot învăța multe din tratatele despre 
meditație - şi aceasta poate fi de ajuns pentru 
început — într-o practică dedicată, susținută, nu există 
substitut pentru un învățător autentic, experimentat. 
Acesta este un adevăr în cazul antrenamentului 
profesional în științele cognitive - nu există experți 
în psihologie sau neuroștiință care să fie complet 
autodidacţi — şi în multe alte domenii. Este cu putință 
să pierdem imens de mult timp într-o practică 
meditativă greşită şi există de asemenea pericolul 
să ne vătămănr mentalul, de aceea este important 
să descoperim învățători autentici şi să le ascultăm 
sfatul. Dalai Lama a răspuns astfel când a fost întrebat 
dacă este necesar să avem un maestru pentru a atinge 
iluminarea: „Nu, dar putem economisi foarte mult 
timp!” 

Fiind singuri, ne așezăm pe o păturică, într-o 
postură adecvată, cu spatele drept. 


Aşezaţi, cu spatele drept și cu picioarele 
încrucişate, este în general cea mai adecvată postură 
pentru meditaţie, și multe manuale de meditaţie oferă 
indicaţii detaliate cu privire la specificitățile acestei 
posturi. Dar Lerab Lingpa sfătuia, de asemenea, 
să fie aleasă o postură confortabilă în meditaţie. 
Deci dacă stând cu picioarele încrucişate perioade 
lungi este dureros, ne putem așeza pe un scaun sau 
ne putem întinde pe spate. Diidjom Lingpa a oferit 
următorul sfat**: 


Rămânem nemişcaţi în orice postură ni se pare 
confortabilă şi ne relaxăm trupul, ca un cadavru 
aşezat într-un cimitir. Vocea să ne fie tăcută ca o 
lăută cu corzile tăiate. Lăsăm mintea în repaus, 
într-o stare nemodificată, ca prezența primordială 
a spaţiului... Rămânem astfel în repaus o perioadă 
lungă. Aceasta calmează toate bolile produse de 
perturbările elementelor și a circumstanțelor 
nefavorabile, iar trupul, vorbirea şi mintea se 
liniştesc de la sine. 


Lerab Lingpa continuă: 


Menţinem ușor respirația vasului, până când 
energiile vitale se adună de la sine. 


„Respirația vasului” este un exercițiu cu efecte 
de energizare şi stabilizare. Pentru a menține 
uşor „respiraţia vasului, atunci când inspirăm, 
lăsăm senzațiile respiratorii să curgă în jos în zona 
inferioară a abdomenului, ca şi cum am turna 
apă într-un vas. Apoi, când expirăm, în loc să 
lăsăm abdomenul să se retragă complet, îl păstrăm 
uşor bombat, menţinând pântecul moale. Astfel, 


136 B. Allan Wallace - Revoluţia atenției 


păstrăm un pic de burtă, care se expansionează în 
timpul inspirației şi se contractă oarecum în timpul 
expirației, dar rămâne încă plină. Scopul respirației 
vasului este de a aduna energiile vitale, sau prana, în 
canalul central din abdomen şi a le lăsa să se fixeze în 
această zonă. Este ceva ce putem observa prin propria 
experiență a trupului şi a mişcărilor energiilor în 
interiorul său. Când ne fixăm mintea în starea sa 
naturală, deschizând abdomenul prin această tehnică 
respiratorie, energiile pranice încep să conveargă 
de la sine către canalul central vertical ce trece prin 
trunchi şi ajunge până în creştetul capului. Multe 
descrieri ale practicii shamatha nu fac nicio referire 
la respirația vasului, deci nu este indispensabilă. 
Dar mulți practicanți o consideră folositoare pentru 
stabilizarea minții şi armonizarea energiilor subtile la 
nivelul trupului. 


Privirea nu este orientată într-o direcție anume. 


În această tehnică, este important să menţinem 
ochii deschişi, cu privirea orientată în faţa noastră, 
dar fără a privi un obiect anume. Dacă nu am mai 
meditat cu ochii deschişi, ni se poate părea dificil, dar 
vă încurajez să vă obișnuiți. Clipim cât de des dorim 
şi nu ne încordăm ochii în niciun fel. Îi lăsăm relaxaţi 
ca și cum am visa cu ochii deschişi. Lăsând ochii 
deschişi în timp ce ne focalizăm atenţia în domeniul 
evenimentelor mentale, bariera artificială între 
„interior” şi „exterior” începe să dispară. În special 
în societatea noastră materialistă, ne-am obişnuit cu 
ideea că toate gândurile noastre şi toate evenimentele 
mentale se găsesc în capul nostru. Dar asta nu a 
fost niciodată demonstrat ştiinţific. Tot ceea ce se 
cunoaște în această privință este că evenimentele 

mentale sunt corelate cu evenimente neurale, dar 
asta nu înseamnă în mod necesar că sunt localizate în 
acelaşi loc. 


Chiar şi în afara presupunerii materialiste că 
mintea nu este nimic mai mult decât o funcţie a 
creierului, avem în mod natural sentimentul că 
privim în exterior către lume din spatele ochilor 
noştri. Dar acest simţ al subiectului independent, sau 
egoul, în interiorul capului este o iluzie. Nu există un 
suport ştiinţific pentru o asemenea credinţă, iar când 
este analizată printr-o introspecție contemplativă 
riguroasă, acest gânditor autonom şi observator din 
interiorul capului nu este de găsit nicăieri. În această 
tehnică, prin faptul că lăsăm ochii deschişi, dar 
menţinem atenţia asupra minții, această demarcaţie 
conceptuală suprapusă dintre interior şi exterior 
incepe să se erodeze. Începem să recunoaştem că 
gândurile noastre nu apar aici, în cap, şi nici acolo, 
afară, în spaţiu. Această metodă pune sub semnul 
întrebării existența unui spațiu absolut, obiectiv, al 
simțurilor fizice, care este complet separat de un 
spaţiu subiectiv al minţii. Suntem acum pe calea ce 
duce la înţelegerea semnificației nondualităţii. 


Cu trupul relaxat şi mintea orientată către 
interior, nu permitem continuității conştiinţei 
noastre să se îndepărteze de starea de limpezime, 
de claritate, şi menţinem starea de intensitate, de 
strălucire. 


Pe calea shamatha, deși este esenţial să 
amplificăm atât stabilitatea, cât şi intensitatea atenţiei, 
nu trebuie să facem aceasta în detrimentul relaxării. 
Pe un fundal de destindere trupească şi mentală, 
lăsăm stabilitatea atenţiei să se aprofundeze, şi 

din această stare de linişte crescândă, remarcăm 
intensitatea naturală a atenției. Claritatea conştiinţei 
se referă la calitățile sale de transparență şi 
luminozitate. Spaţiul minţii este limpede, ca un bazin 
cu apă clară, luminoasă. Claritatea, limpezimea şi 
strălucirea sunt înseși calitățile conştienţei, nu calități 
ce apar prin meditaţie. Deci această metodă este una 
a descoperirii, nu a dezvoltării, liniștii şi intensității 
intrinseci conştienţei. 

Nu ne tulburăm mintea cu judecăţi critice; 

nu căutăm să avem o viziune de suprafață a 

meditaţiei şi evităm să întreținem speranţe sau 

m că meditaţia se va dovedi într-un fel sau 

altul. 


Unul dintre cele mai de ajutor sfaturi dintre 
cele primite de la mentorul meu spiritual, Gyatrul 
Rinpoche, a fost legat de speranță şi dorință. Mi-a 
spus că atunci când meditam o făceam având prea 
multe așteptări. „Dar, am replicat, „mi s-a spus 
de atâtea ori despre importanța dezvoltării unei 
motivații puternice pentru practică, iar aceasta 
presupune dorinţa de reuşită. Cum este cu putință 
atunci să ai o aspirație intensă de a practica, însă 
practica în sine să fie lipsită de dorință sau cu o 
dorință foarte slabă?” 


Mi-a răspuns: „Între şedinţe, este bine să 
meditezi la valoarea unei asemenea practici şi 
să-ţi amplifici motivaţia pentru a te angrena în ea 
plin de sârguință. Însă în şedinţele propriu-zise, 
abandonează orice dorință. Eliberează-te de speranţe, 
de frici, şi dedică-te pur şi simplu practicii, clipă de 
clipă” În special în Vestul modern, unde atât de 
mulți oameni sunt pe fugă, căutând soluţii rapide 

şi câştiguri în termen scurt, este ușor să mențţii O 
viziune superficială asupra meditaţiei. Este o mare 
greşeală să judeci valoarea unei meditații doar pe 
baza a cât de bine te simți când meditezi. Aceasta 
nu este un medicament miraculos menit să ofere 
o eliberare temporară în câteva minute. Este o cale 
către un echilibru mental din ce în ce mai mare, iar 
pentru aceasta trebuie să dăm dovadă de răbdare şi 
perseverenţă. 


Descoperim în termenii propriei noastre 
experienţe gradul optim de activare mentală, 
precum şi cea mai sănătoasă dietă sau cel mai 
potrivit comportament. 


Pe măsură ce practica devine mai subtilă, mai 
rafinată, trebuie să descoperim pentru noi înşine 
gradul optim de stimulare mentală, sau tensiune. 
Pasionaţii de jocuri-video experimentează în mod 
obişnuit un înalt grad de încordare mentală, iar în 
somnul profund experimentăm cu toţii starea opusă. 
Să ne amintim de analogia acordării unei viori: 
descoperirea gradului optim de tensiune a corzilor 
este asemănătoare cu descoperirea gradului optim de 
încordare a atenţiei. 


În plus, de vreme ce mintea care meditează 
este întrupată, este esenţial să ne descoperim prin 
experiență cea mai sănătoasă dietă şi cel mai adecvat 
comportament zilnic. Să mâncăm cantități mici, 
mese nutritive, potrivite constituţiei noastre fizice, 
să realizăm exerciţii care să ne menţină trupul în 
formă. Mersul este un bun exercițiu între ședințe, 
însă tehnicile intense de aerobic ne pot agita sistemul 
nervos şi mintea în moduri care ne vor îndepărta de 

practică. Să ne căutăm singuri ce gen de dietă şi de 
mişcare ne susțin în practică. 
Excesiva încordare a minţii, pierderea clarității 
din cauza oboselii, precum și excesiva relaxare ce 
se manifestă în gânduri involuntare şi mișcări ale 
ochilor trebuie să fie evitate. 


Fixarea minţii în starea sa naturală, ca toate 
metodele shamatha, este un act de echilibrare. Dacă 
încordăm prea mult mintea, vom deveni obosiţi şi 
stresaţi. Dacă destindem mintea prea mult, claritatea 
atenţiei va păli, ceea ce va genera gânduri involuntare 
şi mişcări ale trupului. 

Nu ne aduce niciun beneficiu să vorbim mult 
despre aspecte precum percepții extrasenzoriale 
şi vise variate sau să afirmăm: „Am văzut o 
zeitate. Am văzut o fantomă. Am înțeles asta. Am 
realizat asta.” şi altele asemenea. Prezența sau 
absenţa oricărui gen de plăcere sau neplăcere, 
cum ar fi senzația de mișcare, nu este uniformă, 
pentru că sunt mari diferenţe între predispoziţii 
şi capacităţi de la un individ la altul. 


O varietate largă de experienţe fizice și mentale 
pot să apară în timpul acestei tehnici. Unele pot fi 
inspiratoare, de exemplu, când simţim că am avut 
o viziune mistică profundă, în timp ce altele pot fi 
tulburătoare sau pur şi simplu ciudate. Deşi multor 
occidentali le face plăcere să-și împărtășească 
altora trăirile din meditaţie, aceasta este împotriva 
indicaţiilor practicii budiste tradiţionale. Tibetanii au 
o zicală: Dacă umpli o ploscă doar cu puţină apă și 
o agiți, va face mult zgomot. Dar dacă o umpli până 
la refuz şi apoi o agiţi, nu va scoate niciun sunet. 
Generaţii întregi de practicanți avansați au descoperit 

că a face afirmaţii despre realizările noastre — chiar 
dacă sunt adevărate - ne creează obstacole în 
practică. Acestea sunt aspecte personale şi, dacă 
e să le discutăm cu cineva, să fie în particular, cu 
mentorul nostru spiritual. 


Datorită menţinerii minţii în starea sa naturală, 
pot să apară senzaţii de bine la nivel fizic şi 
mental, o conştiinţă lucidă, apariția unor forme 
vide şi un sentiment nonconceptual că nimic nu 
ne poate răni mintea, indiferent dacă gândurile se 
opresc sau nu. 


Când trupul şi mintea sunt într-o stare de 
dezechilibru, nu ne simțim bine. Acesta este un 
lucru bun, altfel nu am face nimic să remediem 
problema. Mult prea des totuşi, în loc să căutăm 
o vindecare, căutăm soluţii rapide care să facă să 
dispară simptomele. Calea shamatha duce la un 
echilibru mental crescut, iar noi percepem aceasta 
ca o stare de bine la nivel fizic şi mental. Pe măsură 
ce agitația minţii se linişteşte, putem trăi un grad 
nemaiîntâlnit de luciditate a conştienței. Mai mult, 
pe măsură ce obiceiul înrădăcinat al conceptualizării 
slăbeşte, putem percepe obiectele fizice în alte 
moduri. În mod normal, mintea suprapune 
involuntar un simț al solidității peste percepțiile pe 
care le avem asupra obiectelor, chiar dacă ochii nu 
pot detecta această caracteristică tactilă. Pe măsură 
ce mintea conceptuală se linişteşte, vom înțelege 
mai clar ce a vrut Buddha să spună prin: „În ceea ce 
este văzut există doar ceea ce este văzut." Obiectele 
vizuale sunt văzute doar ca obiecte vizuale, fără 
stratul experiențelor trecute ale existenței. Obiectele 
senzoriale dobândesc o calitate a transparenţei, 

fiind simple apariţii la nivelul minţii mai degrabă 
decât obiecte solide „în afară” Chiar şi propriul 
trup ne apare „golit' de substanță. Tot ceea ce apare 
la nivelul minţii este o matrice interconectată de 
fenomene senzoriale, dar aceste calități nu mai apar 
ca aparținând cuiva în întregime exterior, pentru că 
simţul dualității se diminuează. 

O altă experiență remarcabilă ce poate să 
apară în urma acestei practici este un sentiment 
nonconceptual că nimic nu ne poate răni mintea 
indiferent dacă gândurile încetează sau nu. Aceasta 
presupune că şi atunci când conceptele sunt prezente, 
conștiența noastră poate rămâne nonconceptuală. 
Cum este posibil? În mod normal, când gândurile 
apar, ne agăţăm de ele, adeseori doar pe jumătate 
conștienți, iar atenția noastră se focalizează asupra 
unor referinţe ale acestor gânduri. De exemplu, dacă 
ne apare imaginea mentală a mamei, începem să ne 
gândim la mama. Sau dacă ne amintim de cineva care 
ne-a luat în derâdere, din obișnuință mintea se va 
indrepta către acea situație, retrăind emoțiile pe care 
le-am simţit atunci şi, prin urmare, întărindu-le. Dar 
în această metodă, orice gânduri, sau imagini mentale 
apar, le observăm pur şi simplu, fără să fim distrași 
de ele, fără să ne agățăm de ele. Le observăm într-un 
mod nonconceptual ca evenimente mentale în 
prezent, fără să mergem pe firul lor, fără să fim atraşi 
de ele sau să le respingem. Le lăsăm pur și simplu 
să fie. În acest fel putem menţine o conştientizare 
nonconceptuală a conceptelor. 


Parafrazând o străveche zicală: „Beţe şi pietre ne 
pot rupe oasele”, dar imaginile ce apar în minte nu ne 
pot răni dacă nu ne agățăm de ele, nu ne identificăm 

cu ele, oferindu-le astfel putere.” Pe măsură ce fixăm 
mintea în starea sa naturală — care este complet 
diferită de starea obişnuită, dualistă de distragere 
şi încordare - vom observa că ea se vindecă și își 
scoate la lumină resursele interioare ale stării de bine. 
Gyatrul Rinpoche mi-a spus: „Când mintea îţi este 
fixată în starea sa naturală, chiar şi o mie de demoni 
dacă te atacă, ei nu-ți pot face rău. Şi chiar şi dacă o 
mie de buddha-şi apar în fața ta într-o viziune, nu 
ai avea nevoie de binecuvântarea lor.” Când mintea 
este eliberată de tendinţa de a se agăța, nu mai este 
o țintă; poate fi atinsă tot atât cât poate fi atins cerul 
de un proiectil. Şi când mintea este fixată în natura 
sa esenţială, descoperim calităţile lăuntrice ale 
beatitudinii, luminozității şi nemișcării care au existat 
dintotdeauna acolo. 


Orice gen de imagini mentale apar - fie blânde, 
fie violente, inferioare sau superioare, de lungă 
sau de scurtă durată, puternice sau slabe, bune 
sau rele - le observăm natura şi evităm să le 
evaluăm obsesiv ca fiind una şi nu alta. 


În metoda conştientizării respirației, trebuia 
să observăm cu atenţie, fără a controla în vreun fel, 
senzațiile din trup asociate respirației. Acum avem 
de-a face cu o provocare similară de a observa cu 
atenție evenimentele ce apar pe ecranul minţii fără a 
acţiona asupra lor şi fără a le evalua în vreun fel. Un 
proverb tibetan spune: „Lasă mintea să fie o gazdă 
plină de graţie în mijlocul unor invitaţi neascultători.” 
În practica shamatha a conștientizării respirației, 


**  (nitr. - proverb englezesc: Sticks and stones will break my 
bones, but words will never hurt me -— „Beţe și pietre îmi pot rupe 
oasele, dar cuvintele nu îmi pot face rău”) 

lăsăm să plece gândurile imediat ce le detectăm 
şi revenim cu atenţia asupra respirației. Acum, în 
loc să lăsăm gândurile să plece, le lăsăm să fie. Nu 
preferăm un gând altuia. Evităm orice idee de atracție 
sau respingere față de orice imagine mentală. Nu 
preferăm nici măcar absenţa gândurilor prezenţei lor. 
Nu ele sunt problema. A fi distras de ele şi a ne agăța 
de ele este problema. Observăm diferenţa esenţială 
față de tehnica precedentă. 


În conştientizarea respirației, am măsurat 
stabilitatea atenţiei în raport cu un obiect continuu 
- senzațiile respiratorii. Dar când mintea este 
fixată în starea sa naturală, gândurile sunt oricum, 
dar nu continue. Ele vin şi pleacă sporadic, astfel 
că stabilitatea atenţiei nu este în relaţie cu un 
obiect specific. Este o calitate a conştienţei noastre 
subiective. Chiar şi când gândurile sunt în mișcare, 
conștiența noastră rămâne nemișcată. Aceasta se 
numeşte fuziunea dintre nemişcare şi mișcare. 


În timpul acestui antrenament, vom experimenta 
perioade în care mintea va părea a fi goală. Gânduri 
şi imagini mentale par să fi dispărut. Acesta este 
momentul să amplificăm intensitatea atenţiei pentru 
a vedea dacă putem detecta evenimente mentale 
subtile, care au stat la pândă în pragul stării noastre 
de conştienţă. Acesta este unul dintre motivele pentru 
care facem trecerea la această tehnică, după ce am 
parcurs cu succes etapa a patra a antrenamentului 
atenției: suntem continuu provocaţi să amplificăm 
intensitatea atenţiei, însă fără a-i pierde stabilitatea. 
Observăm atent, dar continuăm să respirăm normal. 
Nu lăsăm intensitatea conştientizării noastre să ne 
influențeze ritmul firesc al respirației. Dacă, la o 





Etapa a cincea: atenția controlată 145 


cercetare atentă, nu observăm nicio formă în spaţiul 
conştienţei noastre mentale, suntem pur şi simplu 
conştienţi de acel spaţiu gol. Obiectul meditației în 
această tehnică este atât spaţiul minţii, cât şi orice se 
manifestă în el. Deci ne putem continua practica şi 
atunci când nu există fenomene distincte în spațiul 
minţii. 
Lăsăm ca esenţa practicii noastre să fie conştiinţa 
în starea sa naturală, limpede şi strălucitoare. 
Acţionând ca propriul nostru învăţător, dacă 
putem aduce punctele esenţiale la perfecţiune, 
ca și cum am băga aţa într-un ac, tulburările 
propriului nostru flux de gânduri se vor micșora, 
vom căpăta încrederea că nu vom mai ceda în 
fața lor, iar mintea ne va fi constant calmă şi 
detaşată. Acesta este un fundament solid pentru 
apariţia tuturor stărilor de concentrare meditativă 
în etapele de generare și desăvârșire. 


Deşi este de un mare ajutor practica sub ghidarea 
unui maestru autentic, când suntem pe pătura 
de meditaţie, este necesar să fim propriul nostru 
maestru, care aplică învăţăturile primite de la mentor. 
Este o practică de finețe, ca a pune aţa într-un ac, 
nu un efort herculean de ridicare a unor greutăți. În 
practica shamatha „a face tot ce îţi stă în putință” nu 
e sinonim cu „a te strădui din toate puterile”. Dacă 
ne străduim din toate puterile, ne străduim prea 
tare şi ne vom arde în cazul în care continuăm aşa. 
Amplificând shamatha cu inteligență, perceptivitate, 
răbdare şi entuziasm, niciuna dintre tulburările 
noastre mentale nu se va vindeca ireversibil. Ele vor 
mai apărea din când în când, dar cu cât avansăm, 
cu atât vor fi mai domolite şi vom avea o mai mare 
autonomie în faţa lor. Rezultatul este un echilibru 

emoţional în creştere şi o stare de egalitate. Sistemul 
nostru imunitar psihologic se întăreşte, deci când 
apar evenimente care anterior erau supărătoare, 
putem acum să le tratăm cu un mai mare calm. 
Mintea ne rămâne liniştită şi nu mai este dominată 
de dorinţe necontrolate sau de ură. Acesta este un 
semn clar de sănătate crescândă. Etapele de „generare 
şi desăvârşire” menţionate mai sus, reprezintă cele 
două faze ale practicii budismului tantric, iar Lerab 
Lingpa subliniază aici că succesul în această tehnică 
shamatha oferă o bază solidă pentru orice asemenea 
tehnici meditative avansate. 


Este ca şi cum am ara pământul unui teren. Deci 
să evităm să facem afirmaţii măreţe, exaltate și 
fără sens. Mai degrabă, este crucial să facem tot 
ce putem pentru a ne rafina mentalul și a stabili o 
bază pentru antrenamentul contemplativ. 


Cu aceste cuvinte, Lerab Lingpa încheie 
instrucțiunile sale esenţiale cu privire la fixarea minţii 
în starea sa naturală. Dobândirea stării de shamatha 
printr-o asemenea metodă, nu este rodul final al 
practicii budiste, cum nici cultivarea unui teren 
nu reprezintă strângerea recoltei. Dar o asemenea 
rafinare a minții este fundamentul esenţial pentru 
practicile care vor urma ce sunt menite să dezvăluie 
cele mai adânci potenţialități ale conștiinței. 


Interludiu: 
tonglen — 


„a dărui șia primi” 


a a a — 


P rimele patru interludii s-au focalizat asupra 
amplificării prin meditaţie a iubirii pline de bunătate, 
compasiunii, bucuriei empatice şi egalităţii, ce oferă 
împreună o minunată gamă de exerciții de deschidere 
a inimii şi de dobândire a echilibrului emoţional. 
Acestea sunt practici auxiliare foarte necesare pe 
calea shamatha, însă au o semnificaţie profundă şi 
considerate separat. Trecem acum la metoda tradiţiei 
Mahayana numită tonglen, care înseamnă literal 
„dăruind şi primind. Exerciţiul integrează iubirea 
plină de bunătate şi compasiunea pe un fundament 
al egalităţii şi, prin aceasta, înalță mintea când este 
cuprinsă de depresie şi o calmează când este cuprinsă 
de tensiuni emoţionale. Aşa cum conştientizarea 
unui singur ciclu respirator — dinamizarea atenţiei în 

timpul inspiraţiei, relaxarea ei în timpul expiraţiei — 
ne fereşte de apatia sau de agitația atenţiei, tot astfel 
tonglen  contracarează dezechilibrele emoţionale 
ale depresiei și agitaţiei. lar când este asociată cu 
respirația, poate fi deosebit de eficientă. 


Meditația tonglen 


După ce ne-am fixat trupul şi mintea în starea lor 
naturală, ne imaginăm propria conştiinţă pură - ce 
transcende toate distorsiunile şi tulburările minţii — 
ca o sferă de lumină alb-strălucitoare, cu un diametru 
cam de un centimetru, în zona din mijlocul pieptului. 
Vizualizăm această sferă ca o sursă nesfârșită 
de iubire şi compasiune, ca o rază de bucurie şi 
bunătate infinită. Aceasta este puterea vindecătoare 
a conștientizării. Acum ne gândim la dificultățile din 
viața noastră, genul de suferințe pe care le suportăm, 
precum și la cauzele interioare care le provoacă. Ni 
le imaginăm ca pe un nor întunecat care ne ascunde 
natura profundă şi ne împiedică să căutăm fericirea 
autentică. Năzuind plin de compasiune: „Fie ca eu să 
mă eliberez de suferință şi de cauzele sale”, în timpul 
fiecărei inspirații, vizualizăm cum atragem acest 
întuneric în lumina inimii, unde dispare fără urmă. 
Cu fiecare respiraţie, vizualizăm întunericul fiind 
risipit, și trăim uşurarea eliberării de această povară. 

Acum, vizualizăm propria noastră înflorire ca 
ființe umane. Ne imaginăm ce binecuvântări ne-ar 
bucura să primim din partea lumii, precum şi modul 
în care ne-ar plăcea să ne transformăm pentru a trăi 
împlinirea pe care o căutăm. Apoi, năzuind: „Fie ca 

eu să găsesc fericirea şi cauzele sale”, în timpul fiecărei 
expiraţii, vizualizăm lumina ce se revarsă din sursa 
inepuizabilă din inima noastră, pătrunzându-ne 
fiecare celulă a trupului și fiecare fațetă a minții. 
Vizualizăm cum această lumină ne pătrunde întreaga 
ființă, împlinindu-ne aspirația inimii în timpul 
fiecărei expirații. 

Acum invităm în câmpul conștiinței o ființă 
pe care o iubim. Aplicăm aceeaşi metodă de mai 
sus, atrăgând în noi, plini de compasiune, în timpul 
inspirației, întunericul suferinței cu care se confruntă 
şi a cauzelor sale, şi trimițând către ea lumina fericirii 
şi a cauzelor sale în timpul fiecărei expiraţii. În timp 
ce facem asta, ne imaginăm că ființa iubită este 
eliberată de suferinţă şi descoperă fericirea adevărată 
pe care o caută. 

După ce imaginea ființei iubite se dizolvă în 
spaţiul conştiinţei, ne gândim la o persoană faţă 
de care simțim o relativă indiferență şi realizăm 
aceeaşi metodă, având în vedere că atât suferința 
ei, cât şi starea sa de bine sunt tot atât de reale şi de 
importante ca ale noastre şi ale celor dragi nouă. 


În etapa următoare a exerciţiului, urmăm 
aceeaşi pași fie cu o ființă care ne-a rănit cândva pe 
noi sau pe cei apropiaţi nouă, fie cu o ființă care nu 
ne place, de exemplu din cauza comportamentului 
ei dezagreabil. În timpul fiecărei inspiraţii, ne 
propunem să atragem în noi întunericul cauzelor 
suferinței acestei ființe - cum ar fi invidia, ura, 
tendința către înşelătorie - ce pot răni, de asemenea, 
și pe mulţi alții. În timpul fiecărei inspiraţii, 
vizualizăm această ființă eliberată de înclinațiile sale 

negative, iar în timpul fiecărei expiraţii, o vizualizăm 
găsind fericirea autentică şi cauzele sale. 

Înainte de a încheia această meditaţie, ne putem 
expansiona conștiința în toate direcţiile spaţiului, 
cuprinzând toate ființele conștiente în câmpul 
nostru de iubire pliriă de bunătate şi compasiune. 
În timpul fiecărei respiraţii, atragem în noi, plini de 
compasiune, suferința lumii şi cauzele sale, iar apoi 
revărsăm asupra lumii, lumina fericirii și a cauzelor 
sale. În final, ne eliberăm de toate năzuinţele și 
imaginile şi pur şi simplu ne aducem conștiința 
în momentul prezent, fără să ne focalizăm asupra 
niciunui obiect. Doar suntem în prezent. 


Etapa a șasea: 
ATENȚIALINIȘTITA 


P. măsură ce continuăm practica shamatha, 
după câteva mii de ore de antrenament riguros, 
vom ajunge la cea de-a şasea etapă — atenția 
liniștită. Aceasta este dobândită cu ajutorul puterii 
introspecției, iar acum nu mai opunem rezistență 
antrenamentului. Încă este necesar să ne păzim de 
apariția apatiei medii, în care suntem conștienți 
de obiect, însă acesta nu este foarte viu. În plus, 
acum suntem predispuşi agitației superioare şi este 
necesar să fim capabili să o detectăm. Când agitația 
superioară se manifestă, obiectul meditației rămâne 
în centrul atenţiei, însă gândurile involuntare apar la 
periferie. Revenind la analogia cu postul de radio, e 
ca şi cum am fi pe frecvența postului preferat, dar în 
acelaşi timp mai auzim slab în fundal şi un alt post 
sau pur şi simplu paraziți. Calitatea atenţiei pe care 
o urmărim este ca un post de radio neperturbat de 
sunete străine. 


În etapa a șasea, gândurile involuntare ne 
traversează conștiința ca un râu care curge încet 

printr-o vale. Pe măsură ce mintea devine mai 
relaxată, gândurile zboară ca nişte fluturi în spaţiul 
conştiinţei, şi suntem capabili să urmărim pasivi 
întreaga scenă a apariţiei gândurilor, a jocului lor şi 
a dispariţiei lor. Ele par să aibă o mai mică „greutate, 
în sensul că reușesc mult mai puțin să ne fure atenţia. 
Precum teoria lui Einstein conform căreia spaţiul 
fizic este deformat de trupurile de materie din 
interiorul său, percepem uneori că spaţiul conștiinței 
este deformat de conţinutul minţii. Uneori, când ne 
fixăm asupra a ceva, mintea noastră pare să devină 
foarte mică. Aspecte fără valoare apar conştiinţei 
noastre ca fiind foarte mari şi importante. În realitate, 
ele nu s-au mărit. Mintea noastră a devenit mică. 
Mărimea conţinutului minţii este corespunzătoare 
spațiozităţii minţii. Deci, pentru a menţine activităţile 
minţii la distanță, e necesar să expansionăm cât mai 
mult posibil spaţiul conştiinţei. În acelaşi timp, cu cât 
ne agățăm mai puţin de evenimentele mentale, cu atât 
mai puțin se contractă spațiul minţii în jurul lor şi se 
deformează. 

De-a lungul antrenamentului shamatha, chiar și 
in această etapă relativ avansată, ne putem confrunta 
cu nenumărate emoții și stări fizice şi mentale, cu 
multe dintre ele pe neaşteptate. Practica fixării minții 
în starea sa naturală este în special cunoscută pentru 
scoaterea la lumină a conținutului reprimat al minții, 
iar acesta variază considerabil de la un individ la 
altul. Nu este cu putință să prezicem dinainte ce gen 
de experienţe vom avea. 

Una dintre cele mai obișnuite provocări ale 
acestei practici este apariţia fricii. Destinzând priza 
pe care o avem asupra conținutului minții, subminăm 

simţul firesc al identității personale, care este întărit 
prin gândire, prin amintire şi prin identificare cu 
istoria noastră personală, cu aşteptările şi planurile 
noastre. Acum ne decuplăm de la aceste suporturi 
familiare pentru a elimina egoul. Pe măsură ce 
discontinuitatea dintre gânduri apare din ce în ce mai 
frecvent şi pentru perioade din ce în ce mai lungi, 
conştiinţa noastră pluteşte într-un fel de spaţiu gol, 
un vid lipsit de simţul identității. Ne putem confrunta 
cu apariţia unei stări de frică cauzate de pierderea 
simțului eului. Maestrul Gen Lamrimpa îşi avertiza 
discipolii că o asemenea frică este posibil să apară 
în timpul practicii. Este esenţial, sfătuia el, să nu ne 
identificăm cu ea, să nu îi dăm crezare. Unele frici 
se bazează pe realitate. Ele ne protejează de pericole, 
umplându-ne trupul de energie pentru a ne putea 
apăra în orice mod este necesar. Dar acest gen de 
frică, fără un obiect clar, nu are o bază în realitate. 
Nu există niciun pericol în spaţiul gol şi luminos al 
conştiinţei. Nu avem de pierdut decât simţul iluzoriu 
al unui ego independent, care controlează totul. 
Singurul aspect amenințat este o iluzie. Dacă nu ne 
identificăm cu ea, nu avem de ce să ne temem. Dacă 
ne identificăm cu această frică, este posibil să aibă loc . 
o stopare dureroasă a evoluţiei în practică şi să fum 
cuprinși de serioase dezechilibre emoţionale. Deci 
este de o importanţă crucială să observăm frica, fără 
distragere şi fără încordare. Să respectăm elementele 
fundamentale ale practicii. 


Un alt dezechilibru emoţional ce poate să apară 
oricând de-a lungul antrenamentului este depresia, 
ce poate fi legată de un profund sentiment de vină şi 
un respect scăzut de sine. Când oricare dintre aceste 

emoții sau atitudini apar în şedinţele de meditaţie, 
să le tratăm ca pe orice alte evenimente mentale: 
le observăm cum apar, cum se desfăşoară şi cum 
dispar înapoi în spațiul minţii. Le cercetăm cu 
discernământ, dar fără nicio încărcătură emoţională. 
În loc să ne identificăm cu ele sau să le stăpânim, le 
lăsăm să se ivească din spaţiul conștienţei şi apoi să 
se dizolve înapoi, fără nicio intervenţie din partea 
noastră - chiar şi fără nicio dorință ca ele să plece. 
Lăsăm spaţiul minţii să fie neutru din punct de 
vedere emoţional, precum spaţiul fizic, căruia nu 
ii pasă dacă este brăzdat de gloanţe sau de păsări 
colibri. 


Practica: Fixarea minții în starea sa 
naturală — Sondând profunzimile 


La începutul practicii fixării minţii în starea sa 
naturală, putem întâmpina dificultăți în a descoperi 
domeniul imperceptibil al minţii. Sau, chiar dacă 
reuşim să ne focalizăm acolo, după un timp, atenția 
poate deveni vagă, dezorientată, sau confuză. Dacă 
ne este greu să identificăm domeniul minţii sau să 
ne menţinem atenţia fixată acolo, atragem conștient 
un gând cum ar fl: „Ce este mintea?” și ne fixăm 
asupra lui. Nu ne gândim la întrebare şi nu urmărim 
să răspundem. Doar observăm gândul în sine, 
privindu-l cum apare în câmpul conştiinţei şi apoi se 
dizolvă în acel spațiu. Odată ce a dispărut, menţinem 
focalizarea chiar acolo unde era gândul şi urmărim 
ce apare în continuare. Dacă alunecăm înapoi într-o 
stare de vacuitate vagă, lipsită de rațiune, generăm 

deliberat gândul din nou şi îl observăm cu atenţie. 
Când ne familiarizăm cu această tehnică, nu va mai 
fi nevoie să generăm un asemenea gând pentru a ne 
cristaliza conştienţa și a ne fixa atenția. Aceasta se 
va petrece de la sine pe măsură ce gândurile apar și 
dispar de voie. 

Atenţia acordată spațiului minţii şi oricăror 
evenimente care se manifestă în el e ca şi cum 
am lua un naturalist de câmpie în jungla minţii 
noastre. Când pornim în această călătorie interioară, 
percepem foarte puțin. Însă cu cât ne familiarizăm cu 
practica, începem să identificăm o gamă și o cantitate 
în creştere de fenomene mentale. Unele dintre ele 
sunt simple, precum gândurile sau imaginile, altele 
sunt complexe, precum emoțiile și stările de spirit. 
Această metodă ne oferă acces experiențial într-un 
domeniu ce nu poate fi studiat cu niciun instrument 
al științei moderne sau tehnologiei. Tot ce pot face 
acestea este să detecteze corespondenţele neurale 
şi de comportament al fenomenelor pe care le 
observăm direct. Am devenit un naturalist al minţii, 
şi o întreagă lume nouă, care pentru majoritatea 
oamenilor rămâne în mare parte subconștientă, se 
deschide în fața noastră. 


În această practică, poziția conştientizării 
coboară gradat de la nivelul superficial al activității 
mentale inferioare ce este accesibil imediat prin 
introspecţie către profunzimile lăuntrice ale minţii 
ce se află în mod obişnuit sub pragul conştiinţei. 
Descoperim că granița dintre evenimentele mentale 
conştiente şi subconştiente se modifică în raport cu 
gradul de relaxare, stabilitate şi intensitate a atenţiei. 
În special când realizăm această metodă multe ore 

pe zi, timp de zile, săptămâni, luni în şir, săpăm 
în adâncimile propriului nostru psihic. Astfel, ne 
amintim experienţe demult uitate, atât plăcute, cât 
şi neplăcute, precum şi o gamă largă de dorinţe și 
emoții. 

Ce se petrece aici este un fel de asociere clară, 
luminoasă, rațională, liberă a gândurilor, imaginilor 
mentale, amintirilor, dorințelor, fanteziilor şi 
emoțiilor. Sondăm adâncimile propriei minți, fără 
a fi distraşi de factori externi. Fenomene odată 
interzise sunt dezvăluite prin lipsa reprimării a 
orice apare. Aceasta reprezintă, potenţial, o foarte 
profundă terapie pe care cu cât o practicăm mai 
intens, cu atât mai important este să o facem sub 
îndrumarea unui maestru experimentat şi plin de 
compasiune. În timpul şedinţelor de meditaţie, 
asimilăm înțelepciunea acestei tradiții contemplative 
şi ne asigurăm că aplicăm instrucţiunile esenţiale ale 
practicii: orice aspect apare în minte, nu ne lăsăm 
furați, nu ne agățăm şi nu ne identificăm cu el. Îl 
lăsăm pur şi simplu să existe. Observăm gândurile, 
emoțiile sau alte fenomene mentale cum apar, cu 
ajutorul inteligenţei raţionale devenim conştienţi 
de natura lor şi le lăsăm să alunece înapoi în spaţiul 
conştiinţei fără nicio judecată sau intervenție din 
partea noastră. Aceasta este cheia către a lăsa ca 
nodurile psihicului să se dezlege de la sine pe măsură 
ce extraordinara capacitate de vindecare a minţii 
se dezvăluie de la sine. Aceasta este calea către o 
profundă stare de sănătate şi echilibru mental. 

Reflecţii asupra practicii 


La începutul unui antrenament de un an 
de zile ţinut în statul Washington în 1988, Gen 
Lamrimpa a avertizat participanţii că este posibil 
să aibă viziuni ale demonilor sau ale altor apariţii 
înfricoşătoare. Mulţi mistici tibetani au relatat 
asemenea experienţe în timp ce erau angrenaţi într-o 
practică susținută, pe termen lung, iar existența 
unor asemenea creaturi nonumane este o realitate a 
tradiției tibetane budiste. Din câte ştiu eu, nimeni, 
în timpul retragerii, nu a relatat că s-ar fi confruntat 
cu asemenea apariții, posibil datorită faptului că în 
societatea vestică modernă credinţa în existenţa lor 
nu este atât de răspândită. Însă unii participanți au 
fost atacați uneori de „demonii” poftelor trupeşti, ai 
orgoliului spiritual, ai fricii, ai plictiselii, ai îndoielii, 
ai culpabilității şi ai neîncrederii în sine. În timp 
ce ştiinţa a curățat lumea fizică, obiectivă de toți 
zeii, spiritele şi demonii, lumea subiectivă a minţii 
continuă să fie intens populată de corespondenţii lor 
interiori. 

Este interesant de comparat perspectiva 
nondualistă a misticului tibetan al secolului al 
XIX-lea Diidjom Lingpa cu perspectiva dualistă 
europeană din secolele al XVI-lea și al XVII-lea. 
Aceasta a fost perioada formatoare a Revoluţiei 
ştiinţifice și a Reformei protestante, ambele apărând 
atunci când Europa era implicată într-o luptă acerbă 
împotriva demonilor și vrăjitoarelor. În perspectiva 
europeană a acelei epoci, demonii erau reali, existau 
în carne şi oase şi făceau prăpăd în vieţile oamenilor 
şi în societate. Demonii au ridicat probleme şi 

flozofilor naturali, ce au fost mai târziu cunoscuţi ca 
naturaliști, şi care urmăreau să înțeleagă mecanismele 
şi legile naturale ale universului fizic. 


Isaac Newton a venit cu o soluţie la problema 
demonilor, atribuindu-i tărâmului subiectiv al minţii 
umane. Curățând lumea exterioară de demoni, 
a făcut din lumea fizică un loc mai predictibil şi 
mai Sigur pentru cercetarea ştiinţifică. Newton a 
alungat demonii lumii occidentale în depozitul 
minții umane, lăsând lumea obiectivă a spațiului, 
timpului și materiei impregnată de iubirea infinită 
şi de înţelepciunea lui Dumnezeu. Din perspectivă 
budistă, această acţiune poate fi interpretată drept 
versiunea de tonglen a lui Newton. Însă în loc ca 
demonii să dispară în lumina inimii, Newton i-a lăsat 
în mintea umană, unde ei au stat la pândă în tăcere 
până când Freud a început să cerceteze străfundurile 
psihicului două sute de ani mai târziu. 


Budismul acceptă existența demonilor, 
considerându-i a nu aparţine în întregime nici lumii 
obiective, nici lumii subiective. Ei apar în câmpul 
experienței umane în care toate formele - atât 
obiective, cât şi subiective - ni se prezintă. Când 
cercetăm nivelul psihicului prin metode precum 
fixarea minții în starea sa naturală, ne putem 
confrunta cu forme exterioare care arată ca demoni. 
Este esenţial să înțelegem că demonii pot să ne apară 
în minte şi în urma unei practici corecte, nu doar 
în urma uneia aplicate incorect. Pentru un tibetan, 
demonii pot avea mai multe capete şi braţe. Pentru 
un occidental, demonii pot avea forme acceptate 
în societatea noastră. Pe măsură ce săpăm în 

profunzimile psihicului nostru, propriii demoni vor 
ieşi în lumina conștiinței. Putem fi siguri de asta. 

Explicaţia lui Didjom Lingpa cu privire la 
demoni este că aceştia sunt proiecții exteriorizate ale 
tendințelor bolnăvicioase ale minţii, cum sunt ura, 
invidia, ignoranța, mândria, gelozia. Când demonii 
apar, există o tendinţă generală printre tibetani, chiar 
printre practicanţii avansați, să meargă la doctor 
şi să povestească ce se petrece în meditație. Dacă 
prescripția medicului nu schimbă nimic, următorul 
pas este vizita la astrolog. Dacă nici astrologia nu 
oferă un remediu, următorul pas este vizita la un 
clarvăzător. Totuşi, dacă motivul pentru care demonii 
apar este că nu ne curățăm mintea nevrotică, toate 
eforturile exterioare de a scăpa de ei nu vor fi de 
folos. Trebuie să ne rezolvăm problemele. Cum facem 
asta? Le lăsăm să apară, şi apoi apoi să treacă. Lăsăm 
demonii minţii să se arate şi în loc să ne agățăm de 
ei sau să ne luptăm cu ei, îi lăsăm să dispară de 
bunăvoie în spaţiul luminos al conștiinței. Aceasta 
este metoda prin care permitem minţii să se vindece 
singură. 

În The Vajra Essence („Esenţa Vajra”), Diidjom 
Lingpa afirmă că toate aceste creaturi nu au o 
existență proprie, fiind doar manifestări ale minții. 
Deşi aceasta este şi viziunea multor psihologi ai 
zilelor noastre, este important să observăm că el 
afirmă, de asemenea, că eul nu este mai real decât 
aceste manifestări ale minții. Ambele sunt „golite” de 
o existenţă obiectivă, inerentă, şi noi, nu nişte ființe 
supranaturale, imaginare, suntem responsabili de 
ce ni se petrece. Multe tratate budiste de meditaţie 
prezintă relatări normative cu privire la ce să ne 

aşteptăm în practică atunci când o realizăm corect. 
Asemenea tratate sunt valoroase, însă nu oferă o 
descriere clară a numeroaselor provocări ce apar ca 
rezultat al unei practici corecte. Majoritatea îți spun 
ce ar trebui să se petreacă, nu ceea ce se petrece adesea 
când practica este corect efectuată şi consistentă. 


Dimpotrivă, Esenţa Vajra oferă la începutul 
prezentării drumului complet către iluminare o 
enumerare a unei game largi de experiențe meditative 
(în limba tibetană: nyam) ce pot să apară pe calea 
shamatha. Metoda shamatha specifică pe care el o 
consideră o pregătire pentru Dzogchen este fixarea 
minții în starea sa naturală, pe care o numeşte „a 
considera mintea şi manifestările sale, drept obiect al 
meditaţiei”. 

Esenţa Vajra subliniază mai presus de orice că 
nu există o continuitate a experiențelor specifice 
de la un individ la altul. Mintea fiecăruia este atât 
de inimaginabil complexă încât nu există nicio 
modalitate de a prezice cu siguranță genul de trăiri 
pe care fiecare le va experimenta. lată o listă cu 
doar câteva dintre tipurile de experienţe meditative 
menţionate în acest text ce pot să apară în timpul 
practicii, în special când este abordată în solitudine 
multe ore pe zi, luni la rând”: 


+ Impresia că toate gândurile noastre fac 
prăpăd în trupurile şi în mintea noastră, la 
fel cum un bolovan ce se rostogolește de pe 
un munte abrupt zdrobeşte şi distruge tot ce 
întâlneşte în cale 


+ O durere ascuţită în inimă ca apare drept 
rezultat al tuturor gândurilor noastre, ca şi 
cum am fi străpunși de vârful unei săbii 

Un sentiment beatific, extatic că liniştea 
mentală este plăcută, iar agitația este 
dureroasă 


Percepția tuturor fenomenelor sub forma 
unor particule colorate, strălucitoare 


O durere insuportabilă în întregul trup din 
creştet până în tălpi 

Senzaţia că şi mâncarea, și băutura sunt 
dăunătoare, datorită faptului că suntem 
afectaţi de tot felul de tulburări fizice 


O inexplicabilă frică să ne întâlnim cu alte 
persoane, să le vizităm sau să ne aflăm în 
locuri publice 


Încrederea obsesivă în tratament medical, 
divinaţie şi astrologie 

O durere atât de insuportabilă încât credem 
că inima va exploda 


Insomnie sau un somn convulsiv ca al unui 
bolnav în stare critică 


Supărare și dezorientare la trezire 


Convingerea că încă avem de dobândit o 
înțelegere sau cunoaştere fundamentală; o 
aspirație intensă de a o dobândi aşa cum un 
om însetat tânjeşte după apă 

Apariția, unul după altul, a tuturor tipurilor 
de gânduri bolnăvicioase şi senzaţia de a fi 
constrânşi să le urmăm, oricât de dureros ar 
fi 


Diferite obstacole în exprimare şi tulburări 
respiratorii 

Convingerea că există o semnificaţie specială 
în fiecare sunet exterior pe care îl auzim şi 
în fiecare formă pe care o vedem, precum 
şi gândul: „Acesta trebuie să fie un semn 
sau o prevestire pentru mine, şi specularea 
obsesivă despre ciripitul păsărelelor şi a orice 
altceva vedem sau simțim 

Senzaţia că sunetele exterioare şi vocile 
oamenilor, ale câinilor, ale păsărilor şi aşa 
mai departe ne străpung inima ca niște spini 
O furie intensă datorată fricii că toți ne 
bârfesc şi ne disprețuiesc 

Reacţii negative când îi auzim sau îi vedem 
pe ceilalți glumind şi râzând, gândindu-ne că 
râd de noi și răzbunându-ne verbal 

Datorită propriei noastre suferințe, o 
năzuință obsesivă către fericirea celorlalți 
atunci când îi privim 

Frică şi groază de arme şi chiar de propriii 
prieteni, deoarece mintea ne este umplută cu 
un flux constant de griji 


Starea că tot ceea ce se manifestă în jur ne 
trezeşte tot felul de speranţe şi frici 


Când ne culcăm noaptea, premoniţii cu 
privire la ceea ce se va petrece ziua următoare 


Frică  incontrolabilă, mânie, ataşament 
obsesiv, ură când apar imagini, când 
vedem chipuri, forme, minţi şi dialoguri 
ale celorlalți, precum şi demoni etc. 
împiedicându-ne să adormim 

Lacrimi de recunoștință și iubire față de 
maeştrii noștri, credință şi dăruire față de 

obiectele devoțiunii religioase, un simț al 
renunţării şi al ieşirii din iluzia ciclului 
existenţei, o stare de compasiune faţă de toate 
fiinţele conştiente 


+  Experienţe dureroase, urmate de dispariția 
tuturor suferințelor şi de impregnarea minții 
cu o stare de claritate strălucitoare şi de 
extaz, ca un spațiu originar 


e  Simțim că zeii sau demonii ne duc departe 
capul, membrele, organele vitale şi lasă în 
urma lor doar o urmă; putem avea această 
senzaţie în vis 

+ Un sentiment de extaz ce apare şi este ca 
atunci când un cer prevestitor de furtună se 
eliberează de nori. 


În timp ce mulți dintre noi ar răspunde unora 
dintre aceste experiențe dezagreabile punând punct 
practicii sau căutând ajutor medical, Diidjom 
Lingpa le numeşte pe toate „semne de progres”! Să 
recunoaştem cât de zgomotoasă şi de agitată ne este 
mintea - chiar este un semn de progres. Însă cu cât 
ne aventurăm mai adânc în jungla lăuntrică a minții, 
cu atât vom da peste tot soiul de amintiri și impulsuri 
neașteptate și, uneori, profund tulburătoare, care 
se manifestă atât la nivel fizic, cât şi psihic. Uneori, 
acestea pot deveni atât de deranjante încât consilierea 
psihologică sau tratamentul medicamentos să fie 
necesare. Sfatul lui Duidjom Lingpa este să menţinem 
un curs constant al practicii, continuând să observăm 
tot ceea ce apare, fără distragere şi fără agăţare. 
Este ceva greu de îndeplinit, dar aceasta este calea 
către înainte. Nu există modalitate de a cerceta 
profunzimile conştiinţei decât pe calea psihicului, cu 

toate nevrozele şi dezechilibrele sale. Ar trebui să fie 
o consolare faptul că niciuna dintre aceste trăiri nu 
este introdusă în mintea noastră prin meditaţie. Orice 
apare era deja acolo, ascuns anterior de agitația şi 
apatia minţii. 

Deşi Diidjom Lingpa a subliniat cât de 
neprevizibile sunt aceste experiențe meditative, 
a făcut comentarii cu privire la anume tendințe 
generale ce corespund indivizilor cu diferite 
constituţii psihofiziologice în relaţia cu cele cinci 
elemente: 


Pentru o persoană cu o constituţie de foc, un 

simţ al bucuriei este predominant: pentru o 
persoană cu o constituție de pământ, un simţ al 
trândăviei este predominant; pentru o persoană 
cu o constituție de apă, un simţ al limpezimii este 
predominant; pentru o persoană cu o constituție 
de aer, senzațiile grosiere/rugoase/aspre sunt 
predominante; pentru o persoană cu o constituţie 
de eter, un simţ al vacuităţii este predominant. 


În budismul tibetan, asociat îndeaproape cu 
elemente ale medicinei tibetane, trupul uman, ca 
și ambianța fizică, este compus din cinci elemente. 
Majoritatea oamenilor au unul sau două elemente 
dominante, iar aceasta le influenţează constituția 
fizică, tendinţele mentale şi comportamentul. Iată o 
scurtă sinteză a celor cinci tipuri constituționale“: 


Tipologia de pământ 

Aspecte pozitive: sentimentul de a fi stabil, 
hotărât, rezistent, cu picioarele pe pământ, sigur de 
sine; încrederea şi aspiraţiile sunt ferme şi constante, 
ca şi simţul responsabilității 

Aspecte negative: plictiseală, lene, inerție; gândire 
ce poate fi înceată, seacă și lipsită de creativitate; 
apatie şi depresie; insensibil şi neinspirat 


Tipologia de apă 

Aspecte pozitive: sentimentul de a fi împăcat cu 
sine şi cu viaţa, fluiditate, găsirea ușoară a drumului 
în viaţă, adaptabilitate, bucurie şi mulțumire 

Aspecte negative:  complacere, lipsă de 
productivitate, o minte slabă și schimbătoare, 
emotivitate şi sensibilitate exagerată 


Tipologia de foc 


Aspecte pozitive: capacitatea de a iniția proiecte 
şi de a le duce la bun sfârşit; intuiție şi entuziasm; 
inițiative inspirate; bucuria de a munci şi a avea 
realizări 

Aspecte negative: se agită uşor, iritabil, impetuos, 
instabil, neliniştit, intolerant, vorbăreț, insomniac 


Tipologia de aer 


Aspecte pozitive: capacitatea de a transforma 
situaţiile negative în situații pozitive; curiozitate, 
flexibilitate în gândire 

Aspecte negative: prea puţină stabilitate sau stare 
de mulțumire; capricios, dificultatea de a accepta 
lucrurile așa cum sunt, nervos, nefocalizat, neliniștit, 
aerian, instabil emoţional 


Tipologia de eter 


Aspecte pozitive: capacitatea de a se acomoda 
cu orice aduce viaţa; toleranţă și echilibru în toate 
aspectele 

Aspecte negative: dezordonat, lipsa conexiunii cu 
ceea ce se petrece; pierderea sensului datorită unei 
abordări superficiale a vieții; lipsa de conștiență, a fi 
pe dinafară 


Ar trebui să fie o consolare faptul că dificultăţile 
pe care le întâlnim în practica fixării minţii în 
starea sa naturală sunt finite. În cele din urmă vom 
străpunge straturile psihicului până vom ajunge în 
spaţiul clar şi luminos al conştiinţei. Diidiom Lingpa 
descrie astfel această străpungere: 

După ce toate percepțiile plăcute şi rugoase au 
dispărut în spațiul minții, doar lăsând gândurile să 
fie, fără să avem nimic de-a face cu ele, toate apariţiile 
își pierd capacitatea de a ajuta sau răni, și putem 
rămâne în acea stare. Putem de asemenea trăi un 
extraordinar sentiment de bucurie, luminozitate şi 
nonconceptualizare.“ 


Deşi termenii „bucurie” şi „luminozitate” sunt 
uzuali în vorbire, iar „nonconceptualizarea” este 
absența a ceva cu care suntem cu toţii familiarizați, 
ceea ce semnifică aceşti termeni în această etapă 
avansată a meditației nu poate fi imaginat decât dacă 
am atins noi înşine această treaptă. Aici limbajul 
poate duce la interpretări eronate. Cuvintele folosite 
pentru a descrie asemenea stări de conştiinţă, 
oferă o idee nepracticanţilor şi începătorilor cu 
privire la ce se petrece când sunt atinse grade înalte 
ale echilibrului atenţiei. Dar este o mare greşeală 
să presupunem că doar pentru că cineva are o 
cunoaştere a sensului acestor termeni a şi înțeles cu 
adevărat ce semnifică ei în aceste contexte rare. 





/ Interludiu: 
„ Misarea lucidă — 
“Practica în timpul zilei 


A 

Il, tradiția budistă, scopul principal al 
dezvoltării shamatha este să aplicăm calităţile 
amplificate de stabilitate și intensitate a atenţiei 
asupra cercetării directe a naturii realităţii. Termenul 
buddha înseamnă literal „cel care este trezit”, ceea 
ce implică în acest caz că toți ceilalți suntem parţial 
adormiţi, trecând prin viaţă ca printr-un vis. Când 
visăm şi nu ştim că visăm, acesta se numeşte vis 
nonlucid; dar când recunoaştem că visăm în mijlocul 
unui vis, acesta se numeşte vis lucid. Ţelul general al 
practicii introspective budiste este să „ne trezim” față 
de toate stările conștiinței, atât în timpul zilei, cât şi în 
timpul nopții, să devenim permanent lucizi. 

În ultimii treizeci de ani, visarea lucidă a devenit 
subiect de cercetare ştiinţifică, şi au fost dezvoltate 

tehnici eficiente de recunoaştere a stării de vis, atunci 
când ea apare.s! Practica unor asemenea metode, 
intre ședințele de meditaţie shamatha, ne poate fi 
de ajutor pe măsură ce începem să aplicăm atenția 
focalizată în dezvoltarea cunoaşterii interioare. 

Putem începe cu visarea lucidă în timpul 
zilei, devenind atenţi la modul în care percepem 
cu adevărat lumea fizică a trupului și a mediului 
înconjurător. Mulţi credem că percepem direct 
fenomenele fizice, obiective prin cele cinci simţuri 
și că imaginile mentale pe care le percepem prin 
simţuri sunt reprezentări precise ale obiectelor 
percepute. Totuși, neurologul Antonio Damasio 
respinge această ipoteză, numită de obicei realism 
naiv?: 

Problema cu termenul reprezentare nu este 
ambiguitatea sa, de vreme ce toată lumea poate 
presupune ce reprezintă; problema este faptul că 
se subînţelege că imaginea mentală sau patternul 
neural reprezintă cumva, în minte şi în creier, 

cu un anumit grad de fidelitate, obiectul la care 
reprezentarea se referă, ca şi cum structura 
obiectului ar fi copiată în reprezentare... Când 
tu şi eu privim un obiect din afara noastră, ne 
formăm în minte imagini asemănătoare. Știm 
asta pentru că tu și eu putem descrie obiectul în 
moduri similare, până în cele mai mici detalii. 
Dar asta nu înseamnă că imaginea pe care o 
vedem este-copia fidelă a indiferent cărui obiect 
exterior. Cum este el cu adevărat, în termeni 
absoluţi, nu ştim. 


În lumina acestei perspective neuroştiințifice, 
prin cele cinci simțuri percepem direct imaginile 
generate în creier, dar acestea nu sunt cu adevărat 

reprezentări a ceva ce există independent de creier. 
Aceste impresii senzoriale ale culorilor, sunetelor, 
mirosurilor şi aşa mai departe nu sunt mai reale 
decât gândurile sau visele. Deşi ni se pare că vedem 
culori şi altele aşa cum există ele în lumea obiectivă, 
independent de simțurile noastre, aceasta este o 
iluzie, ceva în genul unui vis. Putem concluziona 
de aici că singurele realități pe care le percepem 
direct sunt reprezentările minţii şi ale celor cinci 
simțuri, niciunele demonstrabile fizic. Nu există 
un „instrument de măsură” cu ajutorul căruia să 
comparăm percepțiile senzoriale sau conceptele 
noastre cu fenomenele fizice „din afară, pe care ni 
le imaginăm că există independent de percepțiile 
şi conceptele noastre. Însăşi existența unui univers 
independent alcătuit din fenomene pe care le-am 
definit a fi fizice pare acum să fie pusă la îndoială. 
Chiar şi experiența noastră normală de trezire capătă 
calitatea unui vis. 


Aceste idei se apropie de cele ale filozofului 
Immanuel Kant. Implicaţia aici nu este că nu există 
un univers independent de mintea umană (fizic sau 
de alt tip), ci, mai degrabă, cum argumentează Kant, 
că de îndată ce încercăm să-l percepem sau să ni-l 
imaginăm, facem asta prin intermediul aptitudinilor 
noastre senzoriale şi cognitive, şi niciuna dintre 
acestea nu ne oferă acces la realitate așa cum există 
ea independent de modurile noastre de investigare. 
Această idee a fost subliniată şi de fizicianul Werner 
Heisenberg: „Ceea ce observăm nu este natura însăși, 
ci natura expusă metodei noastre de cercetare.'* 


În timp ce savanții au încercat încă de pe vremea 
lui Galilei să studieze natura realităţii obiective, ce 

există independent de experiența umană, budiştii 
au căutat să înțeleagă ceea ce ei numesc loka, ceva 
asemănător cu ceea ce fenomenologiștii numesc 
Lebenswelt, lumea experienţei. Precum un vis, lumea 
în care ne trezim nu există independent de experienţa 
noastră. Tehnicile pentru starea de veghe ce pregătesc 
visarea conștientă din timpul nopții ne pot trezi față 
de natura lumii pe care o experimentăm. Cea mai 
eficientă metodă de a deprinde luciditatea, este să 
dezvoltăm o „atitudine analitic-meditativă” cu privire 
la starea noastră de conştiinţă, întrebându-ne dacă 
visăm sau nu în timpul stării de veghe. 


„ Trezirea” de-a lungul zilei 


Metodele de visare lucidă ce se pot practica 
în timpul zilei sunt: 1) realizarea unor „verificări 
de stare”, 2) căutarea semnelor stării de vis şi 3) 
anticiparea viselor lucide din timpul nopții. 


Verificările de stare 


O verificare de stare ne dă posibilitatea să 
determinăm dacă, în acest moment, suntem treji sau 
visăm. În timpul stării de veghe, lumea fizică pe care 
o experimentăm nu este în întregime dependentă 
de mintea noastră. De exemplu, citind paginile 
acestei cărți, deşi imaginile vizuale pe care le vedem 
sunt produse de creierul nostru, hârtia şi cerneala 
tipografică au fost produse de alți oameni şi sunt 
alcătuite din substanţe chimice a căror existență nu 
depinde de percepția pe care o avem asupra lor. Dacă 
privim un moment în altă parte, hârtia şi cerneala 
încă există, deşi reprezentarea lor vizuală nu mai 
există. Dat fiind statutul independent al cărții relativ 
la percepția noastră asupra ei, de câte ori revenim cu 

privirea la rândurile acestei pagini, vedem aceleaşi 
cuvinte. Pe de altă parte, dacă chiar acum am visa, 
cartea pe care o citim nu ar avea o existență separată 
de percepţia pe care o avem asupra ei. Ar fi pur 
şi simplu o creaţie a minţii noastre, deci dacă am 
închide ochii sau am întoarce capul, cartea visată nu 
ar exista deloc. Nefiind vizibilă, nu ar fi în minte şi ar 
înceta să existe. Dată fiind lipsa de continuitate a unei 
cărți obiective într-un vis, când privim din nou către 
carte, cuvintele se modifică în proporție de 75% dacă 
recitim o dată şi în proporţie de 95% dacă recitim a 
doua oară. 


Să facem asta chiar acum. Întoarcem capul câteva 
secunde, apoi privim din nou această pagină. În cazul 
în care cuvintele se modifică (bineînțeles trebuie să 
memorăm ce cuvinte sunt pentru a ne da seama de 
asta), mai mult ca sigur visăm. Dacă rămân aceleași, 
atunci probabil suntem treji. Dacă repetăm procedeul 
a doua oară şi apoi a treia oară, iar cuvintele rămân 
aceleași, putem concluziona cu o din ce în ce mai 
mare certitudine că nu visăm. Dar dacă se modifică 
fie şi o singură dată, atunci, după toate probabilitățile, 
e corect să concluzionăm că visăm. 

Acest exercițiu poate să pară stupid de vreme 
ce probabil suntem destul de siguri că nu visăm. 
Dar în general avem aceeași încredere şi când 
visăm. Considerăm că ceea ce experimentăm din 
lumea care ne înconjoară este obiectiv real, că există 
independent de percepția noastră, şi reacționăm în 
fața evenimentelor ca şi cum am fi treji. Realizând 
din când în când verificări de stare de-a lungul zilei, 
putem determina dacă suntem treji sau visăm. Pe 
măsură ce ne familiarizăm cu acest exerciţiu, acest 

obicei poate să apară şi în starea de vis, iar atunci 
când îl aplicăm acolo, vom descoperi subit că visăm. 
Aşa începem să visăm lucid. 


În practica shamatha dezvoltăm memoria 
prezentă, ca atunci când ne reamintim să ne 
focalizăm atenţia asupra obiectului ales în curgerea 
continuă a momentului prezent. Ne reamintim în 
perspectivă cum să recunoaştem dezechilibrele 
atenției şi să remediem fie apatia, fie agitația, atunci 
când apar. Într-un mod similar, practica pe timp de 
zi a visării lucide implică să ne amintim în perspectivă 
să facem verificări de stare de-a lungul unei zile. De 
asemenea, oricând întâlnim o situaţie extrem de 
ciudată, e bine să ne oprim și ne întrebăm: „Cât de 
ciudat este?” În timp ce visăm, experimentăm multe 
anomalii, cum sunt modificările bruște ale locației 
noastre şi alte genuri de discontinuități, precum 
cuvinte care se modifică în carte și alte apariţii şi 
circumstanţe stranii. Fără să adoptăm o „atitudine 
analitic-meditativă”, le luăm ca atare, fără să ne dăm 
seama că visăm. Adoptând un asemenea punct de 
vedere analitic, punând sub semnul întrebării natura 
experienței prezente -— acest obicei se poate, de 
asemenea, transfera în starea de vis şi să ne ajute să 
devenim lucizi. 


Semnele stării de vis 


Acestea sunt evenimente neobişnuite care apar 
adesea în vise şi care, atunci când le observăm, ne 
pot indica faptul că visăm. În această tehnică, ne 
supraveghem experienţele căutând semnele stării de 
vis, care sunt de trei feluri. 

Semnele de vis individuale sunt activități, situaţii, 
oameni, obiecte şi stări mentale pe care le trăim 
în mod obişnuit în vis. Pentru a le identifica şi a le 
urmări, este necesar să fim atenţi la visele noastre, să 
ținem un jurnal al viselor, notând amănuntele care 
se repetă. Le memorăm și ori de câte ori le trăim, 
ne oprim un moment și facem o verificare de stare 
pentru a ne da seama dacă suntem treji sau visăm. 


Semnele de vis puternice sunt evenimente care, 
din câte ştim, se pot petrece doar într-un vis. De 
exemplu, dacă citim o carte care se preschimbă 
într-un calmar, acesta este un semn puternic, iar 
dacă îl recunoaştem ca atare, devenim lucizi. Multe 
alte „fenomene supranaturale” apar în mod obișnuit 
în vise, dar dacă nu adoptăm atitudinea analitic- 
meditativă față de aceste semne de vis puternice, 
vom considera tot ceea ce experimentăm a fi în mod 
obiectiv real. 


Semnele de vis slabe sunt evenimente care au un 
mare grad de improbabilitate, însă, din câte ştim, 
nu sunt pe deplin imposibile. A vedea un elefant 
plimbându-se pe gazonul din fața casei este un astfel 
de exemplu, cu excepţia cazului în care trăim în 
jungla din Sri Lanka sau într-o rezervaţie din Kenya. 
Când trăim ceva ce pare puţin ieşit din comun, facem 
o verificare de stare. Dacă există inscripţii la vedere 
pe care le putem citi, reluăm verificarea de stare. Dacă 
nu există aşa ceva, putem pur şi simplu să privim 
cu atenţie în jur şi să vedem dacă toate sunt tot aşa 
de fixe şi constante ca în starea de veghe. Căutăm 
fluctuațiile inexplicabile ce pot indica o stare de vis. 

Anticiparea 


De-a lungul unei zile, ne amintim că la noapte 
vom dormi şi vom visa, şi mentalizăm cu putere şi în 
mod repetat: „La noapte când voi visa, voi recunoaşte 
starea de vis drept ceea ce este. Stabilitatea şi 
intensitatea atenției pe care le-am amplificat prin 
antrenamentul shamatha, împreună cu exercițiul 
memoriei în perspectivă, ar trebui să ne fie acum de 
folos și să ne aducă multă limpezime în experienţele 
noastre, atât din starea de veghe, cât şi din starea de 
vis. 


Etapa a șaptea: 
ATENȚIA PE DEPLIN 
LINIȘTITĂ 


| apă ce am depășit cu succes provocările 
primelor şase etape ale antrenamentului atenţiei, 
accedem la cea de-a şaptea etapă, numită atenţia pe 
deplin liniştită. Asanga caracterizează succint acest 
stadiu prin afirmaţia: „Ataşamentul, melancolia şi aşa 
mai departe sunt pacificate pe măsură ce se ivesc. * 
Asemenea trăiri pot să mai apară din când în când, 
dar şi-au pierdut puterea de a ne tulbura echilibrul 
minții. Gânduri involuntare continuă să ne traverseze 
mintea ca un râu ce curge liniştit printr-o vale, însă 
pe măsură ce mintea se fixează din ce în ce mai 
profund în starea sa naturală, ele nu mai au de ce să 
se agaţe. În absența acestui element, nu ne ataşăm de 
ele, iar ele nu au nicio putere de a ne tulbura. 


Puterea cu ajutorul căreia este parcursă cu 
succes etapa a şaptea este entuziasmul: practica în 
sine ne umple de bucurie. Aceasta ne motivează 

să continuăm, să întâmpinăm provocările de o 
subtilitate crescândă ce urmează. După ce am 
depăşit apatia medie, rămâne apatia superioară, în 
care obiectul conştientizării apare cu intensitate, dar 
atenția noastră este ușor slăbită. Doar un practicant 
foarte avansat poate recunoaște un asemenea grad 
subtil de apatie. Este detectată doar prin intensitatea 
excepțională de care este capabilă o minte antrenată. 
Şi agitația superioară se poate manifesta din când 
în când. Aşa cum am recomandat anterior, când 
apatia se instalează, ne dinamizăm atenția; şi când 
agitația apare, ne destindem uşor. În cea de-a şaptea 
etapă, aceste subtile dezechilibre ale atenţiei sunt 
recunoscute cu rapiditate datorită perfecţionării 
puterii de introspecţie şi sunt cu uşurinţă remediate. 
Cuvântul tibetan gom, tradus de obicei prin 
„meditaţie, are şi conotaţia de familiaritate, iar 
aceasta este calitatea experienței noastre în cea 
de-a şaptea etapă. Am devenit un adept avansat al 
echilibrării şi rafinării atenţiei, iar restul călătoriei 
către realizarea shamatha este ușor de parcurs. 

Până în etapa a şaptea, a atenţiei pe deplin 
liniștite, mintea s-a rafinat atât de mult, încât 
şedinţele de meditaţie s-au prelungit la cel puţin două 
ore, având cele mai scurte întreruperi datorate apatiei 
sau agitației. În fiecare dintre cele două metode 
shamatha prezentate până acum - conştientizarea 
respirației și fixarea minţii în starea sa naturală 
- practica presupune să facem din ce în ce mai 
puţin. Când suntem pe deplin atenţi la respiraţie, 
există multe lucruri pe care nu le facem, dar încă 
realizăm acțiunea de a ne elibera de gândurile 
involuntare, atunci când ele apar. Preferăm să avem 

o minte conceptual liniștită, decât gânduri și imagini 
discursive ce se ivesc unele după celelalte. Când 
ne fixăm mintea în starea sa naturală, facem chiar 
mai puțin decât atât. Acum nici măcar nu preferăm 
ca gândurile să fie absente. În loc să ne eliberăm de 
ele deliberat - izgonindu-le din mintea noastră - le 
lăsăm pur şi simplu să fie, fără să le influențăm în 
vreun fel. Menţinem pur şi simplu o conştientizare 
constantă a spațiului minţii şi a orice apare în acest 
spaţiu. 


Practica: Fixarea minții în starea 
sa naturală — Observând mișcarea 
mintii 


Primul Panchen Lama a numit această metodă 
meditaţia asupra naturii relative a minții”, iar 
Didjom Lingpa i-a spus luarea aparențelor și a 
conștienței drept cale“. Primul Panchen Lama descrie 
astfel metoda: 


Orice fel de gânduri apar, fără a le reprima, 
observăm cum se mişcă și încotro se îndreaptă; 
ne focalizăm pentru a percepe natura lor. Făcând 
aceasta, în cele din urmă mişcarea lor încetează şi 
se instalează tăcerea. Este ca zborul peste ocean al 
unei păsări puse în libertate după ce a fost ținută 
mult timp în colivie la bordul unui vas. Practicăm 
în acord cu descrierea lui Saraha din The Song of 
Realization („Cântecul realizării”): „Ca un corb 
care îşi ia zborul de pe o corabie, dă târcoale în 
toate direcţiile, iar apoi revine.” 

În vremurile străvechi, când marinarii indieni 
navigau departe pe mare, eliberau un corb adus de 
ei la bord şi îi observau zborul. După ce zbura din 
ce în ce mai sus, în cercuri din ce în ce mai largi, în 
cazul în care corbul alegea să zboare într-o direcţie, 
marinarul ştia că într-acolo se află cel mai apropiat 
țărm. Dar dacă nu exista niciun pământ pe care 
corbul să-l observe, oricât de mult şi-ar fi dorit să se 
aşeze în altă parte, de vreme ce nu putea să înoate, 
nu avea altă soluţie decât să revină pe corabie. Tot 
astfel, când gândurile apar, le lăsăm să se manifeste, 
indiferent de natura sau de durata lor. În final, ele 
nu pot decât să dispară în spaţiul conştiinţei din care 
au răsărit iniţial. În această metodă, este esenţial să 
observăm mișcarea gândurilor fără să intervenim. 
Este un aspect fundamental în vindecarea minţii ce 
are loc în acest proces. 


Reflecţii asupra practicii 
Conştientizarea și viziunea 
contemplativă 


Practica fixării minţii în starea sa naturală 
corespunde îndeaproape definirii psihologice a 
conştientizării, explicată anterior ca „un gen de 
conştientizare a momentului prezent, lipsită de 
raționament şi de judecată, în care fiecare gând, 
emoție, senzaţie ce apare în câmpul atenției este 
înțeles și acceptat ca atare”t. Această definire, după 
cum am discutat în capitolul 4, corespunde descrierii 
tradiției contemporane Vipassana a conştientizării 
ca un gen de „atenție pură” clipă de clipă sau o 

conștientizare nonconceptuală care nu etichetează 
şi nu categoriseşte experiențele. Totuşi, misticii 
budiști indieni şi tibetani consideră fixarea minţii 
în starea sa naturală o tehnică specifică de pregătire 
pentru shamatha, şi nu o viziune contemplativă sau 
vipashyana. 


Bhante  Gunaratana, în numele tradiţiei 
contemporane Vipassana, afirmă că samadhi sau 
concentrarea „ar putea fi definită ca acea capacitate 
a minţii de a se focaliza asupra unui obiect fără 
întrerupere”. lar el descrie conştientizarea drept 
capacitatea care „observă că... distragerea a apărut, 
iar conştientizarea este cea care redirecționează 
atenția”. Astfel, pentru Gunaratana, concentrarea 
îndeplineşte funcţia pe care am numit-o 
conștientizare, iar conştientizarea așa cum 0 
descrie el îndeplineşte funcția pe care am numit-o 
interiorizare. Poate fi de folos să luăm act de aceste 
diferenţe termenologice de la o tradiție la alta, fără 
să devenim obsedați de ele. Totuşi, este de asemenea 
demn de remarcat că, potrivit tratatelor clasice 
citate aici, practica shamatha a atenției pure aplicate 
domeniului minţii are drept efect uşurarea temporară 
a dezechilibrelor mentale precum dorinţele 


nestăpânite sau ostilitatea. Deci nu e niciun motiv să 


credem că singură, practica atenţiei pure va face să 
dispară în mod ireversibil orice afecțiune a minții. 


Potrivit tradiţiei budiste, o asemenea eliberare 
este dobândită prin practica vipashyana, sau a 
meditației contemplative, ce trezeşte înțelepciunea. 
O asemenea realizare, când este îmbinată cu 
excepționala stabilitate emoțională şi claritate a 
shamatha-ei, elimină ireversibil ignoranţa şi confuzia 

ce se află la rădăcina suferinţei. Pe de altă parte, dacă 
practica vipashyana nu este susținută de shamatha, 
nicio realizare, trezire sau transformare nu va fi de 
durată, şi nu ne vom ridica niciodată deasupra rănilor 
suferinţei umane. Eliberarea ce rezultă din unificarea 
dintre shamatha şi vipashyana nu ne situează în 
niciun caz în afara realităţii transformatoare. Şi 
Buddha a îmbătrânit şi a murit. Dar libertatea atinsă 
de Buddha şi de toți cei care au i-au urmat calea spre 
libertate până la final, le-a vindecat ireversibil mintea 
de dorințe nestăpânite, ostilitate, confuzie şi de 
suferința care decurge din ele. Orice este mai puţin de 
atât nu este demn de numele „nirvana'. 


În cadrul nobilei Căi budiste cu opt braţe, efortul 
adecvat, concentrarea adecvată și conştientizarea 
adecvată sunt un sprijin în cultivarea shamatha. 
Gândirea adecvată şi memoria adecvată sunt 
elementele cheie al căii cu opt braţe necesare pentru 
amplificarea înțelepciunii. Aceasta arată că doar 
conştientizarea nu este de ajuns pentru eliberarea 
completă a minţii de tendinţele sale dizarmonioase. 
Pentru a dobândi înţelegerea ce are drept efect 
adevărata libertate, adeptul trebuie să facă dovada 
unei mari clarități în gândire, folosind revelații 
precum cele budiste, tot așa cum un savant foloseşte 
ipoteze de lucru atunci când conduce un experiment. 
Practica meditaţiei care nu este relaționată de nicio 
cunoaștere sau ipoteză este tot atât de limitată ca o 
cercetare ştiinţifică ce este condusă fără nicio referire 
la o înţelegere ştiinţifică a realităţii. 

Explorând nivelul fundamental 
relativ al conștiinței 


Conform tradiției Mahayana, metoda  fixării 
minții în starea sa naturală, duce la o înțelegere a 
naturii relative a conştiinţei şi la o depăşire temporară 
a anumitor obstacole sau piedici ale minţii. De 
aceea primul Panchen Lama a numit-o meditaţie 
asupra naturii convenţionale a minţii şi a avertizat 
că mulți practicanți din Tibet au confundat anumite 
experiențe meditative specifice acestei metode cu 
realizarea adevărului ultim. 


Atât tradiția budistă Theravada, cât și cea indo- 
tibetană sunt de acord că dezvoltarea shamatha 
duce la o înţelegere directă a nivelului fundamental 
al conștiinței. Literatura timpurie budistă numește 
aceasta bhavanga, literal „fundamentul devenirii” 
care sprijină toate tipurile de activități mentale 
şi de percepții senzoriale, aşa cum rădăcina unui 
copac susține trunchiul, ramurile și frunzele. 
Bhavanga poate fi caracterizată ca o stare relativ 
vidă a conştiinţei, golită de toată „energia cinetică” 
a gândurilor active, a reprezentărilor mentale şi 
a percepţiilor senzoriale. În general, este greu de 
distins atunci când mintea este activă, deoarece ea se 
manifestă îndeosebi în somnul fără vise şi în ultima 
clipă a vieţii. 

Cu toate că este descrisă drept starea naturală a 
minţii, neîmpovărată de nimic, strălucirea şi puritatea 
sa sunt prezente chiar şi când mintea este acoperită 
de gânduri şi emoţii perturbatoare.” Spre deosebire 
de viziunea materialistă a minţii, misticii budişti 


182 B. Allan Wallace - Revoluţia atenţiei 


afirmă că toate procesele mentale şi senzoriale sunt 
condiționate de trup şi de mediu, dar ele se nasc de 
fapt din bhavanga, nu din creier. 


Comentatorii "Theravada susțin că bhavanga 
este o fază instabilă a conştiinţei, care este întreruptă 
de câte ori conștiința senzorială sau alte genuri de 
activitate cognitivă apar. Deci nu este un depozit 
continuu de amintiri sau orice alte înregistrări 
mentale. În pofida faptului că bhavanga este descrisă 
ca o stare naturală a conştiinţei, pură şi strălucitoare, 
ce există indiferent dacă mintea este acoperită de 
elemente perturbatoare, această şcoală - poate din 
grija de a nu crea confuzia cu un Sine permanent şi 
independent — neagă că ea este un substrat prezent 
permanent. 


Cred că misticii Dzogchen care au atins starea 
de shamatha capătă acces în această dimensiune 
a conştiinţei, dar ei o interpretează într-un mod 
oarecum diferit. Conștiinţa substrat (alayavijiana), 
cum 0 numesc ei, constă dintr-un flux de momente 
de conştiinţă care apar şi trec, deci nu este 
permanentă şi este condiționată de influenţe diverse, 
deci nu este independentă. Însă ei o consideră un 
flux continuu al conștiinței din care se nasc toate 
procesele cognitive lumești. 


În cursul firesc al vieţii, conștiința substrat este 
experimentată în mod repetat în timpul somnului 
fără vise şi se manifestă în momentul morţii. Un 
practicant al meditaţiei poate cerceta conştient 
această dimensiune a conștiinței prin practica 
shamatha, în care gândirea discursivă este amorțită 
şi toate reprezentările cu privire la noi înşine, la trup, 
la ambianța exterioară dispar. În acest punct, ca și în 

cazul somnului fără vise sau al morţii, mintea este 
atrasă în interior, iar simțurile fizice sunt amorțite. 
Ceea ce rămâne este o stare de conștiință clară, 
strălucitoare care este fundamentul apariției tuturor 
reprezentărilor din fluxul mental al individului. Toate 
fenomenele ce se înfăţişează percepției senzoriale 
şi mentale sunt impregnate cu claritatea conștiinței 
substrat. Precum reflexiile planetelor şi stelelor 
într-un lac cu apă limpede, tot astfel, reprezentările 
întregii lumi fenomenale apar în interiorul acestei 
conştiinţe substrat clare şi vide. 


Conştiinţa substrat poate fi descrisă ca nivelul 
fundamental relativ al minții individuale, în sensul 
că impune activitatea cea mai redusă, cu cel mai mare 
potenţial şi grad de libertate ce poate fi atins golind 
mintea prin practica samadhi. De exemplu, odată ce 
un flux individual al conștiinței a fost catalizat din 
propriul său substrat în somnul fără vise, se poate 
manifesta liber într-o diversitate vastă de viziuni şi 
experienţe. 


Tot o asemenea creativitate excepțională se 
manifestă într-o stare de hipnoză profundă, în care de 
asemenea este accesat substratul conştiinţei. Dar acest 
potențial este folosit cu cea mai mare eficiență atunci 
când cineva pătrunde lucid în substratul conştiinţei 
prin mijloacele contemplației meditative. În acest caz, 
persoana în cauză este intens conştientă de substrat, 
spre deosebire de lipsa de conştiență ce caracterizează 
în mod obișnuit somnul fără vise. Misticii budiști 
afirmă că o asemenea realizare pe deplin conştientă 
a nivelului fundamental al conștiinței deschide un 
formidabil izvor nesecat al creativităţii, care este în 

mare măsură ascuns în experiențele normale ale 
substratului în timpul somnului sau al morții. 


Practicanţii avansați ai meditaţiei care au atins 
conştiinţa substrat prin practica shamatha afirmă 
că ea este impregnată cu trei atribute: beatitudinea, 
luminozitatea şi nonconceptualizarea. Din această 
cauză mulți aspiranţi au confundat conştiinţa substrat 
cu natura ultimă a realităţii sau nirvana. Dar a 
sălăşlui în această stare relativ vidă a conştiinţei nu ne 
eliberează mintea de tulburările sale şi de suferinţele 
pe care acestea le provoacă. Cercetând atent natura 
conştiinţei substrat, ajungem să cunoaștem natura 
conştiinţei la nivelul său fundamental relativ. Această 
realizare, totuşi, nu iluminează natura realităţii ca 
întreg. 

Este de asemenea important să nu confundăm 
această conştiinţă substrat cu subconștientul colectiv, 
așa cum l-a înțeles Carl Jung. Toate relatările budiste 
cu privire la conştiinţa substrat se referă la un flux 
individual al conştiinţei care continuă de la o viaţă la 
alta. 


Tradiţia Dzogchen face o distincţie între 
conştiinţa substrat și substratul (alaya), care este 
descris ca fiind spaţiul vid şi obiectiv al minţii. 
Această stare de vid este imaterială precum 
spaţiul, o vacuitate lipsită de gânduri în care toate 
reprezentările obiective ale simţurilor fizice şi 
percepțiilor mentale se dizolvă când ființa adoarme; 
şi din acest vid reprezentările reapar la trezire.” 


În acest punct al practicii shamatha, ne-am 
perfecționat capacitatea de a fi atenţi la toate genurile 
de procese mentale fără a fi distrași sau prinși. 
Chiar şi când otrăvurile mentale precum dorințele 

necontrolate, mânia, confuzia apar, vom fi capabili 
să le observăm fără a fi absorbiți de ele. Și câtă vreme 
nu ne lăsăm prinşi de ele și nu ne identificăm cu ele, 
nu mai au puterea de a ne perturba echilibrul minții. 
În măsura în care putem să eliberăm aceste tendinţe 
mentale în starea lor naturală, ele nici nu mai sunt 
percepute ca dezechilibre mentale, iar noi putem 
începe acum să le explorăm natura esenţială. 


Când suntem cuprinși de dorințe nestăpânite, 
putem observa bucuria ce apare în anticiparea 
satisfacerii. Vedem prin tulburarea psihicului 
nostru şi simţim beatitudinea care este un atribut al 
conştiinţei substrat. Întotdeauna, când ne cuprind 
dorințe necontrolate pentru avere, faimă, plăceri 
senzuale sau chiar pentru atingerea stării de 
shamatha, ne putem focaliza asupra beatitudinii din 
aceste dorinţe. 


În arşiţa furiei, putem descoperi luminozitatea, al 
doilea atribut al conştiinţei substrat. De câte ori apare 
furia, avem posibilitatea să nu ne lăsăm cuprinși de 
ea și să nu ne identificăm cu ea. În schimb, ne putem 
focaliza asupra luminozității care se manifestă ca 
furie şi să începem să cercetăm natura mai profundă 
a conștiinței. 

Chiar şi în confuzie există un atribut al 
conştiinţei substrat:  nonconceptualizarea. Deci 
de câte ori trăim confuzia, ne focalizăm asupra 
naturii neafectate, profunde a nonconceptualizării. 
Fiind atenţi la nivelul minţii cu o conștiență 
discriminatoare, putem începe să experimentăm cele 
trei atribute ale conştiinţei substrat — beatitudinea, 
luminozitatea şi nonconceptualizarea - când se 
manifestă ca mânie, dorințe nestăpânite şi confuzie. 


186 B. Allan Wallace - Revoluţia atenţiei 


Când ne lăsăm furați sau ne identificăm cu aceste 
procese mentale, ele întrerup echilibrul minţii și duc 
la un comportament vătămător. Dar când suntem 
atenţi la ele fără a fi distraşi şi fără a fi prinși, devin 
portaluri către însușirile elementare ale conştiinţei 
substrat. 


” Interludiu: 
- Visarea lucidă — 
“practica în timpul nopții 


p e măsură ce ne amplificăm stabilitatea şi 
intensitatea atenţiei de-a lungul zilei, am putea 
aplica aceste însuşiri pentru a lumina, de asemenea, 
natura experienţelor din timpul nopții. La urma 
urmei, majoritatea dintre noi ne petrecem aproape o 
treime din viață dormind. Datorită calității atenţiei 
pe care am dobândit-o, suntem acum pregătiți să 
includem partea de somn a vieţii noastre în practica 
meditativă. Aventurându-ne în practica pe timpul 
nopţii a visării lucide, putem începe să explorăm 
asemănările şi diferenţele dintre stările de conştiinţă 
asociate stării de veghe şi cele asociate stării de vis. 
Stephen LaBerge, un cercetător proeminent în acest 
domeniu, afirma: „Visarea poate fi considerată un 
caz aparte de percepţie ce este lipsită de limitările 

unui impuls senzorial extern. Dimpotrivă, percepția 
poate fi privită ca un caz aparte de visare limitat de 
impulsul senzorial”? Singura diferență esențială 
dintre experienţele stării de veghe și cele ale stării de 
vis este că prima apare prin impuls senzorial, iar a 
doua fără. În termenii activităţii creierului, a visa că 
percepem sau că facem ceva seamănă semnificativ de 
mult cu a percepe sau a face ceva în starea de veghe. 
De aceea, spune LaBerge, deseori luăm greșit visele 
drept realitate.” 


Există trei cerințe esențiale pentru învăţarea 
visării lucide: o motivaţie adecvată, o realizare corectă 
a tehnicilor propriu-zise şi o memorie excelentă 
a viselor. Ne putem dezvolta o motivație adecvată 
reflectând asupra beneficiilor potențiale ale unei 
asemenea practici în cercetarea naturii conştiinţei, 
și ne putem dezvolta o memorie excelentă a viselor 
fiind atenţi la ele şi notându-le într-un jurnal. În cea 
mai recentă carte a sa despre visarea lucidă, Lucid 
Dreaming: A Concise Guide to Awakening in Your 
Dreams and in Your Life („Visarea lucidă: un ghid 
practic de trezire în vis şi în viaţă”), LaBerge oferă 
indicații detaliate asupra acestei practici, pe care le 
vom sintetiza pe scurt aici. 


O metodă ce se bazează direct pe tehnicile din 
timpul zilei despre care am discutat în interludiul 
anterior este numită Inducția mnemonică a viselor 
lucide. În această tehnică, când mergem seara la 
culcare, ne propunem să ne trezim în timpul nopții şi 
să ne amintim visele. Imediat ce ne trezim, căutăm să 
ne amintim cât mai multe detalii posibile ale visului, 
și când suntem pe punctul de a adormi din nou, ne 
propunem: „Data viitoare când visez, am să recunosc 

că mă aflu într-un vis!” Şi chiar când simţim că 
adormim, ne imaginăm că ne aflăm în visul din care 
abia ne-am trezit. 


Visarea lucidă inițiată în timpul stării de vis 
apare când ne dăm cumva seama că visăm în timpul 
derulării unui vis. Această recunoaştere poate să 
apară pentru că am identificat un semn slab sau 
puternic de vis, sau poată fi indusă de un coşmar. 
Aceasta este cea mai des întâlnită modalitate de a 
deveni lucid într-un vis. 


În Visarea lucidă inițiată în timpul stării de veghe 
ne trezim scurt dintr-un vis, apoi revenim în el fără 
să ne pierdem conștiința. LaBerge descrie astfel 
această metodă: 

Ne întindem în pat relaxaţi, dar vigilenți, şi 
realizărn o activitate mentală repetitivă sau 
continuă asupra căreia ne focalizăm atenţia. A 
menţine continuu această activitate este ceea ce 
ne menţine focusul lăuntric al atenţiei şi prin 
aceasta conștiința lăuntrică trează, în timp ce 
conştiinţa exterioară slăbeşte şi dispare atunci 
când adormim. În esenţă, ideea este să lăsăm 
trupul să adoarmă, în timp ce mintea rămâne 
trează.“ 


Mulţi oameni consideră posibilitatea visării 
lucide descurajatoare, pentru că își amintesc visele 
cu greutate, iar atunci când o fac, visele însele pot fi 
neclare, iar amintirea lor vagă. Acestea sunt probleme 
de apatie a atenţiei, ce pot fi direct remediate prin 
practica shamatha. O altă problemă des întâlnită 
când ne aventurăm în practicile visării lucide este 
trezirea imediat ce recunoaștem că visăm. Chiar 
dacă nu ne trezim, visul poate să pălească şi la fel 

luciditatea noastră. Sau visul poate să continue, dar 
ne pierdem conştiența că este un vis. Aceste probleme 
apar dintr-o insuficientă stabilitate a atenţiei, pe care, 
de asemenea, shamatha o remediază. Deci shamatha 
pare a fi perfect concepută pentru a ne oferi exact 
acele calităţi ale atenţiei necesare unui practicant al 
visării lucide. 

O cauză importantă a uitării viselor este 
interferența cu alte conținuturi mentale ce ne cer 
atenția; pentru aceasta, să facem astfel încât primul 
gând la trezire să fie: „Ce am visat?” Așa cum 
mişcarea întrerupe stabilitatea atenţiei când medităm, 
de asemenea subminează coerenţa şi continuitatea 
visării, deci când ne trezim nu ne mișcăm. Ne 
readucem atenția asupra visului din care abia ne-am 
trezit, şi vedem dacă putem aluneca înapoi în el, fiind 
conştienţi că este un vis. 


O altă modalitate foarte eficientă de a deveni 
experți în visarea lucidă este să ne trezim cu o oră 
mai devreme decât de obicei, şi să rămânem treji 
treizeci sau şaizeci de minute înainte de a adormi 
înapoi. Aceasta poate creşte probabilitatea de a avea 
un vis lucid de peste douăzeci de ori. Pe măsură 
ce devenim din ce în ce mai pricepuţi în a menţine 
stabilitatea şi intensitatea atenţiei mai mereu, în 
timpul şi între ședințele de meditaţie, în timpul stării 
de veghe şi în timpul stării de vis, vom căpăta o din ce 
în ce mai profundă înţelegere a naturii conştiinţei şi 
vom progresa pe calea shamatha. 





Etapele avansate: 


CONȘTIINȚA 
LUMINATOARE 


— 


Etapa aopta: 
_ ATENȚIA FOCALIZATĂ 


(otita cu perseverență practica 
shamatha, vom atinge în cele din urmă etapa a opta, 
cunoscută sub numele de atenția focalizată. Am 
atins un înalt grad de unificare a atenției: oriunde 
am direcționa-o, conştiența noastră este coerentă şi 
extrem de focalizată. Din acest punct mai departe, 
putem să ne continuăm practica fără efort sau cu un 
minim efort. Suntem acum capabili să menţinem 
un nivel înalt de samadhi sau o atenţie extrem de 
focalizată, eliberată de dezechilibrele generate chiar 
şi de apatia sau agitația superioare timp de cel puţin 
trei ore. Este necesar un minim de efort la începutul 
fiecărei ședințe și apoi continuăm practica motivaţi 
de puterea entuziasmului. Pentru prima oară, fluxul 
atenției continuă fără orice întreruperi datorate 
apatiei sau agitaţiei, iar trăsătura predominantă 
a acestei stări de samadhi este tăcerea. În timp 
ce în etapele precedente gândurile involuntare se 
manifestau ca un râu ce curge încet printr-o vale, 

acum mintea este calmă, ca un ocean neafectat de 
valuri. 

Dacă dorim să continuăm fixarea minţii în 
starea sa naturală, metoda ne poate duce până la 
capăt, la dobândirea stării de shamatha. Dar am să 
prezint acum o tehnică alternativă ce poate fi o cale 
chiar mai puternică de îndreptare a atenției către 
perfecțiune. Padmasambhava a numit-o cultivarea 
stării de shamatha fără punct de reper. În acest 
context, punctul de reper se referă la orice obiect al 
atenţiei ce poate fi identificat în interiorul unui cadru 
conceptual. Senzaţiile respiratorii tactile sunt un 
asemenea punct de reper. Tot astfel este spaţiul minţii 
şi al fenomenelor care apar în acesta. În ambele 
metode, atenţia este direcționată către un obiect 
diferit de sine însăşi, iar stabilitatea şi intensitatea 
sunt dezvoltate în corelaţie cu acel obiect. 


În practica shamatha fără punct de reper, atenţia 
nu este orientată către nimic. Rămâne în propria sa 
natură, fiind pur şi simplu conștientă de propria sa 
prezenţă. Teoretic, putem spune că atenţia se ia pe 
sine ca obiect. Dar practic, această tehnică presupune 
mai degrabă a nu lua niciun obiect. Pur şi simplu 
lăsăm atenţia să existe, fără nicio responsabilitate, 
în propria sa luminozitate și cunoaştere. Deşi 
Padmasambhava indică această metodă pentru 
dobândirea stării de shamatha, ea este de asemenea 
o tehnică eficientă pentru iluminarea naturii 
conştienţei. 

Ştim - sau cel puţin credem că ştim - multe 
aspecte cu privire la ambianța fizică, ceilalți oameni, 
trupul nostru, mintea noastră, noi înşine. Dar așa 
cum au descoperit în mod repetat oamenii de ştiinţă 

în ultimele patru secole, multe aspecte despre care 
credem că avem o cunoaştere certă se dovedesc a fi 
iluzorii. De ce anume putem fi absolut siguri? Foarte 
puţini oameni de ştiinţă ar susține o asemenea 
certitudine chiar și cu privire la descoperirile lor 
cel mai riguros testate. Așa cum Descartes şi alți 
filozofi orientali și occidentali au remarcat, însăși 
existența unei lumi fizice, obiective, independente 
poate fi pusă la îndoială. Poate chiar și ea este o iluzie. 
Aceasta este ideea de bază a idealismului filozofic. 
Pe de altă parte, mulți materialişti afirmă că toate 
experienţele noastre mentale subiective sunt iluzorii, 
iar majoritatea neurologilor au concluzionat că simţul 
nostru firesc al unui eu autonom este o iluzie. Dar 
în mijlocul tuturor acestor incertitudini, sugerez că 
există un gen de cunoaştere de care putem fi absolut 
siguri: cunoaşterea prezenţei conștiinței. Chiar dacă 
nu suntem siguri că există un observator distinct — 
eul - este lipsit de logică să ne îndoim că experienţa 
conștientă are loc. Fără ea, ar fi imposibil să ne 
îndoim de existenţa ei. 


Aceasta este o mult mai modestă afirmaţie 
decât celebrul dicton al lui Descartes: „Gândesc, 
deci exist.” Gândurile apar, dar aceasta nu implică 
în mod necesar că există un agent separat numit Eu. 
Mai mult, după cum descoperim în antrenamentul 
shamatha, există momente când gândurile sunt 
absente. Dar atunci încă mai poate exista o conştiență 
a acelei absenţe, cu sau fără un observator separat 
care este conştient de acea absenţă. Este de asemenea 
posibil să fim conştienţi că suntem conştienţi. Să ne 
imaginăm că ne aşezăm într-un bazin de deprivare 
senzorială (samadhi tanc) ce este atât de eficient încât 

pierdem percepțiile senzoriale cu privire la trup şi la 
ambianţă. Tot ce ne rămâne este spațiul minţii şi al 
gândurilor, imaginilor, dorințelor, emoţiilor ş.a.m.d. 
ce apar în el. Acum ne imaginăm că acest spaţiu 
este golit de întregul său conținut. Chiar şi fără un 
punct de reper - un obiect cu care să ne identificăm 
conceptual şi către care să ne direcționăm atenția — 
încă poate exista o conştiență a luminozităţii clare 
şi a cunoaşterii că suntem conștienți. Mintea a fost 
redusă la natura sa pură, o stare de vid relativ. Dar 
acel gol este în continuare iluminat de conştiinţă. 
lar această conştientizare este naturală, liniştită și 
intensă. Atributele atenţiei pe care le-am dezvoltat 
în antrenamentul shamatha există deja implicit în 
natura conştienței înseşi. Ele doar au așteptat să fie 
dezvăluite. 


Practica: Conștientizarea 
conștientizării 


După ce ne-am fixat trupul şi mintea în 
starea lor naturală, devenim conștienți că suntem 
conştienţi. Nu este necesar să ne aflăm într-un bazin 
de deprivare senzorială, iar mintea nu trebuie să 
fie în totalitate tăcută. Putem şti, cu o certitudine 
instantanee, că este prezentă conştiinţa şi, fără niciun 
alt obiect al conştienţei, putem amplifica stabilitatea şi 
intensitatea acestei conştiențe. Să vedem cum descrie 
Padmasambhava modalitatea cea mai subtilă de 
dobândire a stării de shamatha: 

În timp ce ne fixăm privirea în spațiul din 
fața noastră, fără a medita asupra a ceva, ne 

concentrăm ferm conștiința, fără fluctuații, 
asupra spaţiului din fața noastră. Amplificăm 
stabilitatea atenției, apoi ne relaxăm din nou. 
Din când în când ne întrebăm: „Ce este această 
conştiinţă care se concentrează?” Ne concentrăm 
din nou cu fermitate, apoi ne întrebăm din 

nou. Facem aceasta alternativ. Chiar dacă apar 
probleme de apatie sau agitaţie, aceasta le va 
disipa... 


Ne orientăm privirea către în jos, ne eliberăm 
mintea cu blândeţe și, fără să avem ceva asupra 
căruia să medităm, ne punem ușor trupul şi 
mintea în starea lor naturală. Neavând ceva 
asupra căruia să medităm, fără nicio modificare 
sau alterare, ne fixăm pur și simplu atenția, fără 
ezitare, în starea sa naturală, în limpezimea sa 
naturală, în propria sa natură, aşa cum este. 
Rămânem în această stare de luminozitate şi ne 
lăsăm mintea să fie destinsă şi liberă. Alternăm 
între a observa ceea ce se concentrează în 
interior și ceea ce se destinde. Dacă considerăm 
că este mintea, ne întrebăm: „Cine este cel care 
concentrează mintea şi cine este cel care destinde 
mintea? ' Ne observăm cu hotărâre, apoi ne 
destindem iar. Prin aceasta se va manifesta o 
stabilitate de calitate înaltă, și vom putea chiar 
identifica pura conştienţă... 


Dacă devenim confuzi și neatenți, e semn că 

am căzut în apatie sau lipsă de luminozitate. 
Rezolvăm această problemă, ne dinamizăm 
atenţia și ne ridicăm privirea. Dacă devenim 
distraţi sau agitaţi, este important să coborâm 
privirea şi să destindem conștiența. Dacă apare o 
stare de samadhi în care nu există nimic despre 
care să putem afirma: „Aceasta este o meditaţie” 
sau „Aceasta este o conceptualizare”, apare o 

amorțire, iar soluţia este să medităm alternând 
concentrarea şi destinderea şi să recunoaştem 
cine este cel care meditează. Făcând astfel, 
recunoaștem imperfecțiunile stării de samadhi şi 
le eliminăm prompt.” 


Reflecţii asupra practicii 


În îndrumările de mai sus, Padmasambhava 
ne provoacă să cercetăm natura propriei noastre 
identități ca un martor sau ca un factor ce face 
anumite alegeri şi acționează conform acestora. Şi 
deşi o prezintă drept un mijloc de dobândire a stării 
de shamatha, faptul că punem întrebări şi cercetăm 
natura propriei experiențe sugerează că metoda 
poate fi considerată, de asemenea, ca vipashyana sau 
introspecţie. 

Şi neurologii moderni pun sub semnul întrebării 
presupunerile noastre de zi cu zi cu privire la natura 
eului şi a voinţei, iar majoritatea dintre ei au ajuns 
la concluzia că sursa voinţei se află în creier. Budiştii 
sunt de acord că voinţa este influențată de creier, 
dar neurobiologia are în continuare de prezentat 
dovezi convingătoare care să arate că sursa voinţei 
este creierul, în special dacă aceasta presupune că 
singurul responsabil pentru generarea voinţei este 
creierul. Neurologii studiază doar cauzele fizice 
ale proceselor mentale, deci nu sunt bineînţeles în 
măsură să identifice orice alte cauze. Aceasta nu 
înseamnă că nu există sau că nu pot exista cauze 
nonfizice. Budiştii au studiat mintea în principal 
dintr-o perspectivă introspectivă şi au identificat 

multe cauze ale voinţei, şi nu este deloc evident că 
toate ar fi fizice. 


Ipoteza conform căreia toate actele de voinţă trec 
prin creier, fără a încălca nicio lege fizică, este perfect 
compatibilă cu budismul, dar aceasta nu înseamnă 
că trebuie acceptat aşa-numitul principiu final care 
afirmă că nu pot exista, în lumea fizică, forțe cauzale 
care să nu fie, la rândul lor, fizice. Cea mai probabilă 
fisură a acestui principiu are de-a face cu Principiul 
incertitudinii al lui Heisenberg, potrivit căruia forțe 
nonfizice pot să se manifeste pentru scurte momente, 
fără a încălca Legea conservării masei și a energiei, 
iar acele momente pot avea efecte măsurabile în 
universul macro.'* Aceasta nu dovedeşte că există 
forțe nonfizice în lumea fizică (de altfel, cum ar putea 
fizicienii să le detecteze vreodată, dacă instrumentele 
lor măsoară doar fenomene fizice?), dar arată că 
asemenea forțe nu ar încălca niciuna dintre legile 
fizicii. 

În cartea sa, The Illusion of Conscious Will 
(„Iluzia voinței conștiente”), neurologul Daniel 
M. Wegner expune studii asupra mecanismelor 
creierului în corelație cu voinţa, având ca ipoteză 
de pornire că singure procesele fizice din creier 
generează toate procesele mentale. Concluzia sa 
finală nu ar trebui să surprindă: „Pare că fiecare 
dintre noi avem o voinţă conştientă. Pare că avem 
euri. Pare că avem minţi. Pare că suntem responsabili. 
Pare că justificăm ceea ce facem... Este adevărat 
şi esențialmente corect să numim toate acestea o 
iluzie.”7? 

Pretenţia lui Wegner de a face o afirmaţie 


3) 


„esențialmente corectă” despre interacțiunile corp- 

minte pare mult prea ambițioasă în special dacă avem 
în vedere lipsa unei cunoașteri științifice actuale a 
modului în care fenomenele neurale influențează 
fenomenele mentale și viceversa. Mai mult, implicația 
imediată a afirmației sale, peste care pune întreaga 
greutate a autorității ştiinţifice, este că nimeni nu 
este responsabil de faptele sale. Dacă aceasta este o 
concluzie inevitabilă bazată pe fapte ştiinţifice clar 
acceptate, atunci ar trebui să o aplicăm codului penal 
şi înțelegerii generale a comportamentului uman. 
Dar Wegner a tras pripit concluzia sa bazându-se pe 
o masă de prejudecăţi materialiste care erau general 
acceptate de psihologi și neurologi în urmă cu mai 
bine de un secol. A descoperit doar nişte evidențe 
empirice limitate care să susțină o presupunere 
preexistentă. 


Ca o analogie, să ne imaginăm un cercetător 
care ar dori să măsoare doar vibraţiile create de 
instrumentele muzicale în timp ce orchestra cântă 
Simfonia pastorală a lui Beethoven. El ar descoperi 
că, înainte să se audă vreun sunet, instrumentele 
vibrează în moduri specifice, deci ar putea să 
concluzioneze că doar acele vibrații sunt singura 
cauză a simfoniei. Ce ar lăsa pe dinafară ar fi rolul 
compozitorului, al dirijorului, talentul și implicarea 
emoţională a muzicienilor, publicul ș.a.m.d. Deşi 
are dreptate că vibraţiile instrumentelor au un 
rol esenţial în producerea muzicii, abordarea 
sa eliminatorie îl orbeşte față de miriade de alte 
influenţe, iar el nu-şi va da seama că mulți oameni 
pot compune muzică şi pot cânta melodii în mintea 
lor, fără să aibă la dispoziţie instrumente muzicale ce 
vibrează, care să aibă vreun rol cauzal. 

Misticii budiști au tras concluzia că deşi creierul 
condiționează mintea şi este necesar ca anumite 
procese mentale să apară atât timp cât conştiinţa 
substrat este întrupată, psihicul uman apare din 
acest flux fundamental al conștiinței care este 
întrupat în viaţa de după viață. Această teorie este 
compatibilă cu întreaga cunoaştere științifică actuală 
a minţii şi a creierului, nu e nimic ilogic în ea, nici 
nu este o simplă presupunere bazată pe credinţă din 
perspectiva practicanţilor budişti avansați. Ceva ce 
este pur şi simplu o chestiune de credinţă religioasă 
sau de speculație filozofică în viziunea oamenilor de 
ştiinţă poate fi o ipoteză confirmată experimental din 
punctul de vedere al practicanţilor budiști. Linia de 
demarcaţie între ştiinţă şi metafizică este determinată 
de limitele investigației experienţiale, nu de Natură 
sau de Dumnezeu. 


Dezvoltarea shamatha este în general considerată 
un mijloc de descoperire a naturii relative a minţii, 
cunoscute de asemenea drept conştiinţa substrat, 
despre care am vorbit în capitolul precedent. Dar 
uneori, aşa cum comenta Padmasambhava, practica 
shamatha fără obiect poate fi suficientă pentru a 
revela natura purei conștiențe. Această metodă este 
una a unei inactivități profunde. Suntem conştienţi că 
suntem conștienți, dar nu facem cu adevărat ceva. Eul 
independent, iluzoriu este temporar scos din uz, iar 
pentru acele ființe excepționale care au „prea puțin 
praf în ochi, ca să folosim o metaforă străveche, 
aceasta poate fi suficient pentru a înţelege natura 
ultimă a minții și relaţia sa cu realitatea ca întreg. 


În comparaţie cu conștiința substrat, ce poate 
fi considerată starea de fundament relativ a minţii, 

conştiinţa pură (în limba tibetană: rigpa; în limba 
sanscrită: vidya) poate fi considerată starea de 
fundament absolut a minţii. Cunoscută de asemenea 
drept conştiinţă primordială (jnana), realizarea 
acestei dimensiuni supreme a conștiinței este tema 
centrală a practicii Dzogchen. Această stare necesită 
cea mai scăzută activitate mentală, cu cel mai înalt 
posibil potenţial şi grad de libertate a conştiinţei. 
Inseparabil de conștiința primordială este spaţiul 
absolut al fenomenelor  (dharmadhatu), care 
transcende dualitatea spațiului exterior și interior. 

Din acest spațiu - nondual al conștiinței 
primordiale - răsar toate fenomenele ce alcătuiesc 
lumea exterioară. Toate reprezentările spaţiului 
interior şi exterior, timpul, materia, conștiința apar 
din acest spaţiu absolut al fenomenelor şi nu sunt 
decât configurații ale acestuia. În vidul limitat și 
relativ al substratului - ca în cazul somnului profund 
- evenimentele mentale specifice unui individ apar 
şi se resorb în acel spațiu subiectiv al conştiinţei. 
Dar totalitatea fenomenelor din timp și spațiu apar 
şi se resorb în spațiul absolut al fenomenelor - o 
vacuitate infinită, atemporală. În timp ce vidul 
relativ al substratului poate fi atins prin practica 
shamatha, vidul absolut este de obicei atins doar prin 
vipashyana. 

Realizarea directă a spaţiului absolut prin 
conştiinţa primordială transcende toate diferențele 
dintre subiect şi obiect, minte şi materie, cuvinte 
şi concepte. O asemenea înțelegere nu presupune 
întâlnirea unui mod subiectiv al conștiinței cu 
un spațiu obiectiv, ci mai degrabă o percepție 
nonduală a unității intrinseci dintre spaţiul absolut 

și conştiinţa primordială. În timp ce spaţiul absolut 
al fenomenelor este natura fundamentală a lumii 
manifestate, conștiința primordială este natura 
fundamentală a minţii. Toate distincţiile între subiect 
și obiect, minte și materie sunt considerate a fi 
născociri conceptuale. 


Unitatea dintre spațiul absolut şi conştiinţa 
primordială este Marea  Perfecţiune, numită 
adesea „savoarea unică” a tuturor fenomenelor. 
Conştiința substrat poate fi considerată un vid al 
conștiinței relativ, iluzoriu, deoarece este diferită de 
substratul pe care îl dezvăluie; este caracterizată de 
experienţele distincte ale beatitudinii, luminozității 
şi nonconceptualizării; este descoperită când mintea 
se retrage din lumea exterioară; şi este limitată de 
timp şi cauzalitate - specifice unei ființe individuale. 
De aceea, în pofida vacuităţii sale, are o structură 
internă. Pe de altă parte, unitatea dintre spațiul 
absolut şi conştiinţa primordială este vacuitatea 
absolută, reală. Deși şi ea este impregnată de 
beatitudine, luminozitate şi  nonconceptualizare, 
acestea nu sunt prezente ca trei atribute distincte (așa 
cum se prezintă în cazul conștiinței substrat). 

Când ființa atinge conștiința substrat prin 
shamatha, dezechilibrele mentale sunt doar 
temporar suspendate, însă când este atinsă conștiința 
primordială, se spune că toate dezechilibrele mentale 
(Klesha) şi toate neînțelegerile (avarana) sunt 
eliminate pentru totdeauna. Tot astfel, beatitudinea 
ce este experimentată când ne aflăm în starea de 
fundament relativ a minţii este limitată şi trecătoare, 
în timp ce beatitudinea extraordinară înnăscută stării 
de fundament absolut al minţii este nelimitată şi 

eternă. Conştientizând conștiința substrat, înțelegem 
natura relativă a conştiinţei individuale, dar atingând 
conştiinţa primordială, câmpul conştiinţei devine 
fără limite. Tot astfel, potenţialul creator al conştiinţei 
accesat prin shamatha este limitat, în timp ce despre 
cel dezvăluit prin revelația contemplativă ultimă se 
spune că nu are margini. Astfel, referitor la starea 
de fundament absolut al minţii, Buddha a afirmat: 
„Toate fenomenele sunt precedate de minte. Când 
mintea este înţeleasă, toate fenomenele sunt înțelese. 
Controlând mintea, toate fenomenele sunt sub 
control.”* 





„ Interludiu: 


i Yoga: stării de vis — 
Practica întimpul zilei 


7 [3 ini E ai 


PL = 


Manitestând o atenţie pătrunzătoare față de tot 
ceea ce apare, vom conştientiza din ce în ce mai clar 
natura realității stării de veghe, iar aceasta ne poate 
conduce la luciditatea viselor. În tehnicile destinate 
perioadei de zi care ne pregătesc pentru visarea 
lucidă, am fost în mod deosebit atenți la semnele ce 
indică starea de vis şi am realizat verificări de stare 
pentru a determina dacă suntem treji sau visăm. Din 
perspectiva budistă, toţi cei care nu am atins condiția 
de buddha sau de trezire trăim ca într-o stare de vis. 
Tehnicile prezentate în acest interludiu ne ajută să 
realizăm natura iluzorie a realității stării de veghe. 

Conform. filozofiei budiste clasice - o formă 
de pluralism empiric - fenomenele reale sunt cele 
care influențează din punct de vedere cauzal alte 


206 B. Allan Wallace - Revoluţia atenţiei 


fenomene şi pot fi influențate, la rândul lor, în timp 
ce fenomenele iluzorii sunt cele care sunt doar 
proiectate conceptual asupra universului experienţei 
senzoriale.” Există trei clase de fenomene reale: 
1) fenomenele materiale, alcătuite din particule 
elementare; 2) fenomenele cognitive, care percep 
conştient obiecte şi 3) compoziţiile abstracte, cum 
sunt dreptatea, normele şi oamenii. Fenomenele 
iluzorii există, însă doar printr-o înţelegere 
convențională, iar ele nu au o eficienţă cauzală de sine 
stătătoare. Ele includ aspecte precum graniţele unei 
țări, proprietatea, titlurile. Acestea sunt denumiri 
conceptuale asupra cărora comunitățile de oameni 
cad de acord, deci ele există pentru ei, însă nu au o 
existență separată de aceste înțelegeri convenţionale. 


În plus față de acestea, și noi proiectăm 
conceptual lucruri care nu au nicio bază în 
realitate. În viziunea budistă clasică asupra lumii, 
suntem tentaţi să ne imaginăm că lucrurile sunt 
mai stabile și mai durabile decât sunt în realitate. 
În felul acesta, confundăm impermanența cu 
permanenţa. De asemenea, considerăm aspecte 
precum prosperitatea, faima și plăcerile senzoriale 
drept surse ale fericirii, când în realitate ele nu sunt. 
În felul acesta confundăm lucrurile care nu sunt cu 
adevărat împlinitoare cu cele care sunt. În al treilea 
rând, considerăm ca fiind „eu” şi „al meu” lucruri 
care sunt simple fenomene, ce apar în corelaţie cu 
anumite cauze şi condiții impersonale. În felul acesta, 
considerăm aspecte care nu ţin de eul imuabil, unitar 
şi independent ca fiind sau ţinând de acest eu. 


Printr-o atenție pătrunzătoare față de toate 
tipurile de reprezentări perceptive - materiale, 

mentale sau de alt gen - putem începe să distingem 
intre cele care par a fi experiențe senzoriale 
imediate și proiecţii conceptuale. Astfel, începem 
să descoperim gradul în care experiența pe care o 
avem în starea de veghe este iluzorie. Dar natura 
asemănătoare stării de vis a lumii experimentate 
poate să meargă mult mai departe de atât. În sutra-ele 
Perfecțiunii înţelepciunii, Buddha face afirmația 
mult mai radicală, că universul experienţei noastre 
a stării de veghe nu este la modul esențial mai real 
decât un vis. Într-un vis non-lucid, privim toate 
reprezentările obiective şi subiective ca fiind reale, 
fiecare având propria lor existență intrinsecă. Tot 
astfel, într-o stare normală (non-lucidă) de veghe, 
procedăm la fel, imaginându-ne universul manifestat 
ca fiind cu adevărat „acolo”, existând independent 
de construcţiile noastre conceptuale; ne imaginăm 
că gândurile și alte experiențe subiective fiind cu 
adevărat „aici”, existând prin propria lor natură 
inerentă. În termeni filozofici, materializăm - sau 
proiectăm - tot ceea ce experimentăm în starea de 
veghe şi în starea de somn. 


Toate şcolile de filozofie budiste recunosc 
problema cercetării atente a lumii care se presupune 
că există independent de mintea care caută să o 
înțeleagă.% În Middle Way („Calea de mijloc”) sau 
filozofia Madhyamika — ce reprezintă pentru filozofia 
budistă clasică ceea ce este teoria relativității a lui 
Einstein pentru fizica clasică - realitatea poate fi 
ințeleasă doar în relaţie cu anumite cadre cognitive 
specifice de referință?! Subiect și obiect sunt 
intotdeauna interrelaționate, niciunul nu poate exista 
fără celălalt, ceea ce implică un gen de relativitate 

universală, ontologică. Așa cum Einstein a respins 
noțiunea de spațiu absolut, adepţii Căii de mijloc 
(madyamika-şii) resping existența unei lumi fizice 
obiective absolute, precum şi a unor minți subiective 
absolute. Înseşi noţiunile de subiect, obiect, minte şi 
materie sunt construcții conceptuale create de mintea 
omenească, și nu au semnificaţie în afara cadrului 
conceptual. 


Din perspectiva Madhyamika, toate obiectele 
cunoscute există relativ la cadrele de referință 
perceptuale și cognitive prin care sunt cunoscute. 
Culoarea roşie care este percepută nu există 
independent de conştientizarea ei vizuală; niciun 
obiect postulat de matematică sau ştiinţe - de la 
geometria non-Euclidiană până la superstringuri şi 
roiuri galactice — nu există independent de mintea 
care l-a conceput. Fenomenele sunt literal aduse în 
existenţă în legătură cu destinația lor conceptuală. 


Fenomenele par să aibă o existență separată, 
independentă de cadrele noastre conceptuale, şi ne 
amăgim considerând că ele există după cum par. 
Aceasta doar perpetuează natura asemănătoare 
visului a experiențelor de toate felurile. Când 
devenim lucizi într-un vis, începem să recunoaștem 
că lucrurile nu sunt cum par, iar acum provocarea 
noastră este să recunoaștem în ce măsură lucrurile 
percepute în starea de veghe nu sunt mai reale decât 
un vis. 

La stării de vis - Practica în timpul 
zilei 


Această practică poate fi abordată pentru 
început din perspectiva filozofiei budiste clasice, 
iar apoi în termenii relativității Căii de mijloc. 
Prin manifestarea corectă a unei stări de atenţie 
susținute, să considerăm ca fiind „semne de vis” tot 
ceea ce ne apare a fi permanent, foarte împlinitor şi 
aparținând unui eu independent. Să ne dăm seama 
că noi combinăm proiecţiile noastre conceptuale cu 
conţinutul imediat al experienței şi să ne amintim 
afirmaţia lui Buddha: „În ceea ce este văzut există 
doar ceea ce este văzut; în ceea ce este auzit există 
doar ceea ce este auzit; în ceea ce este simţit există 
doar ceea ce este simţit; în ceea ce este perceput 
mental există doar ceea ce este perceput mental.” 


Pe măsură ce integrăm perspectiva Căii de mijloc 
în practica din timpul zilei, putem urma învățăturile 
oferite de Padmasambhava: 


Este așa: fenomenele nu au o existenţă inerentă, 
însă par să aibă şi sunt recunoscute ca fiind 
variate, precum albul şi roşul. Ceea ce este 
impermanent este luat drept permanent, iar ceea 
ce nu are o existență reală este considerat ca 
având o existenţă reală. Deşi se spune că această 
cauză a înlănțuirii tuturor ființelor este precum o 
iluzie, datorită fixării aparenţelor înșelătoare pe 
existenţa adevărată, fenomenele ne apar acum 
ca având o existenţă reală. Ele apar la origine 

din non-substanţialitate, apar acum deşi nu au o 
existență inerentă, iar în final vor deveni nimic. 
Să avem în vedere că, de vreme ce nu posedă 

permanenţă, stabilitate, imuabilitate sau o natură 
inerentă, aceste lucruri sunt iluzii.* 


Ori de câte ori considerăm că ceva există 
independent de cadrul nostru conceptual, să-i 
recunoaştem natura asemănătoare visului, iar astfel 
vom începe să devenim lucizi în timpul stării de 


veghe. 


Etapa a noua: 


___ STABILITATEA ATENȚIEI 


(n un efort minim, trecem de la etapa a 
opta a antrenamentului atenţiei la cea de-a noua, 
cunoscută sub numele de stabilitatea atenţiei. 
Suntem acum capabili să menţinem o perfectă stare 
de samadhi, continuu şi fără efort, timp de cel puţin 
patru ore. Datorită familiarizării profunde cu acest 
antrenament, putem intra uşor într-o stare meditativă 
stabilă, eliberaţi chiar și de cele mai subtile urme ale 
apatiei și agitaţiei. Aceasta nu înseamnă că atenţia 
noastră este stabilizată ireversibil. Dacă dintr-un 
anumit motiv întrerupem practica, descoperim că 
apatia și agitația ne afectează. Aceste perturbări nu 
au fost eliminate ireversibil. Dar dacă avem un stil de 
viață contemplativ şi ne menţinem atenţia trează prin 
practică perseverentă, ne putem bucura pe viață de 
acest echilibru al minţii. 

Pentru a ajunge aici, vor fi cu siguranţă necesare 
luni de zile, sau poate chiar câţiva ani de antrenament 
continuu, clipă de clipă. Nu vom reuși niciodată dacă 
lucrăm în această direcţie chiar intens, însă pentru 
perioade scurte, cu multe pauze. De asemenea, 

etapele superioare ale antrenamentului shamatha nu 
vor fi atinse dacă vom participa din când în când la 
câteva scurte retrageri de câteva săptămâni sau luni. 
Shamatha presupune o practică de lungă durată, 
continuă, fără întreruperi. Nu există scurtături. 


Cei care au parcurs a noua etapă a 
antrenamentului atenției descriu calitatea acestei 
experiențe pur și simplu ca „perfecțiune. Mintea 
a dobândit o şi mai profundă stare de linişte şi pace 
şi este asemuită acum cu muntele Meru, regele 
munţilor. Ar fi de înţeles dacă am concluziona că am 
realizat shamatha pe deplin. Suntem foarte aproape. 


Practica: mm 
Conștientizarea fără obiect 


lată învățăturile esențiale oferite de 
Padmasambhava cu privire la practica shamatha fără 
un alt obiect în afară de conştientizarea însăşi: 


Ne orientăm privirea în gol, în spaţiul din faţa 
noastră. Observăm că gândurile ce aparțin 

de trecut, viitor şi prezent, precum şi toate 
gândurile pozitive, negative sau neutre din punct 
de vedere moral, împreună cu toate cauzele, 
privite în ansamblu şi separat, ale gândurilor la 
cele trei timpuri, dispar. Nu aducem concepte 

la nivelul minţii. Lăsăm mintea ca un cer lipsit 
de nori, să fie curată, limpede şi într-o stare de 
egalitate, fixată în vacuitatea sa inexprimabilă. 
Realizând aceasta, apare chintesența bucuriei, a 
luminozităţii şi a nonconceptualizării. Cercetăm 
dacă în această stare pătrund atașamentul, ura, 
posesivitatea, lăcomia, apatia sau agitația, și 
recunoaştem diferențele între virtuţi şi vicii. 

Reflecţii asupra practicii 


În timp ce toate şcolile budismului tibetan au 
în general o aceeași viziune filozofică fundamentală, 
înțelegerea conştiinţei primordiale este un veşnic 
motiv de dezbateri. Diferenţa constă în felul în 
care este privită conștiința iluminată: drept ceva 
ce trebuie dezvoltat, sau drept ceva ce trebuie doar 
dezvăluit. Această dezbatere are implicaţii practice în 
antrenamentul atenţiei. 


Tradițiile Dzogchen și Mahamudra, asociate 
cel mai adesea cu ordinele Nyingma şi Kagyii ale 
budismului tibetan, consideră pura conştiență drept 
o stare perfect iluminată a conştiinţei care deja 
există, dar este ocultată de dezechilibre mentale și 
alte tulburări. De vreme ce se consideră că toate 
calitățile conştiinţei primordiale sau ale naturii de 
buddha există implicit în conştiinţa umană obişnuită, 
nivelurile excepţionale de stabilitate a atenţiei sunt de 
asemenea considerate a fi înnăscute în însăși natura 
conştienței. La modul fundamental, aceste calități 
nu trebuie dezvoltate, ele așteaptă să fie descoperite, 
iar metoda de mai sus este special concepută pentru 
aceasta. 


Ordinele Seluk şi Sakya ale budismului tibetan 
consideră la modul general natura de buddha drept 
potențialul nostru în vederea atingerii iluminării, 
însă mintea trebuie să se dezvolte în diferite 
moduri, pentru a dobândi calităţile nemărginite 
ale înţelepciunii, compasiunii şi creativităţii unui 
buddha. Ordinele Seluk şi Sakya pun cel mai adesea 
accentul pe tehnicile shamatha destinate amplificării 

stabilității și intensității prin focalizarea minţii asupra 
unor „semne” sau obiecte de meditaţie. 

Cu toate acestea, aşa cum lama-şii Nyingma 
şi Kagyii predau adeseori o varietate de tehnici 
shamatha ce folosesc obiecte de meditaţie, tot astfel 
lama-şii Seluk şi Sakya înțeleg valoarea practicii 
shamatha prin fixarea conştienței în propria sa 
natură. De aceea, aceste diferențe nu trebuie 
considerate a fi prea rigide. Tsongkhapa, cel care a 
fondat în secolul al XV-lea ordinul Geluk, descrie 
astfel această metodă: 


Pentru dezvoltarea unei atenţii nonconceptuale, 
fără a ne focaliza asupra unui obiect de meditație, 
cum ar fi o zeitate, ne hotărâm: „Îmi voi linişti 
mintea fără să mă gândesc la vreun obiect”. 

Apoi, fără a lăsa atenția să se împrăștie, evităm 
distragerea sa.* 


Primul Panchen Lama, de asemenea membru al 
ordinului Geluk, descrie astfel această metodă: 


Nu te lăsa furat de minte; imediat ce o idee apare, 
observă-i imediat natura; gândurile vor dispărea 
de la sine, iar în locul lor va apărea vacuitatea. Tot 
astfel, dacă ne aplecăm asupra minţii şi când este 
lipsită de fluctuații, vom vedea o vacuitate clară şi 
vie, fără vreo diferență faţă de starea precedentă. 
Practicanţii meditaţiei numesc aceasta „fuziunea 
dintre nemişcare şi dispersie“. 


În cele din urmă, regretatul maestru Sakya 
Deshung Rinpoche, în dezbaterea sa cu privire la 


întrebarea „Este natural să nu fii natural?”, explică 
această metodă astfel: 


Medităm astfel: ne aşezăm într-o postură corectă 
de meditaţie şi suntem cât mai naturali posibil. 

Rămânem în prezent, fără să ne focalizăm 

nici asupra trecutului, nici asupra viitorului. 
Rămânând astfel, vom observa că este „natural” 
să nu fim naturali. Gândurile apar. Ideea este să 
nu ne lăsăm furaţi de aceste gânduri - să le lăsăm 
pur şi simplu să treacă şi să rămânem în natura 
clară a minţii. Astfel, vom obține în cele din urmă 
înţelegerea; apoi, vom amplifica această înţelegere 
până se va stabiliza și o vom menţine şi când 
vom fi angrenați în alte activități. În acel punct, 
sentimentul vacuității tuturor fenomenelor ne va 
însoți permanent. 


În descrierea de mai sus a practicii fixării în 
natura clară a minţii, Deshung Rinpoche afirmă că 
această metodă poate duce la o înţelegere a vacuităţii, 
a naturii ultime a fenomenelor. lar în explicația pe 
care o oferă cu privire la practica shamatha fără 
obiect, Padmasambhava susține că, meditând astfel, 
se poate identifica pura conştiență. Trebuie subliniat 
totuși că în cazuri foarte rare, practica shamatha de 
orice fel duce direct la înțelegerea vacuității sau a 
conştienței pure. Scopul meditației shamatha este să 
dezvolte sau să descopere stabilitatea şi intensitatea 
atenției. E ca şi cum am construi un telescop pentru 
o observare precisă a fenomenelor minţii, inclusiv 
a înseși naturii conștiinței. Succesiunea dintre 
shamatha şi vipashyana are o semnificație perfectă: 
mai întâi ne perfecționăm puterile atenţiei, apoi le 
folosim pentru a explora şi purifica mintea, ceea ce se 
poate face doar prin cercetare directă. 


Buddha a subliniat această succesiune de 
nenumărate ori, de exemplu atunci când a întrebat: 
„Care este, călugări, condiția independenței 
cunoaşterii şi a viziunii lucrurilor aşa cum sunt ele?”, 

şi a spus: „Răspunsul ar trebui să fie: concentrarea 
(samadhi)”%5 Kamalashila a atins aceeași temă când a 
scris: „Pentru că mintea se mişcă precum un râu, ea 
nu rămâne imobilă fără un fundament al repausului. 
Mintea care nu este stabilizată este incapabilă să 
cunoască realitatea. 


Şi Buddha a spus: «Mintea care este stabilizată 
ajunge să cunoască realitatea aşa cum este ea.» 
lar Shantideva a vorbit în numele întregii tradiții 
Mahayana când a afirmat: „Realizând că înţelegerea 
obținută pe calea shamatha elimină tulburările 
minţii, căutătorul trebuie să se îndrepte întâi către 
shamatha. * 


Mulţi practicanți ai budismului tibetan sunt 
învăţaţi practici devoționale preliminare (ngândro) 
ale meditaţiei tantrice şi încurajați să se focalizeze 
asupra lor, până le stăpânesc. Apare astfel întrebarea 
dacă este mai bine să obținem mai întâi shamatha și 
apoi să ne angrenăm în aceste practici preliminare, 
sau invers. Avantajul când obţinem întâi shamatha 
este că ne putem folosi atenţia perfecționată în 
tehnicile preliminarii,  amplificându-le enorm 
eficiența. Pe de altă parte, dacă realizăm întâi 
tehnicile preliminare, aceasta ne va purifica mintea, 
astfel că vom întâmpina mai puţine obstacole în 
practica shamatha. Kalu Rinpoche, un faimos 
maestru în meditaţie al tradiției Kagyii, susținea că 
dobândirea shamatha este esenţială, însă ambele 
succesiuni pot fi alese, în funcţie de înclinația 
personală a fiecăruia.” 

Dat fiind consensul larg cu privire la rolul vital 
al shamatha-ei în practica budistă contemplativă, 
ne-am putea aştepta să fie practicată la scară largă, şi 

mulți să atingă această realizare. Destul de ciudat, o 
lungă perioadă a existat un curent puternic printre 
practicanții budismului tibetan de a marginaliza 
shamatha în favoarea unor tehnici mai avansate. În 
secolul al XV-lea, Tsongkhapa comenta astfel această 
atitudine: „Se pare că foarte puţini au atins fie chiar 
şi shamatha””*, şi, patru secole mai târziu, Didjom 
Lingpa a afirmat: „Dintre fiinţele lipsite de puritate 
ale acestei epoci degenerate, foarte puţine par să fi 
atins ceva mai mult decât o stabilitate trecătoare”! 


De-a lungul a numeroase dialoguri purtate cu 
practicanți avansați solitari şi cu Sfinţia Sa Dalai 
Lama, am urmărit să descopăr dacă această stare 
de lucruri este valabilă și în zilele noastre. Opinia 
generală este că, astăzi, dobândirea shamatha printre 
adepții budismului tibetan, atât a celor care trăiesc în 
Tibet, cât şi a celor aflați în exil, nu este neîntâlnită, 
însă este extrem de rară. 


Învăţatul Balangoda Anandamaitreya al tradiţiei 
Theravada din Sri Lanka mi-a spus că în pofida 
faptului că există sute de practicanți budişti în 
numeroasele mănăstiri din ţara sa, doar o mână 
dintre ei au atins adevărata shamatha. Majoritatea se 
focalizează exclusiv asupra metodelor vipashyana, 
uneori excluzând pe deplin shamatha. 


Practica shamatha îl antedatează pe Buddha, 
iar unii budiști o resping pe motiv că ea nu oferă 
în sine eliberarea minţii. Unii budiști Mahayana o 
marginalizează pe motiv că este folosită în budismul 
Theravada, pe care îl consideră „un vehicul inferior” 
al practicii spirituale. Şi există şi budişti tibetani care 
o trec cu vederea în favoarea unor practici tantrice 
mai secrete. În toate aceste cazuri, asemenea oameni 

desconsideră învăţătura lui Buddha, precum şi a celor 
mai competenți maeștri ai propriilor tradiţii. 
Dobândirea shamatha nu înseamnă că am atins 
vacuitatea, cunoaşterea fundamentală necesară 
în eliberarea budistă. lar realizarea vacuității nu 
înseamnă că am atins pura conștiență. Putem 
într-adevăr căpăta o anumită cunoaştere a vacuității 
fără să fi atins shamatha, însă acea realizare nu va fi 
durabilă şi nu va reuși să ne purifice mintea pentru 
totdeauna de tendințele sale perturbatoare. De 
asemenea, putem primi „instrucțiuni precise” ce 
trezesc în noi pura conştiență, dar dacă nu ne-am 
amplificat stabilitatea şi intensitatea atenţiei, este 
puţin probabil să putem susține această experienţă. 


interludiu: 
Yoga stării de vis — 
practica în timpul nopții 


Cand practicanții meditației care aleg să 
experimenteze yoga stării de vis pătrund într-un vis 
lucid, au mulțumirea de a ști că totul în experiența lor 
constă exact din acele fenomene pe care doresc să le 
studieze: toate sunt compuse din conștiință. Un vis 
lucid este un laborator perfect pentru studiul minții 
la persoana întâi. Pentru a se asigura că cercetarea lor 
decurge bine, este necesar să fie luaţi în consideraţie 
mai mulți factori: 1) ei trebuie să menţină un mod de 
viaţă bazat pe principii etice, care susține amplificarea 
echilibrului mental şi a înțelegerii contemplative; 
2) ei trebuie să atingă niveluri mai profunde ale 
echilibrului mental, în special shamatha, pentru 
a fi perfect pregătiți să testeze natura conștiinței 
şi 3) ei trebuie să ştie cum să investigheze riguros 

mintea prin vipashyana sau alte metode de cercetare 
contemplativă. 

Primul pas în yoga stării de vis ce vizează 
practica pe timp de noapte, este să recunoaştem visul 
şi să menţinem stabilitatea şi intensitatea acestei 
recunoașteri. Al doilea pas este practica transformării 
conţinutului unui vis, atât în ceea ce privește propria 
prezenţă în vis, cât şi în ceea ce priveşte tot ceea 
ce ne apare „obiectiv”. Chiar dacă suntem lucizi 
şi recunoaștem starea de vis drept ceea ce este, 
fenomenele din vis apar în continuare ca şi cum ar 
exista „de sine stătător”, independent de experiența și 
de cadrul nostru conceptual. 


De exemplu, când privim un perete, îl percepem 
ca fiind ceva ferm și tare, iar dacă întindem mâna 
să-l atingem, această percepție este confirmată. Dar 
peretele din vis nu este alcătuit din nicio configuraţie 
de masă-energie. Nu are densitate atomică, după 
cum nici trupul nostru din vis nu are, deci nu ar 
trebui să existe niciun motiv pentru care nu am putea 
trece prin el. Și totuşi, chiar și cei mai lucizi visători 
întâmpină dificultăți, cel puţin la primele încercări, la 
trecerea prin ziduri. Chiar dacă ei „ştiu” că peretele 
nu are 0 existență obiectivă în afara experienței 
lor, tot nu pot trece prin el. Unii au descoperit cu 
ingeniozitate că pot trece prin el cu spatele. Altcineva 
a relatat că atunci când a încercat prima oară, a trecut 
de jumătate, iar apoi a rămas blocat într-un fel de 
substanță gelatinoasă. Mulţi practicanți consideră că 
experienţa zborului este relativ uşoară, însă mersul pe 
apă sau trecerea prin obiecte solide este o provocare 
mai serioasă. În această etapă din yoga stării de 
vis, ne străduim să transformăm toate tipurile de 

fenomene ce apar în vis, cercetând dacă există 
ceva care să fie în mod obiectiv rezistent la puterea 
imaginației noastre. Astfel, începem să studiem 
natura conștiinței în starea de vis și puterile sale 
creatoare. 


Când ne angrenăm în asemenea practici pentru 
o perioadă lungă, aceasta poate duce la apariția 
coşmarurilor, iar în etapa a treia din yoga stării de 
vis, când întâlnim lucruri sau situații teribile, sarcina 
noastră nu este să le transformăm, ci mai degrabă 
să ne abandonăm conștientizând pe deplin că nimic 
din vis nu ne poate răni. Aceasta este asemănător 
cu tehnica anterioară de fixare a minţii în starea sa 
naturală, când am conșştientizat că nimic nu ne poate 
răni mintea, indiferent dacă gândurile au încetat sau 
nu. Propria noastră prezenţă în vis şi orice altceva 
constă din manifestări iluzorii ale conştiinţei, şi atâta 
vreme cât nu le concretizăm - să le considerăm mai 
reale şi mai substanţiale decât sunt în realitate — 
nimic nu ne poate răni. 

Într-o etapă ulterioară din yoga stării de vis 
eliberăm visul, lăsându-l să dispară înapoi în spaţiul 
minţii, şi rămânem în conștienţa tăcută şi luminoasă 
a conștienţei înseși, eliberată de orice alt conţinut. 
Aceasta este starea lucidă de somn profund fără vise, 
în care putem percepe conştiinţa substrat şi poate 
chiar pura conștiință. În această direcţie, practica 
shamatha fără obiect constituie o pregătire excelentă. 


Tradiţia budistă consideră procesele de 1) 
adormire, 2) visare şi 3) trezire ca fiind paralele 
cu procesele de 1) moarte, 2) trecere prin starea 
intermediară (bardo) dintre moarte şi următoarea 
naştere şi 3) renaştere. Astfel, fiecare ciclu 


222 B. Allan Wallace - Revoluţia atenţiei 


noapte-zi este o miniatură a întregului ciclu al morţii 
şi renașterii. De aceea, motivul principal pentru 
care budiștii tibetani practică yoga visului este să se 
pregătească pentru starea intermediară, despre a 
cărei natură se spune că este asemănătoare visului. 
Dacă nu recunoaştem starea intermediară drept ceea 
ce este, vom reacţiona față de evenimentele acelei 
perioade de tranziţie din obişnuinţă, ca într-un vis 
nonlucid. Dar dacă recunoaştem starea intermediară 
şi menţinem o conştientizare atentă a naturii acestei 
faze existențiale, deschidem noi dimensiuni ale 
libertăţii, ca într-un vis lucid. Astfel, putem urma 
calea trezirii spirituale în toate stările conştiinţei — 
în timpul zilei, în timp ce medităm, în somnul fără 
vise, în somnul cu vise. Ne-am transformat întreaga 
existență într-o practică spirituală. 


Yoga stării de vis — 
Practica în timpul nopții 


Pentru îndrumări în această direcţie revenim la 
învățăturile lui Padmasambhava: 


Ne întindem în poziţia leului care doarme şi ne 
amplificăm aspiraţia de a recunoaște starea de vis 
drept o stare de vis; făcând aceasta, adormim fără 
să mai fim întrerupți de alte gânduri. Chiar dacă 
nu reuşim din prima încercare, repetăm de multe 
ori, şi o facem cu multă seriozitate şi aspirație. 
Dimineața când ne trezim, conştientizăm clar 

și cu putere: „Nici măcar unul din visele pe care 
le-am avut azi-noapte nu s-a menţinut când 
m-am trezit. Tot astfel, nici măcar o singură 
manifestare a zilei de azi nu-mi va apărea la 

noapte în vise. Nu există nicio diferenţă între 
visele din timpul zilei şi cele din timpul nopții, ele 
sunt iluzii, ele sunt vise...” 


La început, vor fi mai multe vise, apoi ele vor 
deveni mai clare, apoi ele vor fi recunoscute. În 
eventualitatea unei circumstanţe înfricoşătoare, 
este ușor să recunoaștem: „Acesta este un vis. 
Este dificil să îl percepem astfel spontan, dar când 
ajungem să o facem, rămâne așa... 


Când recunoaştem starea de vis, reflectăm: „De 
vreme ce acesta este un trup din vis, poate fi 
transformat în orice fel”. Orice apare în vis, fie 
apariţii demoniace, maimuțe, oameni, câini și aşa 
mai departe... practicăm multiplicarea lor prin 
emanaţie şi transformarea lor în orice dorim... 


Înțelegerea în vis: Recunoaștem starea de vis și 
mergem pe malul unui râu mare. Reflectăm: „De 
vreme ce eu sunt trupul mental al unui vis, apa 
nu are nimic de dus departe”. Sărind în apă, vom 
fi purtaţi de un curent de beatitudine și vacuitate. 
La început, datorită instinctului de supravieţuire, 
nu vom îndrăzni, dar odată ce ne vom obişnui, 
nu va mai apărea teama. De asemenea, prin 
înfruntarea focului, a abisului, a animalelor 
sălbatice, toate fricile se vor preschimba în 
samadhi... 


Ne aşezăm în postura leului care doarme, cu 
capul spre nord. Ne ținem ușor respiraţia, 
curbăm gâtul şi ne orientăm privirea către în sus. 
Ne focalizăm atenţia cu claritate și intensitate 
asupra unei sfere de lumină alb-strălucitoare pe 
care o vizualizăm în zona inimii. Cu atenţia clară 
şi intensă fixată în natura luminii, adormim. În 
starea de vis, lumina clară a conştienţei va apărea 

ca esența unui spaţiu limpede, clar şi gol, eliberat 
de intelect.*? 


În „postura leului care doarme”, ne întindem pe 
partea dreaptă, cu mâna dreaptă sub obrazul drept 
şi mâna stângă odihnindu-se pe coapsa stângă. Este 
postura în care se spune că Buddha a trecut în lumea 
de dincolo, şi a fost recomandată cu putere de atunci 
drept o postură adecvată pentru somnul conştient. 


Conform budismului tibetan, imaginile dintr-un 
vis apar din conștiința substrat şi dispar înapoi în 
ea. De vreme ce ele sunt în întregime alcătuiri ale 
conștiinței noastre, fără limite impuse de impulsurile 
senzoriale ale lumii fizice, ele pot fi transformate la 
voință, dar doar dacă recunoaştem că ne aflăm în 
starea de vis. Majoritatea dintre noi presupunem 
că suntem lucizi - pe deplin conştienţi de natura 
existenței noastre - în timpul stării de veghe, dar 
în comparaţie cu un buddha, suntem somnambuli, 
trecând prin viață şi moarte într-un vis nonlucid. 
Din perspectiva Dzogchen, totul în întregul 
univers constă din fenomene ce apar din unitatea 
primordială dintre pura conştiinţă și spațiul absolut 
al fenomenelor. Dacă am privi realitatea din această 
perspectivă, şi nu din cea limitată a psihicului uman, 
întreaga lume ne-ar apărea ca un vis, iar noi am fi cel 
care visează. Potenţialităţile de libertate pentru cei 
care sunt cu adevărat treziți sunt infinite. 


—— RR 
——— 





Etapa azecea: 
_— SHAMATHA 


Dupa parcurgerea cu succes a etapei a noua 
a antrenamentului atenției, după luni sau ani de 
practică susținută continuă, suntem pregătiţi să 
atingem shamatha. Cele nouă etape precedente 
aduc numeroase modificări, însă dobândirea stării 
de shamatha implică o transformare fundamentală 
a trupului şi minții. Vom fi ca un fluture ce iese din 
cocon. Această transformare este caracterizată de 
experiențe specifice care au loc într-o perioadă relativ 
scurtă de timp. | 


Potrivit tradiției budiste  indo-tibetane, 
primul semn al dobândirii stării de shamatha este 
experimentarea unei senzații de greutate şi de 
amorțeală în zona din creștetul capului. Se spune 
că aceasta se petrece oricui trece prin această 
transformare, indiferent de metoda specifică pe care 
a urmat-o. Este simțită ca şi cum cineva ne-ar așeza 
o palmă în zona creștetului, când suntem rași pe cap. 
Nu este ceva neplăcut sau dureros, ci doar neobişnuit. 

Ceva deosebit se petrece în regiunea corticală 
a creierului, dar până acum nimeni nu a studiat 
(folosind imagistica prin rezonanță magnetică sau 
un encefalograf) modul în care creierul se adaptează 
la această transformare. Senzaţia fizică percepută 
in creștetul capului este un simptom al unei 
modificări a sistemului nostru nervos (sau rețeaua 
de energii vitale) ce este corelată cu eliberarea de 
o disfuncție (daushtulya) mentală, o stare generală 
de dezechilibru mental caracterizată de rigiditate, 
inflexibilitate şi lipsă de abilitate. Prin urmare, 
dobândim o stare de maleabilitate (prashrabdhi), 
în care mintea este mai vioaie şi mai în formă ca 
niciodată. 

Din perspectivă contemplativă, când mintea 
este disfuncţională ori înclinată către apatie sau 
agitaţie, este dificil de generat entuziasmul pentru 
a vindeca tulburările minţii sau pentru a ne dedica 
unei activități mentale virtuoase, pure. Odată ce ne 
eliberăm de asemenea disfuncţii mentale, ne putem 
focaliza mintea, fără a întâmpina nicio rezistenţă, 
asupra oricărui obiect sau asupra oricărei probleme, 
iar despre o asemenea minte se spune că este în 
formă sau în bună stare de funcţionare. Aceasta este 
cheia către a dobândi o eficiență mentală optimă. 


După această senzaţie de presiune în zona din 
creştetul capului, percepem curgerea în întregul trup 
a energiilor vitale, ne simţim ca şi cum am fi umpluţi 
de puterea acestei forțe dinamice. Suntem acum 
eliberaţi de disfuncţiile fizice, ne simțim trupul mai 
uşor şi plin de viață ca niciodată. Atât trupul, cât şi 
mintea ne sunt impregnate de un excepțional nivel 
de maleabilitate, ceea ce le face potrivite pentru a se 





Etapa a zecea: shamatha 227 


implica în orice gen de antrenament mental sau alte 
activități semnificative. 


Când maleabilitatea fizică se manifestă inițial, 
energiile vitale catalizează un sentiment extraordinar 
de extaz fizic, care atrage după sine un sentiment 
extraordinar de extaz mental. Această revărsare 
de graţie fizică și mentală este trecătoare, ceea ce 
este bine, deoarece captivează atenția în aşa mare 
măsură încât nu putem face altceva, decât să ne 
bucurăm de ea. Treptat, se diminuează şi suntem 
eliberați de tulburarea pricinuită de această bucurie 
intensă. Atenţia se fixează într-o perfectă stabilitate şi 
intensitate. Am dobândit acum shamatha. 


Padmasambahava descrie astfel această stare: 


Shamatha desăvârşită este precum lumina 

unei lămpi cu ulei care nu tremură în bătaia 
vântului. Oriunde conștiința este fixată, este 
prezentă neabătut, este clară şi vie, fără să 

fie afectată de apatie, letargie, lene; oriunde 
conştiinţa este fixată, este constantă şi precis 
orientată, neperturbată de gânduri. Astfel, o stare 
desăvârşită de meditaţie se iveşte în fluxul minţii; 
până când aceasta se petrece, este important 

să ne fixăm mintea în starea sa naturală. Fără 

o shamatha pură care să apară în fluxul minții 
noastre, chiar dacă atenţia este direcționată, ea 
nu devine cu nimic mai mult decât obiectul unei 
înțelegeri intelectuale. Şi rostim simple vorbe 
goale; există pericolul să cădem în dogmatism. 
Astfel, rădăcina tuturor stărilor meditative 
depinde de aceasta; din această cauză, să nu ne 
grăbim spre pura conștiință prea curând, ci să 
practicăm cu perseverență până dobândim o 
stabilitate superioară.” 

Tradiția Theravada oferă următoarea descriere a 
dobândirii stării de shamatha realizate prin metoda 
conștientizării respirației: începem practica, așa 
cum am descris anterior, focalizându-ne asupra 
senzațiilor tactile ale respirației, care reprezintă 
„semnu!” practicii preliminare (parikamma-nimitta). 
În cele din urmă, ne mutăm atenţia asupra semnului 
dobândit (uggaha-nimitta) al respirației, care ne 
devine obiect de meditaţie până când dobândim 
shamatha, moment în care apare spontan un al treilea 
semn. Acesta este numit semnul simbol (patibhaga- 
nimitta) al respirației, care este o reprezentare 
emblematică subtilă a întregii calități a elementului 
aer.* Buddhaghosa a descris acest simbol după cum 


urmează: 


Semnul simbol apare ca şi cum ar erupe din 
semnul dobândit şi este de sute şi de mii de ori 
mai luminos, precum o oglindă scoasă la lumină, 
precum un disc de fildeş bine lustruit, precum 
luna ce răsare de după un nor... Dar nu are nici 
culoare, nici formă... se naşte doar în percepția 
celui care a obținut puterea concentrării, fiind un 


simplu model de reprezentare.” 


În budism, toate stările obişnuite ale conștiinței 
umane, fie din starea de veghe, fie din starea de 
somn, se consideră că aparțin lumii dorinței, numite 
astfel deoarece această dimensiune a conştiinţei este 
dominată de dorințe senzoriale. Toate cele nouă etape 
ce duc către dobândirea stării de shamatha aparțin, 
de asemenea, acestui tărâm, şi doar prin dobândirea 
maleabilităţii fizice şi mentale a shamatha-ei căpătăm 
acces la lumea formei. Aceasta este o dimensiune 
subtilă a conştiinţei care transcende lumea simțurilor 

fizice, similară în unele privinţe cu lumea ideilor 
pure închipuită de Platon, sau cu lumea arhetipală 
închipuită de Jung. Căpătând acces la lumea formei, 
conştiinţa noastră continuă să fie alcătuită din 
concepte foarte subtile ce-şi au originea într-o 
sursă mai profundă decât psihicul uman. Budiştii 
Theravada vorbesc despre o varietate de semne 
simbol ce sunt percepute odată ce am căpătat acces 
în lumea formei. Aceste simboluri par să includă 
reprezentări arhetipale, rarefiate, ale fenomenelor 
experimentate în lumea dorinţei, incluzând 
elementele de soliditate, fluiditate, căldură, mişcare, 
cele patru culori, albastru, galben, roşu și alb, precum 
şi luminozitatea şi spaţiozitatea. 

Dobândirea stării de shamatha este descrisă 
ca 0 etapă preliminară sau de acces către deplina 
realizare a primei stabilizări meditative (dhyana). 
Buddha a afirmat că odată cu atingerea deplinei 
realizări a primei stabilizări meditative, ființa este 
pentru prima oară eliberată temporar de cele cinci 
tipuri de piedici (avarana) și obstacole (nivarana) 
care întrerup echilibrul minţii."5 Acestea sunt: 1) 
dorinţele senzuale, 2) invidia, 3) lenea şi letargia, 4) 
agitația şi neliniştea şi 5) îndoiala sau nesiguranța. 
Buddhaghosa a spus că odată ce semnele simbol apar, 
piedicile sunt aproape eliminate, perturbările pălesc, 
iar mintea devine focalizată.” 


Când atingem pentru prima oară maleabilitatea 
fizică şi mentală asociată cu eliberarea de aceste 
obstacole, experimentăm o revărsare de grație ce 
pare a fi un simptom al dobândirii unei stări de 
sanâtate mentală fără precedent. La această stare 
a făcut probabil referire, Buddha considerând-o o 

condiție suficientă, sau un catalizator imediat pentru 
obținerea stării de samadhi.*% Iată una dintre cele mai 
detaliate descrieri ale experienţei sale”: 


Separată de plăcerile simțurilor, separată de 
stările bolnăvicioase ale minţii, ființa atinge 

şi se menţine în prima stabilizare, însoțită 

de o examinare inferioară şi de o investigaţie 
precisă, născută din solitudine şi care este plină 
de bucurie şi beatitudine. Iar fiinţa se îmbibă, 

se umple, se umple cu totul şi își impregnează 
trupul cu fericirea şi beatitudinea născute din 
solitudine, astfel încât nu rămâne nicio părticică a 
trupului necuprinsă. 


Odată cu dobândirea accesului la prima 
stabilizare, cinci factori mentali asociaţi acelui nivel 
de samadhi apar, care contracarează direct, cele cinci 
obstacole: 

1. Factorul examinării  grosiere, care 
contracarează efectele combinate ale letargiei 
şi lenei; 

2. Factorul investigației precise, care 
contracarează efectele îndoielii; 

3, Factorul stării de bine, care contracarează 
efectele invidiei; 

4. Factorul  beatitudinii, care  contracarează 
efectele combinate ale agitației şi neliniști; 

5. Factorul atenției focalizate, care 
contracarează efectele dorințelor senzuale. 


Frumusețea acestui fapt este că exact acei factori 
tămăduitori care pot contracara obstacolele din 
calea dobândirii echilibrului mental, apar în mod 
natural prin procesul de stabilizare a minţii. Practica 

shamatha revelează capacitatea profundă a minții de 
a se autovindeca. 


O diferență semnificativă între accesul la prima 
stabilizare şi starea efectivă a acestei stabilizări este 
că în prima obținem doar o eliberare temporară de 
aceste obstacole, în timp ce în cealaltă imunitatea față 
de ele este mai puternică. Există o diferență similară 
între stabilitatea celor cinci factori ai stabilizării. 
Există o diferenţă similară între perioada de timp în 
care putem să ne menţinem în aceste stări sublime de 
atenţie focalizată. Având acces la prima stabilizare, 
putem rămâne fără efort în samadhi timp de cel puţin 
patru ore continuu, fără nici cea mai mică perturbare 
fie a agitației superioare, fie a apatiei superioare. Dar 
odată ce a fost dobândită starea efectivă a primei 
stabilizări, samadhi poate fi susținut, potrivit lui 
Buddhaghosa, „timp de o întreagă zi şi o întreagă 
noapte, aşa cum un om sănătos, după ce s-a ridicat de 
pe scaun, poate rămâne în picioare o zi întreagă”!%, 


Datorită profundei stabilizări a atenţiei, putem 
percepe că somnul nostru este impregnat de samadhi 
şi de multe vise pure. Sentimentul de intensitate 
a atenţiei devine atât de puternic, încât simţim că 
putem număra atomii stâlpilor şi ai pereţilor casei, iar 
atenţia este extrem de focalizată de-a lungul tuturor 
activităţilor zilei. Aceste niveluri excepţionale de 
stabilitate şi intensitate a atenţiei se menţin, într-o 
măsură considerabilă, în conştiinţa noastră când 
îincheiem meditaţia și ne angrenăm în activitățile 
zilnice, când mintea revine în lumea dorinţei. Când 
mintea se desprinde de activitate, alunecă în mod 
natural înapoi în starea de conştiență asemănătoare 

spațiului, iar maleabilitatea fizică şi mentală apare 
foarte rapid. 


Cel mai important efect al stării de shamatha 
care persistă între şedinţele de meditaţie, este o 
eliberare temporară, relativă, de gândurile şi emoțiile 
perturbatoare. Nu e ca şi cum ele nu ar mai apărea, 
dar apar cu o mult mai mică frecvenţă, cu o mult mai 
mică intensitate şi pentru perioade mult mai scurte 
de timp. În special, suntem eliberaţi de cele cinci 
obstacole — atâta vreme cât nu ne pierdem stabilitatea 
atenţiei. Între şedinţele de meditaţie, menţinem un 
grad excepțional de maleabilitate fizică şi mentală, 
care ne face să fim în mod natural înclinați către 
acţiuni virtuoase. Adepții shamatha afirmă că 
datorită maleabilităţii fizice, nu sunt percepute 
senzații de greutate sau de disconfort la nivelul 
trupului, coloana vertebrală devine „dreaptă precum 
o coloană aurită, trupul se simte binecuvântat, ca şi 
cum ar fi îmbăiat în lapte cald. Datorită maleabilității 
mentale, suntem acum deplin stăpâni pe minte, 
eliberaţi virtual de tristețe şi necaz şi experimentând 
continuu o stare de bine. Precum Buddha a afirmat, 
cei care au dobândit orice stare de stabilizare 
meditativă trăiesc în fericirea lui aici şi acum.!! 


Practica: tii 
Rămânând în vacuitatea luminoasă 


Aşa cum am descris anterior, dobândirea stării 
de shamatha prin metoda conştientizării respirației 
este marcată de prima apariție a semnului simbol 
al elementului aer. Dar deoarece cei cinci factori ai 

stabilizării (cercetarea inferioară, investigația precisă, 
starea de bine, beatitudinea și atenţia focalizată) 
nu sunt puternici în a accesa concentrarea, vom 
descoperi că este foarte dificil să ne menţinem atenţia 
asupra acestei imagini mentale foarte subtile. Mintea 
ne va aluneca în bhavanga, fundamentul devenirii, 
care este o stare a conştiinţei de vid relativ, eliberată 
de toate gândurile, de toate reprezentările mentale, de 
toate percepțiile simţurilor. Buddhaghosa aseamănă 
aceasta cu un bebeluș care este ridicat pentru a sta în 
picioare, dar cade jos în mod repetat.!? Dacă vrem 
să trecem de etapa de concentrare la starea efectivă 
de primă stabilizare, ne focalizăm cu fermitate 
asupra semnului simbol, până când reuşim să ne 
menţinem atenţia asupra lui o zi întreagă şi o noapte 
întreagă. Dar dacă suntem mulțumiți cu acest nivel al 
concentrării şi dorim să-l folosim drept bază pentru 
practica vipashyana sau a înţelegerii contemplative, 
atunci dăm drumul semnului simbol şi ne stabilim un 
timp în fundamentul devenirii. 


Este destul de întâlnit printre contemplativi să 
se fixeze la nivelul concentrării. Asanga sfătuia ca 
imediat ce această stare de shamatha este dobândită, 
întregul flux continuu al atenţiei ar trebui să fie 
focalizat pe deplin lăuntric, asupra minţii. În 
această metodă, ne dezbrăcăm conștiința de toate 
semnele și gândurile şi îi permitem să rămână într-o 
stare de pace și linişte. Dacă am atins shamatha 
prin focalizarea asupra unei imagini mentale, ar 
trebui acum să dăm drumul acestei imagini şi să 
rămânem într-o stare de conștiință eliberată de orice 
reprezentări. În acest punct, cu întreaga conştiență 
retrasă de la simțurile fizice și cu conştiinţa 

desprinsă de imagistică și de gândirea discursivă, 
experimentăm o stare nonduală de conştiență a înseşi 
conştiinţei. Astfel, natura relativă a conştiinţei este 
direct percepută, şi totuşi este nedemonstrabilă. 


Odată ce am atins shamatha, o putem accesa la 
voință. Fiind în această stare, întreaga atenţie este 
pe deplin focalizată, desprinsă de simțuri fizice, 
gândire discursivă, imagistică mentală şi cufundată 
în conștiința substrat. Nicio imagine a propriului 
trup sau orice altceva nu apare, astfel că percepem ca 
şi cum mintea ar fi indivizibilă cu spaţiul. Mintea a 
devenit atât de liniştită și de desprinsă de gândurile 
discursive, încât simțim că am putea rămâne în 
meditație neintrerupt luni sau chiar ani, fără să 
conştientizăm trecerea timpului. Cât timp mintea 
e cufundată în această stare, este impregnată cu un 
sentiment lăuntric de bine, care face să fie imposibilă 
apariția gândurilor negative sau a senzaţiilor de 
disconfort. Diidjom Lingpa descrie astfel această 
experienţă: 

În cele din urmă, toate gândurile grosiere şi 
subtile se vor linişti în vacuitatea naturii esenţiale 
a minţii. Vom rămâne tăcuțţi într-o stare lipsită de 
fluctuații, în care vom percepe bucuria precum 
căldura unui foc, claritatea precum un apus și 
nonconceptualizarea precum un ocean nemișcat 
de valuri.!%* 


Fiind stabiliți în shamatha, putem să percepem 
prea puţin sau deloc trecerea timpului, pentru că 
simțirea timpului necesită memorie, care se activează 
prin conceptualizare, deci în absența conceptualizării, 
rămânem într-o stare de conștiință atemporală. 
Totuşi, înainte de a intra în meditaţie, ne putem 

sugestiona să revenim după o anumită perioadă, sau 
ne putem pregăti mintea să fie desprinsă din samadhi 
de un sunet specific sau alți stimuli senzoriali. Când 
revenim dintr-o meditaţie în care conştienţa noastră 
a fost depărtată de orice experiență senzorială, 
simțim ca şi cum trupul ar reveni la viaţă. 


Reflecţii asupra practicii 
Cât durează; 


Cât durează pentru cineva să atingă shamatha 
dacă este bine pregătit și practică perseverent şi cu 
seriozitate într-un mediu favorabil, într-o companie 
potrivită şi sub ghidarea unui mentor experimentat? 
Aşa cum am precizat în introducere, tradiţia orală 
tibetană afirmă că în asemenea condiții optime, cei 
cu abilitățile „pătrunzătoare” vor putea parcurge 
cele zece etape în decurs de trei luni, cei cu abilități 
„medii” în decurs de şase luni, iar cei cu abilități 
„palide” în decurs de nouă luni. Aceasta poate 
fi o realitate pentru călugării care încep practica 
shamatha după ani de studiu și antrenament în 
etică. Dar în lumea modernă, pare să fie o estimare 
mult prea optimistă. Să considerăm că cinci mii de 
ore de antrenament, cu o rată de cincizeci de ore 
pe săptămână, cincizeci de săptămâni pe an, este 
cantitatea de timp necesară în general pentru a 
dobândi competența într-o anumită direcţie. Pentru 
a atinge o excepțională măiestrie în acea direcţie, ar 
fi necesare zece mii de ore. Dacă plasăm shamatha 
în acest context, am putea avea o idee cu privire la 

gradul de implicare necesar pentru a atinge asemenea 
calități ale atenției. 

Date fiind numeroasele şi profundele diferențe 
psihologice, sociale şi ambientale dintre oamenii care 
trăiesc în naţiunile industrializate şi în societăţile 
tradiționale (cum ar fi Tibetul rural), este imposibil 
de prezis cu acuratețe cât de mult timp ar fi necesar 
pentru locuitorii lumii moderne să realizeze 
shamatha. Dar există câteva semne încurajatoare că 
un progres remarcabil poate fi făcut. La sfârşitul unui 
an de retragere shamatha condus de Gen Lamrimpa 
în 1988, un practicant realiza patru şedinţe pe zi, 
fiecare de trei ore. Altul realiza două ședințe pe zi, 
fiecare mai lungă de şapte ore. Niciunul dintre ei, 
conform lui Gen Lamrimpa, nu au atins shamatha 
atunci, însă au făcut progrese foarte mari. Când au 
revenit din meditație, după atât de multe ore, simțeau 
ca şi cum timpul nu trecuse deloc, iar trupul și 
mintea le erau cuprinse de beatitudine şi senzaţii de 
relaxare. 


Antrenamentul întreit 


„Antrenamentul întreit” al disciplinei etice, 
concentrării şi înțelepciunii cuprinde cadrul esențial 
al căii budiste către eliberare. Primul antrenament, 
în disciplina etică, constă din trei factori: al 
vorbirii corecte, al acțiunii corecte şi al existenței 
corecte. Scopul principal al acestui prim nivel al 
antrenamentului este să sprijine dezvoltarea atenţiei 
focalizate, care are funcția de echilibrare a minţii, 
prin aceasta ridicând-o către o stare de conștiință mai 

înaltă, mai senină, mai beatifică, mai luminoasă. O 
asemenea purificare nu este posibilă fără disciplina 
etică, în care dezechilibrele mentale sunt reduse 
prin abținerea de la un comportament negativ fizic, 
verbal şi mental. Drept rezultat al antrenamentului 
în disciplina etică, mintea este impregnată cu 
încredere în sine, absenţa remușcărilor, lipsa de frică 
şi o puritate lăuntrică şi seninătate, care o pregăteşte 
pentru al doilea antrenament, al concentrării. 
Tot astfel, dobândirea unui nivel excepțional de 
concentrare şi de echilibru mental (prin cultivarea 
shamatha) este necesar pentru a trece la al treilea 
antrenament, al înțelepciunii. 


Antrenamentul în concentrare constă în efortul 
corect, conştientizarea corectă şi concentrarea corectă. 
În acest antrenament, efortul corect şi conştientizarea 
corectă îndeplinesc un rol de sprijin esenţial, primul 
prin dinamizarea minţii, al doilea prin echilibrarea 
ei. Împreună, ele susțin dobândirea concentrării 
corecte, definită de Buddha în termenii dobândirii 
stărilor de stabilizare meditativă. Asemenea grade de 
echilibru mental (concentrare), a afirmat Buddha, 
sunt o pregătire necesară pentru a câştiga cunoaşterea 
directă şi percepţia lucrurilor aşa cum sunt ele cu 
adevărat (înţelepciunea).!% Acest punct de vedere 
este împărtăşit de întreaga tradiție indiană Mahayana, 
după cum exprimă Shantideva: „Înţelegând că cel 
înzestrat cu vipashyana prin metoda shamatha face 
să dispară tulburările mentale, aspirantul trebuie 
să caute să dobândească mai întâi shamatha.''* 
Tsongkhapa ilustrează relația dintre shamatha şi 
vipashyana prin următoarea metaforă: 

Când privim tapetul dintr-o cameră întunecată, 
dacă aprindem o lumină strălucitoare şi continuă, 
putem vedea cu claritate modelul. Dacă însă 
lumina lămpii este slabă sau, deși intensă, 
tremură în bătaia vântului, percepţia noastră va 

fi defectuoasă. Tot astfel, atunci când analizăm 
oricare fenomen, dacă susţinem inteligența 
pătrunzătoare cu o atenţie nestrămutată, 
susținută, voluntară, putem să-i observăm cu 
claritate natura.!% 


Motivul principal pentru care e necesar un 
asemenea grad de concentrare este că doar prin 
dobândirea primei stabilizări ne eliberăm de 
cele cinci obstacole. Până când această eliberare 
este atinsă, afirmă Buddha, „ființa se consideră 
îndatorată, bolnavă, înlănțuită, înrobită, pierdută în 
pustietate”'* şi este imposibil să cunoaştem propria 
noastră „bunăstare, bunăstarea celorlalți sau atât a 
noastră, cât şi a celorlalți, și să realizăm perfecțiunea 
cunoașterii şi a viziunii corespunzătoare celor nobili, 
ce transcend condiţia umană"!%. Atingerea stării de 
shamatha oferă fundamentul necesar maleabilității 
fizice şi mentale pentru a reuşi să dezvoltăm pe 
deplin înțelegerea contemplativă a naturii. ultime 
a minţii şi a altor fenomene. Buddha a asemănat 
shamatha cu un mare războinic care să-l protejeze 
pe înțeleptul ministru al vipashyana.!* După ce 
experimentase diferite genuri de discipline ascetice, 
aceasta a fost o revelaţie profundă a lui Buddha care 
l-a condus cu rapiditate la iluminare. Ulterior, a 
descris astfel această înțelegere: 


Mi-am amintit de vremea când tatăl meu muncea 
și eu stăteam aşezat la umbra unui măr: desprins 
de dorinţele senzoriale şi de aspectele negative 

am pătruns în prima stabilizare meditativă, care 
este însoţită de examinarea grosieră și investigația 
precisă, de starea de bine şi beatitudinea născute 
din solitudine. M-am gândit: „Să fie oare aceasta 
calea către iluminare?” Apoi, urmând această 
amintire, am avut recunoașterea faptului că 
aceasta era calea către iluminare.!!0 


Distincția dintre accesul la stabilizarea 
meditativă şi starea efectivă de stabilizare meditativă 
nu apare în discursurile lui Buddha în limba pali, ci 
în comentarii. Unii budiști Theravada au afirmat că 
focalizarea de moment (khanika samadhi) oferă o 
bază suficientă a concentrării pentru perfecțiunea 
în vipashyana.!!! În anii 1960, au avut loc o serie 
de dezbateri între budiştii Theravada; o parte 
argumentau că dobândirea primei stabilizări este 
necesară pentru a atinge eliberarea; o altă parte 
argumenta că o concentrare de moment este 
suficientă pentru ca practica vipashyana să elibereze 
pe deplin mintea.!!? 


Maestrul  birmanez contemporan  Pa-Auk 
Tawya Sayadaw a concluzionat cu o considerabilă 
autoritate că accesul la prima stabilizare este o bază 
suficientă şi necesară în samadhi pentru o dezvoltare 
perfectă a înţelegerii contemplative. Şi a adăugat 
că dobândirea primei stabilizări meditative este 
extrem de rară în zilele noastre.!'!? Această afirmaţie 
reflectă, de asemenea, perspectiva fundamentală a 
tradiției indiene Mahayana, conform căreia înălțarea 
concentrării până la prima stabilizare meditativă 
este gradul minim de samadhi necesar pentru ca 
vipashyana să fie pe deplin eficientă. Acest punct 

de vedere este larg acceptat printre budiştii zilelor 
noastre. 


Întrebarea ce grad de concentrare este necesar 
pentru a elibera ireversibil mintea de tulburările 
sale, este cel mai bine abordată experimental, poate 
chiar ştiinţific. Atât tradiția Theravada, cât și cea 
Mahayana susțin că mintea este ireversibil eliberată 
de dezechilibrele minţii doar prin uniunea dintre 
shamatha și vipashyana. Neurologii pot fi acum 
în măsură să cerceteze empiric aceste afirmaţii, 
recunoscând metodele care au drept rezultat o astfel 
de purificare radicală. O asemenea abordare este în 
acord cu spiritul empiric şi pragmatic care a inspirat 
tradiția budistă de la începuturi. 


Concluzie: 
_OPRIVIRE ÎNVIITOR 


Știința modernă 
Și potențialul shamatha 


„Copacul cunoaşterii” budist este sădit în solul 
fertil al eticii, sistemul său rădăcină este echilibrul 
mental dobândit prin dezvoltarea atenţiei, iar 
trunchiul său este înţelepciunea obținută prin 
cultivarea înțelegerii contemplative. Aceasta este o 
abordare radical diferită de cea a ştiinţei moderne, 
considerată a fi liberă de valori și ghidată de date 
empirice adunate cu ajutorul instrumentelor 
tehnologice și analizate prin formule matematice. 
Științele fizice (incluzând fizica, chimia şi biologia) 
ne-au oferit cunoaşterea lumii exterioare, ajutând 
umanitatea să se bucure de o mai mare sănătate 
fizică, sondând cu ajutorul tehnologiei potenţialul 
enorm de materie şi energie. Pe de altă parte, știința 
budistă contemplativă aduce înţelegeri profunde ale 

naturii conștiinței, oferindu-le practicanţilor o mai 
mare şi mai cuprinzătoare stare de fericire şi sănătate 
mentală, prin eliberarea potenţialului creator al 
conştiinţei. 

Fiecare abordare are propriile sale puncte forte 
și puncte slabe, dar împreună par a fi mai degrabă 
complementare, decât incompatibile. De exemplu, în 
timp ce ştiinţele cognitive au realizat progrese mari 
în ceea ce priveşte o cercetare precisă, indirectă (la 
persoana a treia), a modului în care se reflectă stările 
mentale în comportament şi la nivelul sistemului 
nervos, ştiinţa budistă contemplativă excelează într-o 
cercetare directă (la persoana întâi) a fenomenelor 
mentale. Datorită triplei sale metode (morala, 
shamatha şi vipashyana), abordarea budistă oferă 
instrumente precise de investigare a originii, naturii 
şi potenţialităţilor conştiinţei, care au fost ocolite de 
studiile ştiinţifice moderne. 


Prin atenția superioară pe care practica 
shamatha ne ajută să o dobândim, putem avea 
anumite percepții extrasenzoriale şi alte capacități 
paranormale. Deşi maeștrii budiști avertizează că a 
căuta capacităţile paranormale poate duce la devierea 
de pe calea purificării minţii, aceste abilități, când 
sunt folosite cu altruism şi înțelepciune, pot fi folosite 
în scopuri benefice pentru a-i ajuta pe ceilalți. Atisha 
a făcut următoarele comentarii în această privinţă: 


Precum o pasăre cu aripile nedezvoltate 

Nu se poate înălța spre cer, 

Tot astfel cei lipsiţi de puterea percepției 
extrasenzoriale 

Nu pot acţiona pentru binele celorlalte ființe. 

Meritul câștigat într-o singură zi 

De cineva înzestrat cu percepție extrasenzorială 
Nu poate fi câștigat nici în o sută de vieţi 

De cel lipsit de percepţia extrasenzorială. 


Fără a dobândi shamatha 

Percepția extrasenzorială nu se va naşte. 
De aceea faceţi eforturi susținute 
Pentru a realiza shamatha.!!4 


Primul Panchen Lama descrie importanța 
shamatha-ei în dezvoltarea unor asemenea abilităţi: 


Datorită unei asemenea practici, natura 
meditaţiei este limpede şi clară, neîntinată de 
nimic. De vreme ce nu este asemenea unei 
entităţi ce are o formă, este vidă precum spaţiul. 
Mai mult, orice obiecte bune sau rele ale celor 
cinci simţuri apar, ele se reflectă precum într-o 
oglindă curată. Avem sentimentul că nu poate 
fi recunoscută ca fiind aceasta şi nefiind aceea. 
Oricât de stabilă ar putea fi această stare de 
samadhi, dacă nu este impregnată de bucuria 
flexibilităţii fizice și mentale, este doar o atenţie 
focalizată ce ține de lumea dorinţei, în timp ce 
despre starea de samadhi astfel impregnată se 
spune că este shamatha și că este sursa multor 
calități, precum percepțiile extrasenzoriale şi 
capacităţile paranormale.!!5 


Tratatele budiste amintesc în general de cinci 
tipuri de percepții extrasenzoriale: 


1. Vedere la distanţă sau clarviziune 
2. Claraudiţie 

3. Citirea gândurilor 

4 


Capacităţi paranormale, de exemplu 
capacitatea de a controla mental cele cinci 

elemente ale pământului, apei, focului și 
aerului. Exemplele includ trecerea prin 
obiecte solide, mersul pe apă, controlul 
mental al focului, zborul, multiplicarea 
mentală şi transformarea obiectelor fizice la 
voinţă. 

5. Amintirea vieților anterioare. 


Afirmațiile budiste despre posibilitățile de a 
atinge niveluri extraordinare ale atenţiei voluntar 
susținute, pun în discuție limitele înțelegerii 
ştiinţifice actuale cu privire la minte. Dacă abilitățile 
paranormale de mai sus ni se par a fi pură magie, iar 
noi am crescut fiind înconjurați de bazele materialiste 
ale ştiinţei moderne, e bine să ne amintim că 
instrumentele tehnologiei moderne par a fi pură 
magie pentru oamenii societăţilor tradiționale în care 
ştiinţa nu a pătruns. Niciun budist rațional nu le-ar 
cere oamenilor de știință să-i accepte teoriile doar 
pe baza credinței - însuși Buddha şi-a descurajat 
discipolii să-i accepte cuvintele doar pe baza 
autorității sale — însă este în aceeaşi măsură dogmatic 
să le respingem doar pentru că nu corespund 
credinţei în materialismul ştiinţific. 

Dalai Lama a comentat în această privință: „Un 
punct de vedere budist general acceptat afirmă că 
este neadecvat să susţinem o idee care este logic 
inconsistentă. Este ceva tabu. Şi chiar mai tabu 
decât să susţinem o idee logic inconsistentă este 
să susţinem o idee care este contrară experienţei 
directe.”"!S 


Este în aceeași măsură neîntemeiat să respingem 
imediat o idee doar pentru că nu am găsit dovezi 

convingătoare care să o susțină. Asemenea dovezi 
pot fi momentan inaccesibile pentru că instrumentul 
necesar detectării lor nu a fost încă pus la punct. 
O minte deschisă este esenţială atât în cercetarea 
budistă, cât şi în cea ştiinţifică și, mai mult decât 
atât, este vital să studiem cu atenţie chestiunile care 
ne pun sub semnul întrebării cele mai înrădăcinate 
convingeri. Fizicianul Richard Feynman afirma, în 
această direcţie: 
Una dintre modalităţile de a stopa ştiinţa, ar fi să 
realizăm experimente doar în domeniile în care 
cunoaştem legile. Însă un cercetător va căuta cu 
sârguință şi cu cel mai asiduu efort exact acele 
domenii în care este cel mai plauzibil ca teoria să 
dea greş. Cu alte cuvinte, omul de ştiinţă încearcă 
să demonstreze cât mai rapid eroarea, pentru că 
doar în acest fel apare progresul.'!” 


Oviață plină de sens 


Dezvoltarea unui excepțional echilibru mental, 
eliberat de toate obstacolele, este esenţial pentru a 
avea o viață plină de sens, care înseamnă mult mai 
mult decât dobândirea unor puteri paranormale. Trei 
elemente par a fi cruciale pentru a avea o viaţă plină 
de sens: căutarea fericirii adevărate, a adevărului și a 
virtuții. 

Căutarea fericirii autentice 


Când gânditori precum Sf. Augustin, William 
James sau Dalai Lama afirmă că a căuta fericirea 
autentică este sensul vieţii, se referă în mod evident 
la ceva mai mult decât căutarea simplei plăceri. 
Au în minte ceva mai profund, un gen de armonie 
şi echilibru mental, care ne ajută să facem faţă 
vicisitudinilor vieţii. Fericirea autentică, o însuşire 
a omului înfloritor, este un simptom al unei minți 
sănătoase, armonioase, aşa cum o stare de bine 
la nivel fizic este semnul unui trup sănătos. Am 
crescut fiind cu toţii mult prea obişnuiţi cu ideea că 
suferința este inevitabilă în viață, că este în natura 
umană să experimentăm frustrare, depresie, neliniște, 
nefericire. Este firesc să trăim uneori tristeţea, de 
exemplu ca răspuns la pierderea cuiva drag, sau 
în faţa suferinței umane ce apare în urma unei 
catastrofe naturale. Iar noi am evoluat în aşa fel încât 
frica poate avea o funcţie folositoare în a ne ajuta să 
reacționăm în caz de pericol. Dar de multe ori trăim 
un surplus de suferință mentală care nu are niciun 
sens binefăcător. Este doar un simptom al unei minţi 
dizarmonioase. 


Putem suferi datorită căutării de a ne satisface 
unele dorinţe care nu ne fac niciun bine nici nouă, 
nici celorlalți, cum este cazul unei dependențe. Putem 
suferi când nu reuşim să ne focalizăm atenția la 
voinţă, când mintea sare compulsiv de la o distragere 
la alta sau cade pur şi simplu în apatie. Dificultăţi 
de tot felul tind să apară când greşim în modul 
în care percepem realitatea, fie când nu reuşim să 
percepem lucrurile care apar clar în fața noastră, fie 

când confundăm realitatea cu propriile proiecţii sau 
fantezii. Putem fi, de asemenea, foarte tulburați când 
suntem copleșiți de dezechilibre emoţionale, care 
trec de la speranță excesivă la frică, de la emulaţie la 
depresie. Simptomul comun al tuturor dezechilibrelor 
mentale este suferința. Așa cum simțim durere în 
trup când suntem răniţi sau bolnavi, tot astfel simţim 
dizarmonie mentală când mintea este tulburată sau 
dezechilibrată. 


O viață plină de sens este orientată în 
sensul căutării fericirii autentice care apare din 
echilibrarea minţii. Cu cât mai sănătoasă este 
mintea, cu atât mai profund este sentimentul 
interior de împlinire. lar o cheie de dobândire 
a stărilor excepţionale de sănătate mentală este 
dezvoltarea atenţiei focalizate. Shantideva a subliniat 
importanța cultivării shamatha-ei, avertizând că 
»0 flință cu o minte distrasă trăieşte între tăişurile 
tulburărilor mentale”"!?. Când mintea este subiectul 
dezechilibrelor atenţiei, e ca şi cum sistemul imunitar 
al unei ființe ar fi slăbit și poate fi uşor cuprins de tot 
soiul de afecțiuni ale minţii. 


Căutarea adevărului 


Deşi există multe tipuri de cunoaștere, cea 
mai importantă, într-o viață plină de sens, este 
cunoaşterea și înțelegerea care aduce fericirea 
autentică. Conform Sfântului Augustin, singurul 
lucru pe care trebuie să-l ştim este răspunsul la 
întrebarea: „Cum poate omul să fie fericit?!” El a 
numit această fericire „o bucurie oferită de adevăr”, 

şi, pentru el, singurul adevăr ce poate să ofere o 
asemenea fericire este cel divin. Rugăciunea Sfântului 
Augustin: „Fie ca eu să mă cunosc pe mine ca să Te 
cunosc pe Tine” apare ca un ecou al lamentării lui 
Socrate: „Încă sunt incapabil să urmez îndemnul 
templului din Delphi, să mă cunosc pe mine însumi; 
şi îmi pare ridicol să cercetez alte aspecte câtă vreme 
nu l-am înțeles pe acesta.” 


Există multe adevăruri ce așteaptă să le 
descoperim, multă cunoaștere ce aşteaptă să fie 
obținută, dar ce poate fi mai important și mai 
relevant pentru căutarea fericirii autentice decât 
înțelegerea propriei noastre naturi şi a lumii din 
jurul nostru? Ideea centrală a acestei căutări este 
explorarea propriei noastre minți. În timp ce 
neuroştiința şi studiul comportamentului ne pot 
spune indirect multe despre procesele mentale 
specifice pentru studiul minții, William James afirma 
că introspecţia este cea pe care trebuie să ne bazăm 
la început și întotdeauna.!?! Acest punct de vedere 
a fost exprimat de misticii lumii întregi, iar pentru 
o explorare introspectivă a profunzimilor minţii 
umane, atenţia focalizată este indispensabilă. 


Căutarea virtuții 


Aristotel a echivalat fericirea adevărată cu 
„binele uman”, afirmând că „binele specific uman 
este activitatea sufletului în acord cu virtutea, iar 
dacă virtuțile sunt mai multe, în acord cu cea mai 
bună şi mai desăvârşită'!2. Depinde de fiecare 
dintre noi, de propriile noastre sisteme de credinţe şi 

valori, să identificăm ceea ce considerăm a fi virtuţi 
omeneşti şi care dintre ele este cea mai bună şi mai 
desăvârşită. O viață plină de sens este cea orientată 
către amplificarea acelor virtuţi pe care le prețuim 
în viaţă. O asemenea viață va fi dedicată de la sine 
depăşirii caracteristicilor mentale şi tendinţelor 
comportamentale ce sunt opuse unei asemenea 
virtuţi, iar pentru amplificarea virtuţilor şi eliminarea 
viciilor, capacitatea de focalizare a minţii este 
esenţială. 


În toate aceste trei elemente ale unei vieţi pline 
de sens — căutarea fericirii autentice, a adevărului şi 
a virtuţii — este necesar echilibrul minţii. Pornind pe 
calea shamatha, aplicând atenţia superior focalizată 
asupra însăşi conștiinței, descoperim cât de profund 
intercorelate sunt aceste căutări. Există dimensiuni 
ale fericirii adevărate ce pot fi cercetate doar prin 
mijloacele auto-cunoaşterii, există adevăruri ce pot 
fi cunoscute doar în contextul unei vieţi virtuoase 
şi există virtuți ce se pot naște doar ca rezultat al 
dobândirii unei înțelegeri directe a naturii realităţii. 
Într-o lume în care căutarea fericirii, a adevărului şi a 
virtuţii par a fi separate sau chiar în contradicție una 
cu cealaltă, această cale integrativă ne poate ajuta să 
unim înţelepciunea străveche cu cea modernă dintre 
Orient şi Occident. 


ANEXĂ 








Ce se obţine 






1 Atenţia Fiinţa este capabilă 
direcționată | să-şi direcționeze 
atenţia asupra 
obiectului ales 
2 | Atenţia Menţinerea atenţiei 
continuă asupra obiectului 
| ales timp de până la 









un minut 
i 





3 Atenţia Revenire rapidă a 
perfecționată | atenţiei distrase; 
atenția focalizată 
preponderent 
| asupra obiectului 
Fr e ae uri 
"4 | Atenţia Ființa nu mai uită 
| riguroasă complet de obiectul 


ales 






Fiinţa găseşte 










controlată împlinire în 
samadhi 
Atenţia Nicio rezistență față 
| liniştită de antrenamentul 
atenţiei 
zi Atenţia Liniştirea 
pe deplin ataşamentului, a 
liniştită melancoliei și a 
letargiei 
Is | Atenţia Samadhi este de 
focalizată lungă durată, fără 
agitaţie sau apatie | 
9 | Stabilitatea Samadhi desăvârșit 
atenţiei este E actor | durată, 
___ | susţinut fără ră | 


A ne gândi la 





Puterea prin | Ce probleme 


care se obține | Continuă să existe 


Nu există 

continuitatea 

atenţiei asupra 
| obiectului 


A învăţa 
instrucțiunile 












Majoritatea 
metodă timpului atenţia 
nu este focalizată 
| asupra obiectului 
Atenţie Ființa încă uită 
' stăruitoare de obiectul de 
meditaţie pentru 
scurte perioade 
Atenţie Apare o anu o anumită 
stăruitoare, complacere în ceea 
care acum este | ce privește samadhi 
puternică | 
Introspecţie Stare Tipurile rezistență 
față de samadhi 
Introspecţie Dorinţă, depresie, 
letargie, moleșeală 
Entuziasm | Unele e dezechilibre 
„ subtile ale atenţiei, 
remediate rapid 
Entuziasm Încă necesită 
efort indepărtarea 


__, agitaţiei și a apatiei | 


Familiaritate | Dezechilibrele 
atenţiei pot să mai 
apară pe Viitor 


Agitaţia inferioară: 


Atenţia se desprinde complet de obiectul de 


meditaţie. 


Agitaţia medie 


Gânduri involuntare ocupă centrul atenţiei, iar 
obiectul de meditaţie se află undeva la periferie. 


Agitaţia superioară 


Obiectul de meditație ocupă centrul atenției, dar 
gândurile involuntare rămân la periferia atenţiei 














Dezechilibre Tipul de Calitate a 
ale atenţiei implicare experienţei 


mentală 


Agitaţia Focalizată | Mișcare 


inferioară 
ş 


Agitaţia Focalizată Mișcare 
inferioară 


| 










Impulsuri Neîntreruptă | Liniște 
latente ale 
apatiei şi 
agitaţiei 
superioare 






Cauzele Fără efort 
acestor 
dezechilibre 
există încă 
latent 


Perfecțiune 










Gânduri involuntare 


DI 


Curgerea gândurilor 
involuntare este precum 
o cascadă. 







Curgerea gândurilor 
involuntare este precum 
O cascadă. 


Agitația Întreruptă Mișcare Curgerea gândurilor 
inferioară ' involuntare este precum 
| O cascadă. 

o —————— -— . 

” Apatie întreruptă Realizare Gândurile involuntare 
inferioară | sunt precum un râu ce 
și agitație | curge iute 
medie | printr-un defileu. 
Apatie medie | Întreruptă | Realizare Gândurile involuntare 
şi agitaţie sunt precum un râu ce 
medie curge iute 

"printr-un defileu. 
Apatie medie | Întreruptă | Realizare Gândurile involuntare 
și agitaţie „sunt precum un râu ce 
superioară ! curge încet 

| printr-o vale. 

[| —. i: _ — 

Apatie "Întreruptă | Familiaritate | Gândurile involuntare 
superioară sunt precum un râu ce 
şi agitaţie curge încet 
superioară | printr-o vale. 


Mintea discursivă 

conceptuală este calmă 
precum un ocean lipsit 
de valuri. 


Mintea discursivă 


! conceptuală este liniştită 


precum muntele Meru, 
regele munților. 









Apatia inferioară: 

Atenţia se desprinde în majoritatea timpului 
de obiectul meditației datorită unei insuficiente 
intensităţi. 

Apatia medie: 

Obiectul apare, însă nu cu foarte mare 
intensitate. 


Apatia superioară: 
Obiectul apare cu intensitate, dar atenţia este 
uşor slăbită. 

